
Cele trei cărţi pe care le prezentăm aici intr’un singur volum 
intitulat „Preludii,” nu au fost scrise dupa un plan dinainte 
stabilit, ci sânt răspunsuri spontane la unele probleme acute 
contemporane. 

Prima carte „Îndemn la simplitate” a fost scrisă în anul 1939 
şi a apărut în 1941 la Editura Cugetarea. Următoarele două, 
una scrisă în 1944-47, iar cealaltă în 1963-64, sânt inedite. 
Le-am numit preludii deoarece le socotesc o întoarcere la sin- 
teza noastră filosofică „Setea de absolut.” 

În cuprinsul acestor pagini am schiţat o seamă de teme filoso- 
fice, care formal fac jocul între notație şi eseu. De aceea ele 
nu au caracter prea tehnic, de strictă specialitate, ci mai mult 
unul de mărturisire. Îndelung experimentate interior şi con- 
trolate cu datele lumii externe, aceste însemnări încearcă să 
prindă pe scurt stări ale spiritului omenesc, spirit în continuă 
luptă pentru cucerirea unor zone fertile şi pure. 

Prefacerile profunde la care a fost supusă lumea contempo- 
rană au azi mai mult ca oricând, o atitudine lipsită de preju- 
decati, o atitudine pozitivă şi creatoare în fata problemelor ce 
ni se ridică şi par să angajeze întreaga noastră răspundere în 
fata destinului uman şi al civilizaţiei. În acest fel vom ieşi din 
impas şi efortul nostru ne va purta acolo unde dorim să ajun- 
gem: la împlinirea unei formule superioare de viaţă. 

Paginile de fata încearcă să exprime tocmai acest lucru; ele 
sânt mărturii ale unui sens afirmativ în fata vieții. Trista pri- 
velişte a unei lumi apăsate fără voie de manifestările propriu- 
lui său geniu, desigur ce seaca uneori bucuria noastră de a 
exista şi trăi ca oameni, nu poate aştepta schimbarea la față 
a stării de lucruri existente, până când nu se produce o alta 


orientare a spiritului şi care trebuie să înceapă prin a acorda 

mai multa incredere si prin angajarea sa pe O cale a afirmatiei 
spirituale. 

Un om se caută pe sine însuşi, şi prin el pe cei ce-l inconjoa- 
ra, cauta o lume a sa si o lume a noastra in ce are ea mai dura- 
bil si de pret. Prezentarea atator experiente si formule poate 
ca au adus ceva din acele pledoarii gratuite ale unor oameni 
insetati de absolut si cand acestea nu au reusit, au mai putut 


ramane doar cantecele lor de pelerini. 

01 | ÎNDEMN LA SIMPLITATE 
Omul, prin natura şi condiţia lui, a purtat dealungul vremu- 
rilor o luptă dureroasă şi continuă pentru câştigarea unui pri- 
sos de bine. În epoca modernă şi contemporană acest bine a 
fost văzut sub forma civilizaţiei şi a progresului. Singur sau 
în colectivitate omul sa străduit în acest sens. 
Judecat în roadele sale, astăzi după o îndelungă experimen- 
tare, progresul continuu s'a dovedit pe cât de înşelător, pe 
atât de dăunător. Omul modern a avut o mare sete de mai 
bine, dar nu sa aplecat îndeajuns asupra condiţiei şi sensu- 
lui acestui bine. El a confundat binele cu dorința şi plăcerea, 
l-a confundat cu apetitul. Punctul luminos, creator şi unifica- 
tor a lipsit. Lumea modernă sa încrezut prea mult în calitatea 
naturală a omului, s'a încrezut mai mult decât era necesar în 
civilizaţie şi progres şi nu a bănuit ce anume înseamnă aces- 
tea în împlinirea unui destin uman superior; drumurile s'au 
deosebit, pentru că deosebite erau idealurile. 
Civilizaţia epocii moderne a cultivat o seamă de tendinţe şi 
aspirații care nu întotdeauna au satisfăcut dezvoltarea omu- 
lui pe căile ce îi erau proprii şi definitorii; aceasta civilizaţie i- 
a creat continuu tot alte nevoi, tot alte bunuri care trebuia să-l 
satisfacă; dar la cele satisfăcute apar mereu altele care fac cur- 
să la nesfârşit. 
Se spune că viaţa omului de azi este complexă, că totul merge 
către o diversificare a condiţiilor şi mijloacelor, integrându-se 
acestei diversificări însăşi problema scopurilor. 
Să încercăm o lămurire a lucrurilor. 
Starea omului de azi nu înseamnă complexitate, ci complica- 
tie; şi aceasta vine din lupta ce se dă pentru cucerirea secto- 


rului material care a devenit scop în sine şi, întrun anume fel, 

singura cale a salvarii omului. Continua crestere a nevoilor 
materiale, dezvoltarea lor fara limita a pus omul la dispozitia 
unor factori exteriori care i-au ridicat libertatea si i-au facut 
imposibila realizarea pe plan interior a unei ordini morale 
(caracterul) si spirituale, dimensiune definitorie si pastratoare 
a demnitatii umane. Cuceririle materiale ca scop suprem au 
pus omul sub povara unor date secundare naturii sale şi l-au 
scos din destinul său spiritual care îi ordona lumea şi viata 
către împlinire. 

Educaţia, ea însăşi a fost făcută în raport cu unele valori la 
modă de natură mai mult materială sau socială. Omul a avut 
continuu o sete de a progresa, dar unde şi în ce fel? Aici în- 
cep deosebirile. Omul de azi luptă şi el să câştige mai mult 
bine, dar a redus condiţia şi sensul existenţei sale la nevoile 
materiale, cultura devenind un fenomen de ornamentatie si 
distracție, în cel mai bun caz de rafinament. Atunci când a în- 
cercat să depăşească starea dată a gândit totul raportat la oa- 
meni, în colectivitate, nu raportat la un sistem de valori care 
ar satisface condiţia şi destinul său în ce are esenţial şi dura- 
bil. Etica modernă şi-a tras substanţa din întrecerea între oa- 
meni şi a satisfăcut formele trecătoare ale modei, care au luat 
uneori caractere de absolut, absolutul relativului. 

Cu cât omul şi-a creat mai multe nevoi materiale şi a existat 
numai pe dimensiunea socială, cu atât el a devenit mai putin 
stăpân pe sine, cu atât a fost mai putin liber. Spiritul său apa- 
rent elevat sa redus şi sa debilitat. Cucerind tot mai mult în 
zonele periferice ale existenței şi renunțând la ceea ce îi era 
esenţial, renunțând la ceea ce era definitoriu în folosul unor 
podoabe şi artificii, el şi-a pierdut adevărata frumuseţe şi 


tărie. Viaţa spirituală a omului a avut toate aparențele unei 

adevarate cresteri, dar in realitate sa produs o saracire: lip- 
sit de o cuprindere a intregului, de un principiu ordonator, 
supus unor date efemere, aceasta viata nu a putut fi creste- 
re organica, fireasca si logica deodata, ci o adunare, 0 adaugi- 
re cantitativa continua. Atunci cand a intervenit o ordonare, 
aceasta sa produs printr’o constrangere care a redus la mi- 
nimum cugetul si universul nostru moral; asa a aparut abs- 
tractionismul, o gravă maladie a secolului pe care îl trăim, 
mai gravă în politică decât în ştiinţă sau artă. 

A fi o ființă complexă nu este în sine o stare rea, ci dimpo- 
trivă. Omul este o astfel de ființă cu multimple dimensiuni 
şi funcțiuni. De aceea natura lui implica o creştere organică, 
de mare amplitudine şi profunzime, în primul rând a datelor 
esențiale, a stâlpilor vieţii sale morale. Altfel ajungem la tipul 
omului modern contemporan nouă, omul redus şi descentrat. 
Povara trufiei, povara propriilor creaţii ale omului, povara 
combinațiilor şi construcţiilor utopice ale aşa-zisului progres 
civilizator, apasă greu asupra lumii contemporane. 

Omul de azi confundă complexitatea cu complicatia; acesta 
este numele adevărat al stării sale interioare şi sociale. De 
aceea este atât de greu de satisfăcut, de aceea este atât de 
nefericit. Omul despre care vorbim este mereu nemulțumit, 
mereu ridicat împotriva condiţiilor existente si a vieții însăşi. 
În setea sa de progres şi civilizaţie materială omul s'a descen- 
trat şi risipit; dând o deosebită atenţie unor condiţii şi aspirații 
situate la periferia naturii şi destinului său, acest om s'a supus 
de bună voe unor condiţii care şi dacă existau nu-i aparțineau 
în mod esenţial şi definitoriu; el s'a construit înfruntând legi- 
le ființei sale morale şi spirituale. Sufletul său orgolios s'a îm- 


podobit nefiresc, a facut operă de ornamentatie şi întrun efort 

disperat a luptat să iasă din fagasul destinului propriu, de om. 
Pentru ca o înnoire să fie posibilă, omul trebuie să renunțe 
la poziția materialistă în fata lumii şi vieţii, să înlăture po- 
doabele iluzorii ale modernismului pentru a-şi putea regăsi 
echilibrul şi fructifica datele originare esenţiale fapturii sale. 
Nu poate fi vorba de o renunțare la progres şi nici de o intoar- 
cere la „starea naturală” a unui Jean Jaques Rousseau, ci de o 
considerare şi valorificare a ceea ce constitue fundamental şi 
plural condiţia noastră de oameni. Ce anume înseamnă pen- 
tru noi o întoarcere? Înseamnă renunțare la deruta materia- 
listă care dezumanizeaza, renunțare la tot ceea ce duce la re- 
sentiment şi negatie. Ce înseamnă progres? Înseamnă dez- 
voltare, înseamnă creştere din sâmburele generator al ființei, 
înseamnă, în limita superioară, înflorire; aceasta înseamnă a 
fi om adevărat şi întreg, a fi distins şi civilizat: înflorire. Să 
ajungi să-ţi exprimi esenţa, aceasta este scopul superiorității 
tale de om. Nu întoarcere, deci, şi nici oprire, ci creştere de- 
plină şi firească. 

Aici se situează simplitatea; simplitatea este starea morală a 
omului ce se mişcă esenţial şi sincer. Simplitatea în etică, întoc- 
mai ca şi în estetică, înseamnă linie mare, trăsătură esențială 
şi definitorie. Liniile mari dau chipul făpturii, liniile mari con- 
stitue şi aduc definirea. 

Simplitatea ca stare morală este o stare originară ideii de în- 
ceput, de principiu, adică de Dumnezeu. De aceea Biblia, car- 
tea simplităţii şi a permanentelor, ne vorbeşte de simplitate în 
legatură cu copilul şi profetul. 

Îndepărtând poverile podoabelor inutile, simplitatea dă omu- 
lui echilibrul interior, îi dă putere şi o mare stăpânire de sine. 


Omul simplu rămâne cu sine, curat şi întreg, liber în faţa ele- 

mentelor adăugate, exterioare. Omul simplu trăieşte viata in 
plin şi esenţial; o trăieşte astfel pentru că rămâne în ea, nu în 
artificiu. 

Simplitatea dă siguranţă şi certitudine interioară, dă putere 
de depăşire a contingentelor şi evită vitiul. Pe calea simplităţii 
omul se împlineşte pentru că trăieşte firesc şi esenţial. 
Simplitatea este starea morală prin care o seamă de posibi- 
litati se deschid; firescul şi armonia ei ne fac să experimen- 
tăm o stare plină de prospeţime şi înţeles, aceea a orizontu- 
lui deschis. Sensul lucrurilor şi al vieţii este prins mai uşor şi 
adevărat de către omul simplu decât de omul complicat, de- 
oarece primul păstrează legătura directă cu isvoarele şi are, 
totodată, puterea să distingă şi să înțeleagă datele aparente şi 
ascunse ale realităţii. 

A fi simplu înseamnă a exista în viata şi a exista in viata în- 
seamnă a-i trăi şi cuceri sensul; sensul vieţii nu poate fi prins 
situându-ne în afara ei, mergând manati de instincte sau cál- 
când drumul artificiilor noastre mentale. Omul simplu trăeşte 
imediatul înconjurător, dar cu ochii deschişi distanțelor mari 
ale lumii. 

Prin aceste elemente şi infätisäri ale simplităţii, înţelegem 
cum acela care trăeşte cu adevărat în simplitate ajunge să 
trăiască o viaţă de echilibru şi armonie, de profundă umani- 
tate. Fiinţa sa interioară, aparent mică, are dimensiuni neinte- 
lese de acei ce judecă după criteriile cantitative exterioare ale 
lumii moderne. Eliberat de poveri inutile şi periferice atât de 
copleşi-toare lumii noastre, omul poate reuşi să cucerească 
adâncimile condiţiei sale şi să-şi manifeste creator umanita- 
tea; cugetul şi fapta sa nu sânt legate de lucruri întâmplăto- 


are, ci de datele sigure şi semnificative ale vieții. 

Bucuria trairii in simplitate poate fi inteleasa din libertatea si 
puterea de creaţie pe care o câştigă omul. Virtuos al simpli- 
tatii, omul există şi se manifestă ca o făptură vie, originară, 
de o mare plinătate şi echilibru interior, de o largă deschi- 
dere a spiritului către realizarea unei atitudini afirmative în 
fata vieţii. 


16 | ERNEST BERNEA 


| 
LA fin DE OAMENI 


pagina 18 


01 | LA VÂNAT DE OAMENI 
De ce se urăsc oamenii? E atât necunoscut şi atâta suferință 
legată de soarta noastră, încât legea de toate zilele ar trebui să 
fie numai dragostea şi mângâierea. 
De ce se chinue oamenii unii pe alții? N'au loc sub soare? Nu le 
ajunge pânza cerului? Sânt atât de grele păcatele ce ne apasă, 
încât ar trebui să lucrăm până la cea din urmă fărâmă de pute- 
re pentru a înlătura urâtul ce ne desparte unii de alţii. 
E multă frumuseţe în lume, dar oamenii orbi nu o văd. Încli- 
narea spre a face rău e atât de puternică, încât pentru a o învinge 
a fost nevoe de marea dragoste şi jertfa Dumnezeului întrupat. 
Sânt oameni sinceri şi sânt oameni vicleni. E sfâşietor de trist 
să vezi cum între oameni, ca şi între popoare, calea inselaciu- 
nii dă pas înainte celor ce o folosesc. 
Viaţa ne dă foarte des acest spectacol: omul bun, omul curat 
este vânatul celui viclean; acesta din urmă nu poate trăi fără 
pradă. Morala publică aduce laude şi răsplăteşte fapta acestu- 
ia, faptă care nu are nici o deosebire fata de aceea a unui lup 
fugărind o căprioară pe întinderile albe ale zăpezii. 
De ce stau oamenii la pândă şi se vânează unii pe alţii? De 
ce cred ei că au loc în lume numai atunci când dispare altul? 
Locul tău, locul darurilor proprii nu ţi-l poate lua nimeni; il 
ai odată cu viata. 


02 | OMUL „REALIST” 
Omul „realist” este în genere înclinat să trăiască mai mult 
prezentul; prezentul care, fără un sens şi o luptă a noastră, nu 
reprezintă nimic si care fuge; să-l trăiască prin toate simtu- 
rile atât de rafinate de civilizaţia aceasta de care sânt atât de 


mândri. 

A mânca bine, a îndrăgi femei frumoase, a fura si a exploata 
pe cei slabi, a dormi lenea unui trup obosit de senzaţii tari, a 
te închina icoanelor rotunde ale banului devenit în acest fel 
adevăratul Dumnezeu făcător de minuni, iată expresia unei 
vieţi pentru care a trudit o lume întreagă de milenii. 

Ce va fi mâine nu-l interesează pe acest om; poate să se frân- 
ga şi osia cerului! Ce va fi mâine „vom trăi şi vom vedea.” 
Totul trebuie consumat acum pe calea simțurilor însetate de 
puternice sguduiri, trebuie îndrumat către totala satisfacţie a 
pământului uscat şi nerodit din noi. 

Gândurile mari, credințele, dorul unei vieți mai pure şi mai 
frumoase sânt ale poeţilor, ale visătorilor; omul „realist” n'are 
ce face cu ele, nu le caută şi nici nu le cultivă pentru că „nu 
umblă după himere.” Acest om îndobitocit de binele material, 
acest om al prezentului stors de sensuri, acest om îşi duce 
viata numai cu perdelele trase, închis, apăsat, căzut în pro- 
pria sa întunecime. 

Drama începe acolo unde prezenţa sa este activă. El retea- 
ză elanuri, compromite credinţe, îngenunche frumuseţea şi 
omoară oamenia. El nu poate suferi altceva dincolo de ființa 
sa înrădăcinată atât de puternic întrun pământ care şi el re- 
fuză să-l primească. 

Omule mic, omule rău, omule dizolvant, de ce eşti uneori atât 


de puternic? 


03 | LIBERTĂŢI ŞI LIBERTATE 
De veacuri omul suferă şi luptă pentru libertate: libertatea de 
cuget, de faptă, libertatea pentru darurile frumuseţii şi ale 
credinţei. 


O zădărnicie cât muntele vieții. Omul trăieşte mereu, trăieşte 


20 | ERNEST BERNEA 


dezgustator de plin toate libertăţile fapturii sale căzute; traies- 
te libertatea desfrâului, a minciunii, a lenei şi a furtului; liber- 
tatea tuturor păcatelor, libertatea care distruge, care schimbă 
viaţa într'o mlaştină unde cresc numai plante otrăvitoare. 
Omul nu a înţeles şi nici nu a făcut nimic pentru câştigarea 
adevăratei libertăţi care este o condiţie absolută a omeniei. Li- 
bertatea nu poate fi găsită decât în inima ta; ea este o floare a 
spiritului. Nu căta în jurul tău ceea ce ai în tine. Sfarmă pia- 
tra ce acoperă aurul. 

Libertatea este un dar al lui Dumnezeu. Libertatea nu poate fi 
decât interioară, nu poate fi decât dragostea şi creaţia; liberta- 
tea este putere deschisă pajiştilor înflorite ale lui Dumnezeu. 
Când omul apare, omul de conştiinţă şi misiune, apare si li- 
bertatea. În acest caz libertatea nu este ceva formal şi relativ, 
ci este ceva esenţial şi absolut. Împrejurul omului adevărat, în 
fapta şi în cugetul său, în simtämintele care îl străbat, liberta- 
tea este o cale a vieţii şi a desăvârşirii, este o condiţie a spiri- 


tualitatii şi un semn al omului în rosturile sale mari. 


04 | FORME ALE RÂSULUI 

Sant oameni care râd în fata suferinţei, suferința lor sau a al- 
tora. Râsul în fata suferinţei exprimă două naturi, deşi are o 
singură înfăţişare. Între cei ce râd în faţa încercărilor grele 
sânt deosebiri esenţiale. 

Unii oameni râd în fata suferințelor dintr'o nesimţire, dintr’o 
infirmitate lăuntrică. Ei nu pot să înţeleagă suferința; nici nu 
acceptă, nici nu o înlătură. Aceşti oameni râd pentru că nu 
văd, pentru că sânt lipsiţi de sensibilitate morală. 

Alţii râd că nu au ce să facă, râd că altfel i-ar dobori durerea, 


râd să înşele, să mângâie propriul lor suflet sau al altora. In 

cazul acesta, rasul este o terapeutica morala cu mari roade. 
Cine rade de suferinta lui si a altuia, fara ca acest ras sa aiba 
o temelie de adanca umanitate, adica sa fie indemn, depasi- 
re, leac impotriva raului prezent, este un cinic. Cinismul este 
unul dintre cele mai triste peisagii ale sufletului omenesc. 
Sant oameni care din orice situatie stiu sa scoata la lumina 
partea comica. Rasul in sine sau judecat din punct de vedere 
moral nu este condamnat. E un lucru firesc al naturii noastre; 
are o înrâurire pozitivă asupra vieţii launtrice. 

Trebuie făcută însă o deosebire care îndeobşte nu este luată în 
seamă. Sânt oameni care caută să picure cu acidul trufiei lor 
suferinţa şi ingenuncherile in fata destinului ale altora. Aici râ- 
sul nu mai are un sens creator. Oamenii se socotesc, în genere, 
prea deştepţi si îşi hrănesc trufia din sufletul celor mai adânc 
încercați. Râsul în acest fel trebuie condamnat pentru că are un 
sens negativ. Este ceea ce numim batjocură. Şi nimeni nu are 
dreptul de a se chema om dacă se simte bine pe seama celor 
mai adânci şi umane dintre stările interioare ale fratelui său. 
Există totuşi un altfel de râs creator. E vorba de humor. Oame- 
nii care sant daruiti cu acest simţ al humorului sânt dintre cei 
mai buni. Râsul lor este pozitiv, este luminat. Râsul lor este o 
formă a dorului nostru de viaţă. 

Humorul este blând; batjocura este crudă. Humorul este u- 
man; râsul batjocoritor este inuman. Inteligența este prezentă 
în humor ca şi în batjocură, dar această însuşire a omului este 
aici curată, nu este pervertită, drăcească, cum e în cel de-al 
doilea caz. 


05 | DISCUȚIA 


Discutia în contradictoriu e bună numai când o conduce 

Socrate. Altfel este nerodnica in ceea ce priveste subiectul si 
nenorocita in ceea ce priveste raporturile dintre oameni. Dia- 
logul are regulele lui pe care nici cei mai buni dintre noi nu 
le pot respecta integral. 

Obisnuit, aceste discutii pun in lumina o seama de defecte 
ale convorbitorilor, iesite desigur de cele mai multe ori din 
setea de dominatie si din teama de a nu fi infranti; amandoua 
isvorate din trufie. 

Discutia in contradictoriu este buna numai cand se gasesc 
oameni care sacrifica toate elementele personale si care se 
înţeleg in chip desăvârşit asupra unui lucru: adevărul. 

Un duh bun vorbeşte: „îmi plac mai mult mărturisirile. Dis- 
cutiile în care cad fără voia mea, mă fac să sufăr. Descopăr la 
prietenul meu o slăbiciune sau o ieşire neaşteptată; şi pen- 
tru una şi pentru alta mă întristez şi sufăr. Lupt continuu 
împotriva duşmanului din mine, mă străduesc să-mi scutur 
rugina sufletului şi e nedemn ca pentru un moment de falsă 
biruintä să-mi frâng lumina. De aceea de multe ori cedez cu 


toată cunoştinţa dreptății mele.” 


06 | TRUFIA 
În comunitățile omeneşti întâlnim adesea un spectacol dintre 
cele mai triste. Oamenii mai simtitori, mai curati şi mai blan- 
zi sant de obicei obiectul batjocurii celorlalți lipsiți de aceste 
daruri. 
Bunătatea care este strâns legată de dragoste şi puritate, de 
cele mai multe ori este luată drept prostie. Lipsa de capaci- 
tate în a face răul şi a brutaliza este socotită ca o infirmitate 
morală şi deci obiect de dispreţ. 
În om este o ciudată înclinare de a se distra şi exprima trufia 

pe aceasta cale. Dar nu numai atat. Omul este inclinat adesea 
sa creada in desavarsita sa putere: stapan deplin pe soarta sa 
şi a semenilor, stăpân neintrecut şi bun cármuitor a toate. 
Este aici sens întors şi tragic al vieții morale. 

Omul cade adesea în mrejele multumirii de sine, în înțelesul 
închipuirii de sine. Trufia se naşte din această stare. 

Trufia înseamnă o acordare de credit nefirească fata de per- 
soana noastră; e un fel de încântare până la autodivinizare. 
Aparent, trufia este tărie şi superioritate. În fond însă această 
stare morală este slăbiciune şi decadentä. Omul trufas este un 
om suficient, un om cu orizontul strâmt. Omul trufaş dove- 
deste o jalnică sărăcie spirituală; el duce o viata de mare pla- 
titudine şi întunerec. 

Când trufia apare, căile marilor experienţe interioare, legatu- 
ra cu isvoarele omeniei noastre, puterea de înnoire şi realiza- 
re nu mai sânt cu putinţă. 

Încrederea în puterile noastre, în însuşirile proprii este abso- 
lut necesară unei vieți rodnice, cu condiţia ca această încrede- 
re să nu treacă dincolo de limitele fireşti ale făpturii noastre 
neimplinite. Din lipsa de conştiinţă şi discernământ a omului 
a născut această stare de tristă suferință a vieţii morale care 


se exprimă prin trufie. 


07 | MAGIA MINCIUNII 
Oamenii nu pot trăi fără să mintă. Minciuna este o hrană zil- 
nică mai ales pe masa oamenilor „de sus.” Poleită cu nume de 
inteligenţă, diplomaţie sau alte meşteşuguri, minciuna chea- 
mă, leagă şi desleagă, preface şi mai ales farmecă. Minciuna 
ascunde totdeauna ceva; minciuna este perdeaua trasă crude- 


lor, dar nu mai puţin frumoaselor adevăruri. 

Minciuna este prezentă in viata noastră nu numai pentru că 
sânt oamenii mincinoşi, oameni care suflă continuu cuvinte 
rotunde şi subţiri ca băşicile. Ea este cultivată şi de-o altă ca- 
tegorie, de acea a trufaşilor. Omului îi place minciuna, îi pla- 
ce să fie minţit. Spune cuiva un lucru adevărat; spune-i direct 
tot ce crezi nedemn şi urât din gândul şi fapta sa. Vei culege 
imediat ura şi disprețul. Spune-i minciuni plăcute care să-i 
satisfacă închipuirea de sine, spune-i vorbe goale, dar catife- 
late şi vei culege sigur dragoste şi prețuirea sa. 

Omul acesta civilizat, omul de care sântem atât de mândri, nu 
vrea să gândească, nu vrea să lupte, nu vrea să renunțe pentru 
a-şi întări făptura atât de goală şi nenorocită. El umblă acoperit 
de o strălucire asemănătoare celeia din mlaştinile netulburate. 
Ah omule, cum iti mai miroase sufletul de la distanţă! 

Omul cinstit supără; supără pentru că sfarmă urâtul din preaj- 
ma lui şi cutremură casele deprinderilor rele. Omul cinstit 
incomodează; pentru că prezenţa lui nu cultivă florile urât 
mirositoare ale minciunii şi furtişagului. 

Climatul cinstei este aspru, este tare de nu poate rezista 
orice făptură cu nume de om. Climatul cinstei cere forţă, cere 
eroism, cere despicarea lucrurilor până-n estenta şi sensul lor 
adevărat. 

Pieptul plăpând al omului arareori rezistă marilor înălțimi. 


08 | FIRE ÎNTOARSĂ 
Făptura sculptată de mâinile subţiri ale tuturor rătăcirilor, 
omul cetății noastre caută sensuri acolo unde au secat toate lu- 
minile. Sensibilitatea sa pentru lucrurile mărunte şi uşurinţa 
cu care trece peste cele de mare însemnătate ne arată cât de 


tulburată îi este ființa. 

Sufletul tău se frânge sub povara durerilor din răscruci, gan- 
dul tău aleargă pe căile cerului deschis ca o minune şi oame- 
nii „societăţilor distinse” te săgetează ironic şi te dispretuiesc 
că ai călcat regulile etichetei. 

Omul cetății cunoaşte, respectă şi poartă grijă obositoare tu- 
turor rânduielilor sociale, tuturor moravurilor şi formelor 
inutile, pentru el „bunele moravuri alătuiesc bunul suprem. 
lată aici o problemă de existenţă: esti om cât ştii să te porți în 
societate, nu cât cuprins lăuntric ai. Câtă durere şi încruntare, 
câtă tristeţe şi desnădejde trage după sine o greşeală, făcută în 
felul comun al satului, al convorbirilor sau al ospetelor. Sufle- 
tul se cheltuie năpraznic ca după o pierdere ireparabilă. 
Furtul, nedreptatea, crima, alungarea bunului Dumnezeu, se- 
mănate zilnic în urma pasilor şi bătute adânc în metalul vieţii 
sânt lucruri de nimic în ochii acestui om. Îşi întoarce privirea 
rătăcită către forme reci şi gângavul ton al uşuratecului său fel 


rătăcit şi întors. 

01 | OAMENI UNIVERSURI iNCHISE 
Aceeaşi făptură, aceeaşi esenţă. Oamenii sânt originar făpturi 
ale lui Dumnezeu şi totuşi ei se deosebesc atât de mult. Chiar 
acela pe care îl socotim asemănător nouă, frate sau prieten, nu 
ne poate şti până în cele mai tăinuite cute ale sufletului şi nici 
nu poate înţelege deplin durerea noastră. Omul pe care îl so- 
cotesti cel mai apropiat nu-ţi înțelege graiul tocmai când el ro- 
steşte focul încercărilor, tocmai atunci când ai mai mare nevoe 
de ajutor. Tu îi mărturiseşti că te doboară suferinţa, iar el te 
îmbărbătează cu glume uşoare. 
Omul pentru om e marea necunoscută; omul şi destinul său 
aparţin reciproc fără putinţă de trecere în altă sferă de exis- 
tenta. Cele mai adânci, mai proprii şi mai autentice experi- 
ente interioare rămân pentru alţii în întregime şi definitiv 
necunoscute; pe de o parte că nu pot fi exprimate, iar pe de 
alta pentru că cel de lângă noi, chiar fratele bun, nu poate 
merge în depăşirea de sine până la identificarea cu fiinţa şi 
destinul altuia. 
Neputinta de pătrundere în fiinţa celuilalt, neintelegerea în- 
tre om si om face ca fiecare dintre noi să existe ca întrun uni- 
vers închis. Aici stă un isvor al dramei omeneşti, un isvor 
neîncetat de suferință. 
Zadarnic aşteptăm să cadă o rază de lumină din ochii celor 
cu care convietuim, zadarnic aşteptăm pentru că fiecare din 
ei duce poveri fără de număr, închişi în orizontul lor. 
O reparaţie a soartei tragice a omului o aduce dragostea, dra- 
gostea care face necuprinsul cuprins. Creştinismul e mare şi 
tămăduitor pentru că pune această virtute în centrul lumii şi 
al vieţii. Omul poate învinge pe calea ei drumul aspru şi trist 


al singurătăţii, poate atinge pajiştile luminii şi contemplatiei, 

poate culege florile rare ale dumnezeirii deschizand fiintei 
noastre tot ceea ce pana acum nu-i era dat sa cuprinda. 
Omul se naste si traieste laolalta cu semenii sai, dar creste si 


se mantue dincolo de obsteasca vietuire, in transcendenta. 


02 | LEGE SI OM: CE INSEAMNA A JUDECA 
in lumea noastra de aici a trebuit sa fie lege si sa fie judecata. 
Altcum nici nu se poate; este in firea vietii obstesti. Legea or- 
ganizeaza aceasta viata si o indrumeaza. 
Omul este o ființă complexă care depăşeşte dimensiunea so- 
cială a vieţii. Acest lucru, legea şi mânuitorii ei îl ignoră cu 
desăvârşire, ceea ce duce la înlăturarea forţelor individua- 
le creatoare, la oprimarea ritmului ascendent şi pozitiv al 
vieţii spirituale. În acest fel, legea - expresie firească a socie- 
tätii - este un cleşte nimicitor al omului duh şi destinului sau 
superior. 
Aşa cum ne arată în deosebi ultimele două veacuri, legea nu 
are legături directe cu viata, viata omului pe care nu o cu- 
prinde şi pe care trebuie să o cuprindă, pentru că vrea SO în- 
drumeze. Excesul de abstracţie al omului modern a nesocotit 
până la distrugere omul concret, omul viu. O cunoaştere a le- 
gilor şi o putere de legătură logică i sau părut îndeajuns con- 
ducătorului pentru a ferici lumea întreagă. Viaţa însă trecea 
fără să fie luată în seamă, ceea ce a dat naştere în bună parte 
dramei omului modern. 
De aceea când sântem puşi judecători peste oameni, adică, 
peste ceva care prin natura sa nu este mai prejos de noi, tre- 
buie să luăm în seamă omul concret, omul viu. Fiecare din- 
tre noi este un „caz aparte” în lumea aceasta; fiecare sântem 


o simtire, un cuget, o făptură plină de taină cu rostul său 

propriu. A cunoaste legile si a judeca abstract dupa ele este o 
mare greşeală; duce la suferință nemeritatá, la negarea vieții. 
În acest domeniu ca şi în medicină poţi fi plin de ştiinţă şi de 
carte, dar dacă nu cunoşti bine omul pe care îl tratezi, omul 
viu, individual, toată această ştiinţă nu foloseşte la nimic sau 
mai precis dăunează. 

Lege şi om nu se cuprind. Şi de nu putem îndrepta lucrurile 
desăvârşite, a ne da seama de acest lucru este încă un merit. 
Sant oameni care dintro singură privire aruncă sentinţa: esti 
vinovat. O deplină încredere în sine îi face să-şi acorde acest 
drept de a judeca pe alţii. 

Multi dintre noi säntem înclinați să condamnäm cu o uşu- 
rintä pe care nimic din gândul şi din fapta noastră, nimic din 
făptura slabă nu o poate întemeia. Oamenii cred că dacă au 
văzut sau ascultat pe cineva în treacăt îl pot judeca imediat şi 
fără greş. Stă aici o mare slăbiciune a firii noastre. 

Omul este o ființă tainică şi nemăsurat de complexă; în tesätu- 
ra sufletului său pot sta lucruri de nimeni bănuite. Nici după 
cele mai lungi şi mai atente convietuiri nu ne putem socoti în 
drept de a judeca pe altul. În fiecare dintre noi sălăşluiesc atâ- 
tea puteri şi slăbiciuni, atâtea frumuseți şi lucruri urâte, încât 
cu greu am putea alege adevărul şi împărți dreptatea. Numai 
o închipuire neîntemeiată despre natura făpturii noastre ne 
poate face să apucăm pe o cale atât de pripită şi inumană. 
Cine iti dă dreptul de a judeca pe altul? De unde această ca- 
litatea supra-omenească? Este cineva dintre noi fără de gre- 
şeală? În genere, omul este înclinat a fi foarte iertător față de 
sine şi foarte aspru fata de alţii. 

lisus în fata oamenilor care voiau să omoare cu pietre femeia 


păcătoasă a spus: „Cine dintre voi este fără de păcat să arunce 

cel dintâi cu piatra.” Oamenii, la auzul acestor cuvinte, sau 
înspăimântat şi au dat cu toţii înapoi. l-a mustrat întrebarea. 
Tainele sufletului omenesc, neputinta noastră de a le patrun- 
de şi natura noastră slabă nu ne indreptatesc să ne ridicăm ca 
judecători. 

Judecatorul cel drept este numai Dumnezeu. 

Muncitorul înlăturat, copilul şi bătrânul exploataţi, înțeleptul 
pedepsit, credinciosul prigonit. lată rezultatul judecății oame- 
nilor; oamenii aceştia care sânt asa de aspri cu alții şi aşa de 
iertători cu ei înşişi. 

O tristeţe amară te cuprine, omule bun şi drept! 

E multă nedreptate în preajma noastră, avem conştiinţa ei şi 
nu ne străduim so înlăturăm. După atâta vreme de luptă pen- 
tru mai multă omenie, nedreptatea apare ca ceva cu totul ne- 
demn. Şi totuşi ea umblă sângerând pretutindeni. 

Sânt oameni care au întâlnit-o mereu îndelungul vieţii, dar 
nu o pot accepta; nu se pot deprinde cu ea. Sânt alţii care o ac- 
ceptă cu resemnare, iar alții, cei mai primejdioşi, o produc în 
mod conştient. 

Cine îşi înțelege sensul luptă împotriva ei. 

Nedreptatea vine din substratul negativ al ființei noastre. 
Dreptatea vine din frântura de cer pusă în plămada originară 


a omului. 


03 | LA RĂU RĂSPUNDE CU BINE 
Omul adevărat, omul bun păstrător al omeniei nu se răzbună 
niciodată. A răspunde la rău cu rău este dovadă de slăbiciu- 
ne. A răspunde la rău cu bine este dovadă de tărie şi supe- 
rioritate. 


Un om ales îşi alege şi mijloacele. El nu cultivă răul pentru 

că a fost dăruit cu rau. El smulge vieţii, oricât ar fi de mica, 
farama de lumina ce scanteiaza ici-colo in bezna nesatioasa ce 
starue cu ochi de taciune pentru a ne inghiti de buna voie. 
Ai în față un misel. Poti fi sigur de aceasta, totuşi nu esti 
îndreptăţit să-l alungi sau să-l lovesti. Poarta-te bine; umblă 
frumos cu el, umblă cu mâini de aur. Omul nu e întotdeauna 
pe deplin ticălos. În cel mai umbrit şi apăsat suflet mai stărue 
uneori un sâmbure al binelui. Purtarea ta bună poate aduce 
la viata o făptură nouă, până atunci doborata. Constiinta lui 
încărcată de piatra cu care te-a lovit ieri poate fi trezită; poate 
fi usurata. Mâna ta caldă, mangaierea plină de dragoste pot 
să sfarme urâtul din el şi să-şi dea seama ruşinat de ceea ce a 
faptuit ieri. 

Aşa apare lepădarea de un trecut urât şi începe o viata nouă, 
străbătută de razele unui îndemn mereu spre bine. La omul 
cel mai căzut poţi avea bucuria celor mai frumoase însuşiri şi 
desăvârşite abnegatii. 

Atunci când omul nu e căzut în ireparabil, leacul adevărat 
este acela al bunatatii, al îndemnului curat. Omul se tămădue 
cu iertare, cu dragoste, cu mângâiere. Cerul îşi răsfrânge din 
nou albastrul senin dacă noi avem tăria să deschidem larg fe- 
restrele tuturor virtuților binefăcătoare. 

În faţa unui om rău ce nu mai poate fi recuperat nu putem 


avea decât un sentiment de milă şi profundă tristeţe. 


04 | IDEILE SIMPLE 
Ideile mari şi rodnice sânt simple. De aceea nu le găseşti la oa- 
menii de ştiinţă, ci cu mult mai sigur la oamenii umili şi sim- 
pli. Aceştia din urmă nu sânt învăţaţi, dar trăiesc firesc, trăiesc 


aproape de natură, de Dumnezeu; sânt în lume si viata. 

Ideile simple, deşi aparent obişnuite, au un fond foarte adânc 
şi mai ales te poartă pe marile căi ale lumii. Ideile simple sânt 
idei originare; ele corespund unor înalte intuitii, unor auten- 
tice descoperiri. 

Constatarea aceasta poate fi făcută la țăranul Român, care nu 
rareori în privinţa calităţii, a rodniciei ideilor si invätämin- 
telor asupra vieţii este uneori superior profesorilor univer- 


sitari. 


05 | BUNUL CONDUCĂTOR 
Oamenii nu pot trăi laolaltă fără să aleagă dintre ei pe unii 
care conduc. Este aceasta o lege aspră legată de natura şi de 
soarta noastră. 
Epoca modernă şi contemporană, fie ea liberală sau comu- 
nistă, a prins omul într'un angrenaj, într'o seamă de condiții 
care îi distrug; felul originar şi adânc, setea sa de libertate şi 
duh. Viaţa interioară a omului de astăzi este obosită până la 
distrugere de elemente străine naturii ei. Colectivitatea fiind 
concepută ca o maşină, conducătorul cel mai nimerit şi mai fi- 
resc a fost desigur tehnicianul, cunoscătorul principiilor şi al 
mecanismului social. 
Nerodnicia şi suferința contemporană arată cu prisosinta cât 
de puţin corespunde tehnicianul nevoilor istorice ale unui 
popor. Tehnicianul este de folos numai în serviciul coman- 
dat, nu însă ca om politic. 
Inteligența şi ştiinţa precisă, acumulată pe calea ei nu-i sânt 
îndeajuns conducătorului. Isvoare mult mai adânci şi orizon- 
turi mult mai largi trebuie să hrănească sufletul conducăto- 
rului. A fi conducător este o sarcină atât de grea încât puțini 


sânt aceia care pot răspunde unei astfel de chemări. 

Faptul insusi al conducerii omului de catre om este in viata 
noastră o mare nefericire. Indreptarea acestei soarte triste 
poate veni pe o singura cale si atunci numai in parte: prin 
ajungerea la conducere a celor mai bogati launtric, mai blan- 
zi si mai darnici, a celor mai cuprinzatori si mai spiritualizati 
dintre noi. Conducatorul, atat cat poate oferi viata noastra aici 
Pe pământ, trebuie să iasă vădit deasupra nivelului de rand 
şi anume prin tăria morală, prin forța nestávilitá a unui suflet 
creator. Conducătorul trebuie să cuprindă o întreagă umani- 
tate în ființa sa. 

În general, oamenii ajung conducători prin setea lor de domi- 
nație, prin dorinţa de a dispune de semenii lor, nu prin che- 
mare. Există o voluptate a puterii politice, foarte răspândită 
mai ales la acei ce trăiesc numai pe plan social şi care, aşa 
cum sânt daruiti, izbandesc foarte adesea. Din aceasta volup- 
tate se nasc intotdeauna formele intoarse ale conducerii, asa 
cum sant demagogia si tirania. 

Cand ai puterea in mana sa nu abuzezi de ea; sa nu faci filan- 
tropie pentru ca nu esti in situatia de a o face. Cand ai puterea 
cu tine, fii bun şi îndrumător; fă dreptate. De obicei oamenii 
fac pe filantropii când sânt datornici după cum fac pe vitejii 
când nici o primejdie nu-i ameninţă. Şi aceasta se observă în 
deosebi când aceşti oameni sânt la conducere. 

Bunul conducător. Unde-i bunul conducător? Acela care iu- 
beste cu toată ființa sa, care mângâie, care înalță? E atât de 
rar printre oameni! Popoarele caută mereu profeti şi capătă 
în schimb cezari. 

01 | FRAGILITATEA OMULUI 
Omul, odată cu vremea, a simţit cum îi cresc puterile. Stiinta 
şi tehnica, cele două expresii ale geniului său pământean, l-au 
făcut să se creadă stăpânul lumii, începutul şi sfârşitul lucru- 
rilor, puternicul conducător şi modelator al vieţii. O certitudi- 
ne desăvârşită părea că l-a cuprins. 
Dar când sa crezut mai tare, a căzut pe sufletul său un gra- 
unte de greutate şi sa spart ca un porțelan. 
Adesea omul îşi uită cine este; se socoteşte Dumnezeu, are 
putere şi lumină, dar are şi slăbiciune, întunerec. Când omul 
uită aceste lucruri, trece prin grele încercări. 
Fiinţa noastră este uneori atât de esenţial lovită, încât ne 
putem sfărâma. Sânt împrejurări când nu avem nici prețul 
unei frunze. Fragilitatea ființei noastre este o realitate de care 
trebuie să ținem seama pentru a putea cultiva frumuseţea si 
birui. 
Omul este adesea greu încercat. Când se află la o răspântie a 
vieţii îşi spune: „Dacă scap şi din această încercare, omenia 
mea va creşte. De aici înainte viața mi se va scurge mai 
înţelept. Voiu îndrepta tot ceea ce înainte vreme nu puteam 
vedea că e rău, voiu face mai bine. Voiu cuprinde tot ce mă 
împrejmue şi voiu modela frumos. Zilele să-mi fie luminate 
şi clipa rodnică.” De cele mai multe ori omul uită suferința; 
uită legământul fata de Dumnezeu şi fata de ființa sa apăsată. 
Viaţa noastră e cu mult mai tragică decât ne-o închipuim. 
Că omul suferă şi se înnobilează este un lucru îmbucurător. 
Dar ce poate fi mai trist decât suferința fără frumuseţe, fără 
rodnicie, fără urmă, aşa cum arată atât de abundent lucefe- 
rismul contemporan. 


Viaţa, viaţa aceasta zilnică ne face să pierdem frumuseţea 

pură a începuturilor, ne macină sufletul şi ne acoperă cu po- 
veri de uităm cine sântem şi unde mergem. Viaţa noastră 
uscată, greoaie, amară uneori desgustător de trivială, alteori 
banală şi mai totdeauna întâmplătoare, poate să aibă o încer- 
care de răspântie, loc din care se desprind noi căi, căile lumi- 
nii si ale frumuseţii, se deschid porţile largi ale cerului care 
cheamă, imbogateste şi flutură mereu alte îndemnuri, ne în- 
frigurează sufletul în aşteptarea intelesului. 

Sensul încercărilor vieţii este înnoirea; ele ciocănesc rugina 
de pe suflet. Încercările grele ce se abat asupră-ne, ne desco- 
pera pe noi înşine, cei uitaţi nouă. 

Aşa pătrunzi înăuntru, în inima ta şi a lumii acesteia, în rea- 


litatea ascunsă a Dumnezeului viu. 


02 | RĂUL, GREŞEALA ŞI PEDEAPSA 
Răul este prezent în viata omului; prezent cu profunzimi şi 
distanţe greu de frânt. Răul apasă greu pe umerii noştri dar 
nu definitiv, fără putinţă de ieşire. Totul este în a-şi câştiga ca- 
lea şi puterea. 
Răul vine din păcat. Binele vine din răscumpărare. Omul tre- 
buie să ştie acest lucru şi să întindă pasul cuceririlor. Recu- 
noaşterea slăbiciunii sale este primul semn de tărie, iar desco- 
perirea luminii din el este primul act de cucerire. 
Omul nu este nici diavol după cum nu este nici înger; căderea 
sa nu înseamnă definitivă condamnare, aşa după cum ridi- 
carea sa nu înseamnă angelism. Răscrucea în care este aşezat 
şi drama isvorâtă din această aşezare fac din om chinuita şi 
frumoasa făptură a lui Dumnezeu. 
Cineva face rău din întâmplare sau lucid; aşa e construită făp- 


tura lui. Binele nu-i este închis; ceasul frumuseţii şi eliberării 

nu-i este alungat. E necesară însă o luptă innoitoare, o luptă 
de mare dârzenie şi dragoste; aşa poate veni îndreptarea, în- 
vierea sufletului căzut. Răul prezent în noi poate fi preschim- 
bat în metal preţios. Dumnezeu întrupat a venit în veac să 
sprijine această minune a naşterii din nou. 

Omul poate deveni mereu bun, mereu curat şi tare; totul este 
ca el să-şi poate aşeza puntile frumuseții. 

Fiinţa omului este o îmbinare de bine şi de rău, frumos şi 
urât. Natura sa liberă îi dă putință să aleagă. Omul poate 
greşi; aceasta este ceva firesc. Trecutul fiecăruia dintre noi 
este încărcat de greşeli. Cu câtă greutate păşim în viaţă de 
cele mai multe ori din cauza acestui trecut care atârnă pietre 
grele de picioarele noastre. 

Creştinismul a însemnat şi din acest punct de vedere o ade- 
vărată revoluţie. Pentru a face posibilă eliberarea şi creşterea 
omului în existenţa sa spirituală s'a deschis o nouă cale. E 
vorba de cainta. 

Dincolo de viata Creştină, omul este un sclav al trecutului; 
viata sa ramane pecetluita de greselile inscrise in trecut. El 
nu mai poate interveni rodnic pentru a schimba ceva in acest 
sens. Ce-a fost infaptuit a ramas; a ramas frant si condamnat 
definitiv. Omul nu mai are în acest fel nici o putere de reînnoire 
asupra unui trecut împovărat de greşeli care insämänteazä 
permanent răul în calea vieţii sale în desfăşurare; este poziția 
eticei materialiste. 

Viaţa omului este unitară. Orice fragment din ea, întrucât 
ne aparține ca fiinţă cu caracter şi soartă proprie, poate fi 
influenţat. Trecutul în acest fel nu este niciodată definitiv con- 
sumat, după legile ireversibile şi mecanice ale naturii. Trecu- 
tul poate fi schimbat şi valorificat. 

Aici vine cäinta; vine ca o nouă cale de regäsire a ființei omu- 
lui, continuu pândită de cădere. Fără cäintä am trăi în ire- 
parabil. 

Omul fara cainta devine un rob; cu cáintá se eliberează. Fara 
aceasta cale a arderii raului, el nu mai poate incepe nimic 
nou; prin ea totul poate fi curat inceput. 

Cainta eliberează trecutul de poveri şi-l valorifică dupa nevoi 
noi. Ea desleagă omul de greşelile sale; ce i-a aparținut poate fi 
desprins, poate fi înlăturat. Poverile fireşti unei vieți de trudă 
sânt ridicate. Dar nu numai atât. Cainta valorifică trecutul; 
îl schimbă si il rodeste cu toate forţele sale interioare. Prin 
puterea caintei, omul îşi răscumpără greşelile şi întemeiază o 
nouă viata spirituală. 

Trecând prin focul cäintei, omul se eliberează şi purifică; 
păşeşte astfel mai departe înnoit, cu totul altul decât acela 
care a fost. 

Pentru a fi rodnică pedeapsa trebuie să vină de la noi înşine, 
adică să-ţi simți vina, să-ți simţi gresala şi să simţi nevoia unei 
purificări. Pedeapsa este rodnică atunci când este cerută de 
acela care a greşit. 

E mai greu să lupti împotriva ta decât împotriva altuia. Când 
ai pornit pe drumul sfortarii de a risipi urâtul din tine să nu 
trăieşti prin alții, să nu-i întrebi şi mai ales să nu aştepţi sfatul 
lor; ridică-te singur. 

Oamenii sânt, în genere, înclinați să accepte ca îndreptar jude- 
cata celor între care viețuiesc. De cele mai multe ori judecata 
lor nu cuprinde adevăr; ei te închipue mai mult decât te cu- 
nosc pentru că te socotesc după chipul lor sau după aparenţă. 
A te îndruma în acest fel înseamnă de cele mai multe ori 
suferință nerodnică. 

Fii tare si îndrumă-te singur; esti cel mai aproape de tine 


insuti. 


03 | SINCERITATEA FORTA MORALA 
Viata noastra e plina de contradictii si de sensuri denaturate. 
În lupta de toate zilele sinceritatea este luată drept prostie, aşa 
după cum şiretenia şi ipocrizia sânt luate drept inteligenţă. 
Se socoteşte om inteligent omul şiret, omul care ştie păcăli şi 
exploata pe fratele său, în timp ce acela care se mişcă sincer 
fata de sine şi de alţii, acela are inocenta florilor, este socotit 
prost. De ce? Pentru că în lupta ce se dă între oameni, acesta 
din urmă este un învins, o victimă. 
Aici este în fond o mare iluzie care îi hrăneşte pe cei ce se 
cred prea „destepti,” încercând să fure vieții plăceri si ros- 
turi personale. Cine vrea să ascundă, să lucreze în întunerec, 
nu creează, nu câştigă nimic, dimpotrivă. Iluzia se naşte din 
sensul material al luptei lor, nu din acela spiritual. 
Totul, totul în lumea aceasta se descoperă, totul se petrece la 
câmp deschis, acolo unde lumina cade masiv şi vertical. As- 
cunzişurile nu duc biruinta, ci numai propria inselare a celor 
ce le ştiu şi le folosesc; ele arată cât de slabi şi temători sânt 
aceşti oameni dacă li-e frică de adevăr. 
Sinceritatea are tăria luminii şi rodnicia apelor revărsate. To- 
tul trebuie împlinit fără înconjur, fără păcatul înşelăciunii, 
fără rătăcirea dinainte hotărâtă. Omul sincer loveşte lucuri- 
le în inima lor şi le cucereşte. Omul este tare prin această ati- 
tudine directă. După cum inteligenţa este cuprindere largă a 
vieţii, este înţelegere până în sensul moral al cuvântului, tot 
astfel sinceritatea este depăşire, este dăruire, este puritate şi 


lumină care taie trupul masiv al întunericului. 

Sinceritatea este o mare forță morală, cale singură în castiga- 


rea binelui căutat atât de trudnic de către noi toți. 


04 | TĂCERE ŞI RUGĂCIUNE 
Tăcerea este de două ori rodnică. În primul rând că prin ea 
omul se poate concentra şi cerceta mai adânc. Cine vorbeşte 
mult gândeşte puţin. În al doilea rând tăcerea te fereşte de 
greşeli care uneori devin adevărate fapte de conştiinţă. Cine 
vorbeşte mult greseste des atât fata de oameni, cât şi fata de 
Dumnezeu. 
Tăcerea este un isvor bogat de cugetare şi exercițiu spiritu- 
al. În leagănul tăcerii nasc gândurile şi se descopăr sensurile 
mari ale lumii noastre. Lucrurilor ce ne înconjoară şi oame- 
nilor ce trec li se deschid în noi mai mari porți de înțelegere. 
Pentru a înţelege, omul este nevoit să ia calea tăcerii şi a 
singurătăţii. 
Necuprinsul ne înconjoară, jocul tainelor grele sufletului nos- 
tru sânt ale tăcerii nu ale graiului. Când omul este frământat, 
când un simtamant nou îi poartă ființa, el simte nevoia măr- 
turisirii prin viu grai. Când fiinţa îi este inundată de ape- 
le marilor încercări sfărmând mersul obişnuit al vieţii sale, 
atunci nu mai poate spune nimic prin vorbe. Tăcerea e mai 
puternică şi mai expresivă. 
Tăcerea este o condiţie a rugăciunii şi a contemplatiei. 
Pleoapele căzute dau ochilor putinţa să privească înăuntru. 
Mişcarea mâinilor apropiate, aplecarea capului, plecarea o- 
brajilor arată cum sufletul încearcă să se smulgă din trup spre 
zări eterate. Durerile se topesc una câte una în undele albas- 
tre ale cântecelor tămăduitoare. 


Omul sa ridicat, a privit înainte şi zâmbetul i-a înflorit 

gura. Pasul i-a devenit mai sigur, lumina mai curată, cerul 
mai larg şi mai ademenitor; lucrurile au căpătat o frumuseţe 
nepământească. 

Rugăciunea este meditaţie şi concentrare. Rugăciunea este 
lumină interioară. Pentru a rodi trebuie făcută în ceasurile de 
mare linişte ale firii, în vremea de adâncă trăire a intelesuri- 
lor când orice lucru e învăluit în taină. Rugăciunea e bună 
în ceasurile de veghe când orice lucru e transparent de poţi 
vedea jocul minunilor din el. 

Rugăciunea este dăruire totală, tainică legătură cu datele 
permanente ale firii, liberă supunere a durerilor creatoare, 
inältätor contact cu Dumnezeu. Liniştea şi bucuria ce o înto- 
vărăşesc sânt semnele acestei rodnice legături şi ale propriei 


noastre depăşiri. 


05 | FAPTA ŞI EXPERIENŢA PROPRIE 

Adevărata viata interioară naşte şi se întreține prin faptă. 
Credinţa fără faptă e ca o floare fără rod: se arată intr’o 
frumuseţe trecătoare. Omul viu mână paşi iuți pe drumuri- 
le creaţiei; făptură a lui Dumnezeu devine părtaş la lucrarea 
dumnezeiască. 

Fapta poate fi înțeleasă în două feluri. Pe de o parte întrun 
sens material, aşa cum apare in viata mecanică actuală, cand 
omul lucrează ca o maşină: materie din materie, elemente, 
funcțiuni, scopuri materiale. Pe de altă parte, fapta poate fi 
privită în sensul ei spiritual, ca o funcţiune a ordinii supe- 
rioare, a destinului nostru de oameni. În acest fel a făptui 
înseamnă a fi activ spiritual, a rodi pe calea credinţei şi dra- 
gostei, înseamnă creație. 


Fapta în înţeles de colaborare a omului la opera lui Dumne- 

zeu este legata de sensul adanc si permanent al trecerii omu- 
lui prin lumea intruparii. 

Omului nu-i este indeajuns sa cunoasca cuvantul lui Dum- 
nezeu, nu-i este indeajuns sa aiba credinta si sa dea ascultare 
innoirii, ci trebuie să lucreze neobosit, să fie „un implinitor 
cu fapta.” 

Adie un vânt de tristeţe. Natura e frumoasă şi nestabilă: se 
impodobeste, se preface si se arată în toate chipurile. 

Uneori trăim o impresie de izolare și mândrie față de seme- 
nii noştri. Căutăm să ne împlinim încercând o trăire cosmică; 
simțim legăturile cu isvoarele vieţii, simțim cum pulseazä în- 
tregul existenţei în fiece fibră a făpturii și sufletului nostru. 
Adesea sufletul se revarsă fluvial. Străbate nestăvilit toate 
cărările încercărilor să cuprindă odată și deplin tara în care 
totul se desleagă. 

Cine na străbătut căile vieţii necunoscute, cine n'a trăit în- 
crucisarile tuturor sentimentelor si nazuintelor, acela nu cu- 
noaste drama omului. Sensul tragic al existentei noastre face 
sa creasca durerea si frumusetea laolalta. 

Experienta proprie este adevarata cale a rodniciei morale. 
Experienta altuia ne foloseste in mica masura. Experienta al- 
tuia nu se poate dărui direct, ci numai transmisă pe cale inte- 
lectuală. Fiecare om este nevoit să o ia de la capăt. Experienţa 
directă, experiența proprie este întotdeauna rodnică; chiar 
pentru progresul intelectual. 

În ceea ce priveşte omenia noastră, ce ne poate aduce o reco- 
mandare, o expunere de principii? Toate cad în fata valului de 
bogăţie ce ne inundă ființa după o experienţă autentică. 

Sant în viata omului experienţe interioare care sterg trecutul 


cu greșelile sale și reînnoiesc omul pe de-a-ntregul. 

01 | ÎNTÂI DRAGOSTEA 
Omul e singur si sărac, ca un ecou fugar printre stâncile unui 
munte. Omul e trist, făptură rătăcită şi slabă, orfan al daru- 
rilor dumnezeiesti, sărman al intelesului și bucuriei, poartă 
deschisă tuturor îngeununchierilor. Om, omule bun, pune în 
cugetul și fapta ta întâi dragostea. 
Întâi dragostea. Nu dragostea nesatioas& dragostea de bogá- 
tie, de putere, de stapânire, ci dragostea de frumuseţe, de 
lumină, de adevăr, dragostea mângâiere, îndemn și creaţie. 
Nu dragostea care cere, vrea pentru sine, ci dragostea care 
daruie, care hraneste pe altul. Nu dragostea sufletului pusti- 
it, ci aceea a sufletului care se revarsă fluvial. 
Dragostea este cheia si a vesniciei. Dragostea împrăștie urátul, 
urâtul singurătăţii, topeşte răul, răul întunericului, alungă ti- 
parele si hotarele, alungă potrivniciile: aduce pretutindeni 
ființă nouă si roditoare. Dragostea naşte si parguieste rodul, 
transfigurează si înalță sufletul; prin ea dumnezeeasca fata 
joacă focul luminilor de ape în lumea durerilor noastre. 
Acolo unde nu e dragoste stăpânesc întunericul și urâtul, aco- 
lo unde nu e dragoste înfloresc trufia, pisma, nedreptatea si 
toate chipurile prostiei omenești. Omul care nu iubește nu 
înţelege nimic din lumea lucrurilor văzute și ascunse. Gra- 
iul minunilor îi este cu desăvârşire închis. Acolo unde nu este 
dragoste nu este nici cunoștință adâncă. 
Este în firea omului să învingă prin dragoste. Dumnezeul 
întrupat ne-a desvăluit lumea nouă, adevărul, viata si pute- 
rea prin dragoste. Omul este om prin puterea dragostei sale. 
Să iubeşti un copac, o floare, un copil, o femeie, să iubeşti 
pământul aspru si cerul boltit albastru, să iubesti totul, 


chipuri si sensuri, totul: joc, cântec, lumină, jocul si armo- 


47 | ÎNDEMN LA SIMPLITATE 


nia cosmica, sa iubesti indeosebi omul, fratele tau, bun sau 
ticălos, tare sau slab, să-l iubesti pe Dumnezeu cu puterile 
tale însutite peste fiinţa ta legată de păcat. Cine nu iubeşte, nu 
are simţuri; toate ferestrele, de la firicelul de iarbă la steaua ce 
clipeste în liniștea depărtărilor, i se închid. Grăuntele de bine 
şi frumos ce-l purtăm în inima noastră îl desvăluie și-l creşte 
dragostea. 

Întâi dragostea. Dragostea care înflorește ciresul, care creşte 
copilul, care satură flămândul, care mângâie răstignitul, dra- 
gostea lui Dumnezeu pentru creaţia Sa. 

Asa vine pacea, pacea desăvârşită, pacea raiului si a vieţii 
veşnice. Pământul e ușor sub pasul tău, uşor ca arborul gân- 
durilor pure, omule, lumina crește si înflorește pe buzele, pe 
ochii, pe cerul minunilor puse acolo de degetul lui Dumne- 
zeu. Când ai pornit să fii om să știi că dragostea e cea dintâi 
virtute, ea este semnul desrobirilor. Cântecul tău se îneacă 
fără dragoste si mâna ta bâlbâie. Caută sâmburele vieţii. E in 


tine! 


02 | INTELIGENŢĂ ȘI CUPRINDERE 

Se vorbește mult de inteligenţă și se vorbeşte impropriu, une- 
ori într'un înţeles strâmt şi alteori pervertit. Despre inteligen- 
ta - şiretenie spunem numai că e o interpretare vulgară, pre- 
zentă obișnuit în aşa-zisa elită burgheză. 

Atunci când inteligenţa își găsește o definiție mai serioasă, 
aşa cum se întâmplă în cazul oamenilor cultivați, ea este soco- 
tită ca o facultate abstractă a omului, ca o însuşire pur intelec- 
tuală: concept, rațiune, silogism, joc si putere de construcție 
abstractă a minţii noastre. 


Nici aceasta nu este o interpretare convenabilă, pentru că nu 

este indeajuns de cuprinzatoare. Aceasta definitie ne vorbes- 
te despre o inteligenţă lipsită de inteligenţă. De ce? Pentru ca 
ea nu înţelege... adică nu are o priză optimă asupra realității 
atât morale, cât și fizice. 

Un om este inteligent cu adevărat atunci când odată aplecat 
asupra unei realități o pătrunde în inima ei. De multe ori însă 
o concluzie logică poate fi în conflict cu realitățile. Viaţa este 
uneori chiar lipsită de logică. 

Un fapt moral este înţeles de cineva cu atât mai bine, cu cât 
acesta a avut o mai bogată experienţă interioară. Orizontul 
unui om bogat interior poate fi mult mai larg decât al unui 
meşter în silogisme. Puterea de abstractiune nu înseamnă în- 
totdeauna inteligență, care vine odată cu omul de mare expe- 
rienta, odată cu omul spiritualizat. 

Cucerirea adevărului cere un proces de gândire complex care 


trebuie să angajeze toate forțele spiritului. 


03 | CREDINŢĂ ŞI ADEVĂR 
Pe om îl caracterizează întrebarea; ea l-a dus la reflexiune. 
Permanenta întrebare l-a mânat înainte şi l-a făcut mai om. 
Niciodată mulțumit cu ceea ce știe și posedă, întotdeauna 
căutător în necunoscut, el a căzut adesea în stări de neliniște; 
omul a trecut prin crize. 
Dacă întrebarea si căutarea continuă îi sânt caracteristice, nu 
mai putin îi aparține certitudinea. 
A fi permanent în criză înseamnă a te irosi, a coborî panta 
vieţii. Criza e bună numai dacă aduce după sine o cuceri- 
re nouă, o luminare a ființei morale. Omul nu poate fi om 
rămânând ca o corabie fără cârmă, plutire fără tel si fără sens 


în apele nelinistite ale lumii. Omul aleargă pentru a câștiga 

adevarul in climatul caruia el creste ca o floare scaldata in 
soare; se armonizează capătă sevă si plinătate. 

Căutarea adevărului aparţine firii omului; ea înseamnă sens, 
înseamnă putere. Credinţa în Dumnezeu este cunoaștere 
prin excelenţă și certitudine desăvârșită. În ea omul nu se mai 
clatină, nu se mai supune întâmplărilor; este stăpân pe sine. 
Fără un contact cu transcendenta si misterul, viata omului 
este lipsită de sens, este stupidă. 

Credinţa este o experienţă interioară, adică o experienţă trăită 
direct ca o lumină, nu gândită și nici închipuită. Credinţa în 
Dumnezeu este o mare experienţă a omului; cea mai mare. Ea 
cere toată fiinţa si toată energia noastră spirituală; ea cere di- 
latarea la maximum a ființei noastre interioare. 

Credinţa nu înseamnă subiectivism și nici lipsă de mărturii. 
Credinţa nu înseamnă proprie inselare acolo unde mintea nu 
poate ajunge. Credinţa este o stare morală în care cunoașterea 
vine din situarea omului în realitatea concretă, în viaţa în aşa 
fel încât nimic nu se interpune. Credinţa este un act liber pen- 
tru că este un act de trăire, de viata; ea apare ca o consecință 
firească a naturii morale. 

Credinţa dă stabilitate și sens vieţii lăuntrice. Omul credin- 
cios stă în prejma valorilor permanente; este bun si bogat. 
Când trece peste el o încercare a vieții nu se năruie, ci creşte. 
Omul credincios se aseamănă copiilor; râde cu lacrămile pe 
obraz. 

Dar credinţa pentru a fi creatoare trebuie să cucerească 
adevărul care este în primul rând metafizic și religios, nu cer- 
titudinea care fără adevăr poate să însemne calm sufletesc, 
dar nu salvare; uneori poate să ducă la dezastru pentru că si 


Lucifer are credincioşii lui. 

04 | SENSUL UMILINTEI 
Oamenii, oamenii bogati in cunostinte, se cred in genere cen- 
trul lumii, se cred în stare de stăpâni până în sferele cele mai 
îndepărtate. O lipsă de măsură caracterizează omul modern. 
Omul simplu, mai just situat în lume, este cu mult mai pru- 
dent; el si de nu știe, ştie că nu ştie, simte că e singur, că e slab; 
îşi dă seama de cuceririle sale şi de limitele impuse de natură. 
Umilinta e sentimentul profund al orizontului său. 
Umilinta este o stare de cumintenie si deplină supunere în 
fata lucrurilor neschimbătoare; se naşte odată cu cunoştinţa 
propriei valori şi situaţii în fata existenței. Această virtu- 
te apărută în istoria vieții morale odată cu Creștinismul are 
două întemeieri: cunoaşterea situaţiei noastre în lume şi tra- 
tarea confomă acestei cunoașteri. 
Umilinta înţeleasă în această dimensiune cosmică si meta- 
fizică a vieţii nu alungă frumuseţea și puterea spirituală cu 
care santem daruiti; ne dă doar o justă poziţie fata de tot ceea 
ce avem și ceea ce ne lipsește. 
Umilinta alungă egoismul, evită dilatarea bolnävicioasä a eu- 
lui (stare atât de frecventă azi) si deschide porţi noi către ex- 
periente pozitive si inältätoare. 
Omul nu a avut întotdeauna conştiinţa locului pe care îl ocu- 
pă în lume și rostul desprins din această așezare. Omul nu a 
avut întotdeauna simţul dimensiunilor existenţei sale si al ra- 
portului dintre aceste dimensiuni. Epoca modernă și contem- 
porană ne stă în această privinţă drept mărturie. Pe măsură ce 
a crescut mândria sa de „ființă raţională si liberă,” în aceeași 
măsură şi-a pierdut înțelegerea si libertatea. Determinismul 
şi materialismul veacului sânt o consecinţă a falsei aşezări a 


omului fata de lumea înconjurătoare şi de transcendenta. 

Puterea crescanda asupra lumii fizice 1-a facut sa se socoteasca 
creatorul si stapanul a tot ce este. Stiinta si tehnica moderna, 
incontestabile cuceriri ale epocii moderne, au schimbat in- 
treaga viziune de viata a omului. Trufia este una din cele mai 
de seama consecinte morale ale acestei viziuni. 

Toată educaţia noastră, tot exemplul ce l-am avut ne-au in- 
demnat să mergem pe calea acestei încrederi fără măsură 
în însuşirile noastre. Căci ce este altceva trufia decât o 
suprapretuire a puterilor noastre şi o trăire în orizontul ei. 
Trufia este o atrofiere a măsurii şi a bunului simţ, este sen- 
timentul pretuirii fără limita a ființei noastre. De aceea fiece 
ins în parte se simte deținătorul adevărului şi se crede centrul 
lumii. Individul a ajuns un univers închis. Omul trufaş, ne- 
cunoscând alt adevăr decât pe sine, nu a putut cunoaşte nici 
mila, nici dragostea, nu l-a cunoscut nici pe Dumnezeu. 
Încrederea în atotputernicia raţiunii, a ştiinţei şi a tehnicii au 
mers mână în mână cu îndumnezeirea omului. Sa crezut că 
înălțându-se neintemeiat până dincolo de puterile sale, pana 
dincolo de firea şi sensul existenţei sale, omul se poate mân- 
tui. Roadele acestei atitudini au început a fi culese. 
Materialismul şi egoismul vieții moderne au închis omului 
porţile de ieşire. Omul nu a mai putut vedea nimic din cele 
ce cădeau dincolo de el, iar îndreptarea omului vine tocmai 
de aici; din puterea înţelegerii sale că este parte dintr'o reali- 
tate care-l depăşeşte şi din orientarea faptei sale către o viață 
organică şi firească. 

Această aşezare înseamnă însă o recunoaştere sinceră a 
poziţiei noastre în lume. Ce om, care mai are în el o fărâmă 
de omenie, nu şi-a dat seama cel putin odată, de povara ce-i 


apasă umerii prin soarta ce i-a fost dată? Cine nu a trăit sen- 

timentul mirarii şi al minunilor care îl înconjoară? Cine nu 
sa înspăimântat că poate fi singur în ceața acestor lumi pe 
care mintea nu le poate cuprinde si inima le banuie numai ca 
exista cumva? Cine nu a trait in fata fenomenelor neprevazute 
si nestapanite, cosmice şi istorice, un sentiment de teamă? 

De unde atunci trufia? De unde gândul de stăpân al lumii 
când picioarele omului se clatină atât de uşor? Desigur dintr'o 
orbire, dintr'o deformare interioară, din falsa şi nefireasca 
aşezare a omului, din îngustarea orizontului său spiritual. 
Omul este mare abia atunci când se recunoaşte mic, când îşi 
recunoaşte slăbiciunile. Pascal spune într'un capitol din cu- 
getările sale: „La grandeur de l' homme est grande en ce qu'il 
se connait misérable.” 

Astazi avem nevoe de o fierbere noua a constiintei. Ordonar- 
ea simtirii este si ea necesara pentru indreptarea omului. 
Una din căile care il poate pune în stăpânirea luminii si îl 
poate face mai bun si mai pur, cale a mantuirei, este umilinta. 
Lumea care îl înconjoară şi însuşirile sale interioare îl creează, 
dar îl duc totodată la pierzanie pe om. Totul tine de conştiinţa 
noastră, de felul cum ştim să ne rânduim gândul şi fapta. 
Umilinta, opusă trufiei, este virtutea care se naşte din senti- 
mentul fragilitatii noastre, a slăbiciunii naturii omeneşti; ea 
este legată de firea omului încărcat de misterul creaţiei. 

Se crede de aici că umilinţa este ceva decadent, că exprimă o 
anumită lipsă, o slăbiciune interioară. Acei care văd lucrurile 
in acest fel - şi se găsesc şi filosofi reputați printre ei - judecă 
umilinţa în contingent şi în temporal, o judecă exterior. De 
aceea o socotesc ca pe o stare interioară specifică sclavilor. 

O deosebire trebuie să o facem încă de la început. Umilinta 


nu trebuie văzută în latura ei socială, în apariţiile de- 

gradante ale lipsei de personalitate, - pe care aceasta virtu- 
te o presupune dimpotriva cu tarie -, ci trebuie vazuta in 
înțelesul ei adevărat, în sens existential, aşa cum am încercat 
să-i desprindem noi înşine sensul în rândurile de mai sus. 
Umilinta nu înseamnă si nu naşte din servilism, pentru că ea 
este forță interioară, expresie a trăirii noastre pe treptele su- 
perioare ale lumii acesteia. Umilinta este una din căile prin 
care omul ia cunoştinţă de starea sa si de sensul existenţei 
sale. Prin umilinţă, omul nu se înjoseşte, nu se năruie pe 
sine, ci se înaltă, se zideşte. Recunoaşterea condiţiei noas- 
tre înseamnă dovada unei adevărate forte. Pentru ca cineva 
să meargă pe calea umilintei, concepută în sens ontologic, 
trebuie să dispună de o mare forță interioară. Această vir- 
tute reprezintă o forță morală unică pe calea căreia omul se 
dovedeşte puternic, nu în lumea aceasta a contingentelor, în 
lumea noastră înconjurătoare. Umilinta ca forță morală tre- 
buie judecată în spiritual, nu în temporal. 

De aici înțelegem natura ei, în acest fel străbatem adevăratul 
său cuprins. Ceea ce socotesc obişnuit oamenii drept putere 
sânt numai lucruri efemere şi sentimente degradante. Poarta 
omului nu este în raport direct cu întinderea stăpânirii sale 
sociale sau materiale, nu înseamnă nici ambiţie, vrăjmăşie 
sau acte de dominație, ci cu mai multă dreptate, poate fi 
găsită alături de cumpătare şi asceză, poate fi găsită alături 
de bunătate, de dragoste şi de creaţie. Este mai puternic omul 
care se înfrânează decât acela care, cu toată aparenta sa tărie, 
se lasă purtat de elementele inferioare ale ființei sale morale. 
Este mai puternic omul care se stăpâneşte pe sine, decât acela 
care îi stăpâneşte pe alţii. 


Omul care rezistă tendinţelor de mărire, acela care e corect 

situat în existență şi deplin stăpân pe însuşirile sale spiri- 
tuale, omul care îşi împlineşte legea scrisă în firea şi destinul 
său si care nu tremură în fata morții nu mai poate fi socotit 
un om slab. Umilinta este o cale a renunţării pe care numai 
„individul” poate fi distrus, dar omul, omul ființă spirituală, 
poate fi mântuit. 

Umilinta înseamnă depăşire, înseamnă creştere prin ceea ce 
este dincolo de existența noastră aparentă. De aceea ea nu 
înseamnă depresiune, decădere, moarte, ci dimpotrivă întări- 
re, imaltare şi înviere. Judecată în roadele ei materiale şi for- 
male, umilința poate însemna slăbiciune, poate să însemne 
retragere. Văzută însă în roadele ei spirituale ea este o cale ce 
duce către biruinţa luminii nestinse. De aceea poate fi socoti- 
tă drept una din importantele căi de care dispune omul pen- 
tru formarea personalităţii sale şi câştigarea adevărului. 

În viaţa noastră de astăzi umilinţa vine ca o reparaţie a omu- 
lui descompus în întunerecul egoismului şi autodivinizării. 
Umilinta nu numai că întăreşte, dar şi luminează; ea ne poartă 
în sferele superioare ale existenţei şi ne pune în legătură 
cu marile isvoare de frumuseţe şi înțelepciune. Omul care 
străbate această cale nu numai că nu-şi îngustează orizontul 
vieţii, aşa cum ar putea să pară, dar se situează pe un plan 
din care lumea si viata, existența întreagă iau o înfăţişare 
sublimă, poartă deschisă mântuirii. A fi umil în înţeles onto- 
logic înseamnă a fi un iluminat. 

O altă consecinţă ce se desprinde de aici este câştigarea depli- 
nei libertăți. Omul ascultă şi înfăptuieşte numai după imper- 
ativele sale morale. Nimic nu-l atinge şi nimic nu-l forțează să 
acționeze altfel decât în sensul voinţei şi legilor omeniei. lesiti 


de sub domnia sentimentelor egoiste, decadente şi vrăjmaşe, 

calea umilintei ne libereaza, ne libereaza nu in inteles formal, 
ci in înţeles spiritual, în înţeles interior. 

Bunătatea şi dragostea inundă întreaga noastră ființă. Sufletul 
este atunci ca o fereastră deschisă către luminile binefăcătoare 
ale înţelepciunii şi virtuţii. 


05 | COLINA LACRIMILOR 
Un om plânge. Stă aplecat sub povara destinului său ome- 
nesc, sub povara durerilor lumii. Prins primejdios de raza 
subțire a unei stele călătoare, simte mai adânc noroiul talpilor 
sale, mai întristat negura nestiintei sale. 
Pe o colină, cu fruntea plecată în palma căutărilor neîndură- 
toare, un om plânge; acelaş suflet încercat, povară a tuturor 
copiilor şi părinţilor, surorilor şi fraţilor trăieşte zădărnicia şi 
pustiul lucrurilor rătăcitoare. Nu mai vrea nimic: nici pâine, 
nici apă, nici laudă; el vrea mană cerească, înconjurat de sin- 
guratatea suferințelor totale, omul plânge plânsul semenilor 
şi râsul lor, durerea ce le taie sufletul şi bucuria lor superfi- 
cială. 
Plânsul adevărat, plânsul adânc vine din sentimentul mărgi- 
nirii noastre, din conştiinţa răului ce ne străbate, dar vine şi 
din sentimentul desavarsirii din conştiinţa binelui care poa- 
te fi atins. 
Plânsul aduce uşurare, depăşire a elementelor impure, aduce 
îndurare, putere şi încredere. Plânsul preface în rodnicie du- 
rerea căilor potrivnice. Lacrimile calde spală zările de întu- 
nerecul neputinței. 
Omul adevărat, omul făptură a luminii, nu se teme de rău şi 
nu alungă suferinţa. El ştie că răul poate fi biruit de un suflet 


arzător şi că suferinţa este o cale a bucuriilor, cale a luminii şi 

puterii. Suferinta este pretul valorilor nepieritoare: adevarul 
şi frumusețea, cântecul şi îndemnul la desăvârşire. Prin ea 
omul se apropie de firea lucrurilor, de sensul vieții, de Dum- 
nezeu. Pe calea ei câştigăm lumina minţii şi a inimii. 


Suferinta adevărată este înaltă, calmă, bogată şi purificatoare. 

01 | CEI GOI 
Cei ce traiesc in darurile pamantului au privit intotdeauna 
sărăcia ca pe o ruşine, înțelesul vieţii lor fiind asigurarea de 
bogății materiale. Tot ceea ce nu se putea pretui în bani, semn 
desăvârşit al avutiei, nu era luat în seamă; banul iti dă drep- 
tate, banul iti dă putere şi mărire, banul iti dă bucurie şi ar- 
monie. Măsura tuturor lucrurilor este banul. 
Omul sărac, sărac de ogrăzi, de haine, de hambare cu aur, 
omul sărac al lumii avute şi bogat al lumii sărace, omul neîm- 
povărat cu sacii pământului a fost întotdeauna exploatat, 
umilit, alungat, uitat ca o cârpă netrebnică prin ungherele în- 
tunecate ale vieții de bogăţie şi petrecere. 
Sărăcia din lene si nepricepere este un păcat şi o suferinţă. 
Sărăcia din neputinţă este o ruşine, dar sărăcia din forță şi ac- 
tivitate spirituală intensă este un titlu de nobleţe. 
Omul sărac de bună voie, omul sărac din dragoste şi lauda lui 
Dumnezeu este curat, este puternic şi este liber. Desprinderea 
sa din tot ceea ce este trecător şi aşezarea sa în lumea lucru- 
rilor neschimbatoare îl fac o ființa liberă, liberă de o putere 
mereu înnoită. El trăieşte într'o deplină linişte, într'o împăcare 
totală cu deosebitele chipuri şi împrejurări ale vieţii. 
Omul bogat este temätor, este las, este crud. El trăieşte numai 
în grijă, în umbră şi în apărare. Fiece lucru îl robeşte, fiece 
faptă îl consumă. Orizontul său de viaţă este îngust, lucruri- 
le sale sânt sterpe. Omul bogat de bani şi averi materiale are 
înfăţişarea unui animal speriat. Face răul fără putinţa de a 
face binele, răul din rău, răul care apără răul. 
Sărăcia voluntară este sărăcia luminată, săracia omului vred- 
nic, nu a dobitocului, este pajiştea pe întinsul căreia înfloresc 


virtutiile şi se deschid zările. Numai prin ea creşte adevărata 

bogatie, bogatia interioara, creste bunatatea si mangaierea, 
dragostea şi mila. Omul acesta nu ia nimic pentru sine, ci 
dăruieşte totul, nu râvneşte, nu pizmuieşte, ci numai se 
bucură la norocul altuia. Omul sărac nu are cu adevărat bani 
în parte, pământ în parte şi alte averi în parte. El are totul, 
are cerul cu lumina, are pământul întreg, are lumea aceasta 
şi cea tăinuită, are frumuseţile de aici şi cele de dincolo, are 
cântecele şi minunile ce i le arată Dumnezeu. 

Omul sărac al pământului şi bogat al cerului se bucură plin, 
iubeşte plin, trăieşte plin, ca o mărturie a unei vieți desăvârşi- 
te. Cel ce are libertatea păsărilor şi voioşia florilor, cel ce cre- 
de şi vede dincolo de gardul ogrăzii cu hambare, cel ce se roa- 
ga şi forțează viata să sporească în darurile sale nepieritoare, 


omul sărac al lui lisus este acela care va birui până la sfârșit. 


02 | EȘTI CAT DARUIESTI 

Bucuriile sânt nazuinte fireşti făpturii noastre. Oamenii cred 
că le pot avea prin ceea ce pot lua, prin ceea ce pot câştiga 
de la alţii. Astăzi se crede îndeobşte în binefacerile materia- 
le aduse de această atitudine de viaţă. De aceea aleargă, se 
sbuciumă, se vând şi cântă numai pentru bunuri materiale. 
E o mare rătăcire. Omul care vrea şi cere pentru sine poate 
avea plăceri, dar nu bucurii. Nimic din ce caută el nu poate 
aduce bucurii. Egoistul, hraparetul nu cunosc aceste stări de 
lumină şi plinătate. Nazuintele lor nesatioase arată cu priso- 
sinta cât de mult sânt în lipsă. 

Adevărata bucurie vine din prisos de omenie, vine din bogăţie 
interioară. Nu te bucuri cu adevărat decât prin dăruire. Eşti 
mare şi puternic prin ceea ce poţi dărui altora nu prin ceea ce 


poţi lua de la ei. 

Esti cata putere de depasire, cata putere de jertfa ai. Numai 
cel ce da dovedeste ca este cu adevarat bogat. 

A fi superior inseamna astazi a fi situat pe treapta sociala 
inalta. Acesta este semnul cel mai obisnuit al superioritatii. 
Pentru cei dedati artelor si stiintelor, adică pentru intelec- 
tuali, a fi superior înseamnă a fi inteligent şi instruit. 
Adevărata superoritate, aceea a valorilor morale, este cu totul 
ignorată astăzi. Dacă se mai află printre noi vre-un om supe- 
rior în acest înţeles, îl privim cu milă ca pe o ființă sărmană, 
ca pe un naufragiat pe marea sbuciumatä a vieții. 
Superioritate înseamnă depăşire, înseamnă a avea însuşiri de 
conţinut. Ceva este superior când a trecut în cuprins altceva, 
este superior când are însuşiri creatoare, când este deasupra 
în înţelesul moral nu social. 

A fi superior cuiva înseamnă a-l întrece în dragoste, în liber- 
tate, în înțelegere ca act moral complex, în putere de jertfă, a-l 


întrece adică în bogăţie spirituală. 


03 | SENSUL MILEI 

Mila, alături de dragoste, este o condiţie care nu poate lipsi 
unei adevărate vieți spirituale. Prezenţa ei in om este un 
semn al unor frumuseți prea tari pentru a fi văzute cu ochiul 
trupesc. Mila în viata de aici mărturiseşte că undeva există o 
altă viaţa, o altă lume pură şi luminată. 

Mila, pentru a fi înţeleasă, trebuie privită alături sau mai bine 
zis legată de dragoste; ea este un aspect al dragostei şi o con- 
secinta a ei. Mila naşte din dragostea pură prin apariţia unui 
nou element: suferința. Mila se manifestă într'o atmosferă de 
suferință. 

Am spus că dragostea înseamnă unire, trăire armonioasă 

intr’o lume care biruie, care se bucura. In timp ce dragos- 
tea este daruire si legatura in bucurie, mila este daruire si le- 
gatura în suferință. Pentru aceasta mila a fost numită con- 
patimire. 

Câtă tristeţe încarcă privirea noastră in fata unei ființe părăsi- 
te, a unei ființe care nu-şi mai poate duce pe umerii prea sla- 
bi povara zilelor. E o încercare dureroasă să-ţi vezi fratele in 
suferinţă, să vezi cum îl roade încet întunerecul, să simţi cum 
îl apasă răspunderea destinului şi a naturii sale căzute. Acest 
lucru noi nu-l putem privi dinafară. Nu-l putem pentru că nu 
este o stare care ne-ar putea fi străină. Oricât de sus ne-am 
afla în ordinea valorilor morale tot făpturi neîmplinite sân- 
tem şi deci supuşi suferinței. Semnificaţia şi înclinarea adânc 
simțită în viata de a avea milă, de aici se desprinde. Nu putem 
fi străini în suferinţa altuia pentru că avem aceeaşi fire şi ace- 
laşi destin. Om cu om, frate de destin; trebuie deci să trăim 
în altul, să ne însuşim suferinţa altuia. Durerea lui înseamnă 
durerea fiecăruia din noi. Acesta este punctul cel mai înalt al 
dragostei de om şi făptură. 

Cât de rodnic şi mangaietor este să trăieşti lipsa altuia, să-i 
trăieşti foamea, durerea, plânsul, să-i trăieşti ritmul pasului 
şi al inimii, truda setei de mai bine. 

În acest fel mila faţă de tot ce înseamnă suferință de ordin 
material sau spiritual, mila ca dragoste în suferința aproape- 
lui este un semn de superioritate. Ea are un înţeles de parti- 
cipare efectivă la umanitate, la viața cosmică şi la transfigu- 
rarea ei. Omul mângâie şi îl înalță pe om, omul mângâie şi 
purifică făptura. Este ceva firesc, este ceva necesar, este ceva 
rodnic, este un semn al luminii care coboară. 


In viata de toate zilele întâlnim oameni care n'au această în- 

clinare, nu trăiesc starea interioară a milei. În grele încercări, 
în nenorociri legate de natura noastră, apar oameni care nu 
pot să participe, nu pot să mângâie; cu o măsură inumană, 
dintr'un loc ce nu este acela al omeniei, aceştia se cred superi- 
ori, dispretuind pe cei ce trăiesc sentimentul milei. 

Viziunea de viata a omului modern a alterat întreaga noastră 
structură sufletească; a făcut inversiuni şi a pietrificat cele 
mai adânci şi esenţiale sentimente ale fiinţei omeneşti. Mila a 
fost nesocotitä şi chiar condamnată mai ales de ideologi şi oa- 
meni politici. Mila a fost văzută ca o slăbiciune, ca ceva nega- 
tiv, ca o stare caracteristică naturilor inferioare. 

Mila nu înseamnă slăbiciune, nu înseamnă ceva negativ şi 
nici natură inferioară. Dimpotrivă, ea cuprinde o seamă de 
elemente între care: tăria, creația, lupta pentru câştigarea lu- 
minii. Mila reprezintă o valoare morală pozitivă, plină de 
rod. Mila fata de om şi orice altă ființă în suferință înseamnă 
superioritate morală, înseamnă spiritualitate. 

Acei ce se socotesc tari şi superiori în lipsa lor de milă sânt 
infirmi morali; ei nu înţeleg şi nu trăiesc omeneşte. Legătu- 
ra noastră de destin, isvorâtă din natura comună, nu ne dă 
putinţa să ne izolăm în fata suferinței aproapelui şi nici măcar 
So ignorám. Noi trebuie sa fim în viata aceasta aşa cum e, 
adică în lipsa şi suferința obştească pe care o cuprinde. Nu o 
părăsim decât descalificându-ne. Prezenţa în ea este necesară 
pentru a lupta la transformarea ei. 

Un derivat al acestei rătăciri este acela al denaturării dragos- 
tei şi falsei sale orientări. În lumea aceasta dragostea pentru 
om şi fiinţă trebuie să aibă precădere fata de aceea pentru 
ştiinţă, civilizaţie, forme politice, pentru că toate acestea sânt 


manifestări schimbătoare ale vieții şi firesc în slujba omului, 

expresie superioară şi permanentă a vieţii de aici. Cei ce fac 
aceste inversiuni devin de cele mai multe ori lipsiţi de senti- 
mentul milei, lipsiţi de omenie. 

Omenia este legată esenţial de milă. Nici o viata morală si 
nici o etică nu pot fi întemeiate fără prezenţa şi experienţa 
interioară a milei. 

Oamenii intäriti, purtătorii de bine, trăiesc adânc mila şi o 
folosesc; ei luptă împotriva răului şi fac să rodească suferința. 
Om şi om, frate de destin şi slujitor al lui Dumnezeu. Om şi 
milă; om şi omenie. 

Mila este o lege interioară şi o cale către plinătate. Mila, aple- 
care cu dragoste asupra durerilor altora, arată că omul are o 
pură împărtăşire. 


04 | OSPITALITATE SI PRIETENIE 
Ospitalitatea este legea omului înnoit prin darurile lui lisus. 
Îngenuncheat sub icoană în umbrele serii, gazda rodnicelor 
rânduieli aşteaptă să-i cadă drumetul ostenit şi sărac, dru- 
metul neştiut şi necunoscut, drumetul fără pâine, fără căpătâi. 
Stergarul ospitalităţii mângâie fruntea asudată, vinul întări- 
tor umezeşte buzele arse; vorba unduiată şi chipul luminat 
împlineşte singurătatea săracă a drumetului. 
Ospitalitatea înseamnă suflet deschis, primitor si binefăcător, 
înseamnă lege a omeniei dincolo de alegere. Omul se pune pe 
sine şi casa sa la dispoziția unui necunoscut, a unui om nefe- 
ricit, a unui rătăcitor, culegător de singurătate şi lipsă. A-ti 
primi numai fraţii, părinţii sau rudele de orice fel nu înseam- 
nă a respecta legea ospitalităţii. 
Ospitalitatea se aşează pe treptele superioare ale omeniei şi 


este o expresie a luciditatii spiritului. A fi ospitalier înseamnă 

a fi gazda tuturor care iti bat la uşă, înseamnă a fi gazda tu- 
turor sărmanilor, acelora pe care i-a apucat seara fără masă, 
fără casă, a celor alungaţi, urâţi, înseamnă a fi gazda omu- 
lui frate de destin cu tine, gazda făpturii lui Dumnezeu şi a 
adevărului întrupat. 

Ospitalitatea nu poate fi înțeleasă prin rânduielile sociale ale 
moralei, ci numai prin acelea spirituale, picuri din viata si lu- 
mina cerească. 

Prietenia este şi ea una din alesele virtuţi ale omului. Ele- 
mentele care o alcătuiesc par să fie în număr de trei şi anume: 
dragostea, asemănarea de structură interioară şi unitatea de 
nazuinte. 

Prima este dimensiunea ontologica a prieteniei, a doua este 
dimensiunea psihologică şi a treia, etică. Prietenia poate fi 
câştigată, dar de cele mai multe ori ea se naşte fără voia şi 
ştiinţa noastră. 

La temelia prieteniei rămâne însă tot dragostea; în afară de ea 
nu putem afla o adevărată prietenie. Prieteniile sânt de cele 
mai multe ori legături de interese, şi câteodată stimă sau sim- 
patie; aceasta din urmă isvorăşte din prețuirea cuiva pentru 
însuşirile sale excepționale, intelectuale sau estetice. 
Dragostea transfigurează totul; are darul puterilor ascunse. 
Abia prin dragoste, legătura dintre doi oameni e prietenie. 
De astădată legătura nu mai e periferică ci esenţială, este to- 
tală, deschizătoare de noui orizonturi. Prietenul devine frate 
de cruce, adică una cu tine însuţi, acumulare de forţă nouă. 
În acest fel gustă abia omul tovărăşia altuia şi se bucură de 
roadele obstestii vietuiri. 

Prin dragoste, prietenia alungă uratul si teama. Unitatea de 


destin şi de natură îi dă omului puteri noui. lubind omul din 

fratele tau înseamnă că-l ai pe Dumnezeu aproape, înseamnă 
că umbli pe căile permanetelor. 
Prietenia este ordine nouă în lumea renăscută a lui lisus. 


05 | DESPRE BUNĂTATE 
A fi bun este în firea omenească; bunătatea nu este dincolo 
de noi, ci în noi ca ființă spirituală, este odată cu omul făp- 
tură a lui Dumnezeu. Omul o poate pierde sau câştiga, adică 
se poate înrăi sau deveni mereu mai bun; omul o poate pier- 
de sau câştiga după calea pe care umblă. 
Bunătatea nu poate veni din nimic şi nici din întunerecul 
făpturei noastre căzute. Bunatatea este expresia fiinţei re- 
născute, a prezenţei spiritului viu în noi, semn al condiţiei 
noastre specifice. 
Întru cât omul este al lui Dumnezeu, întru atât are în sine 
bunătatea. Dumnezeu viu în sufletele noastre indreptateste 
şi face posibilă bunătatea. Omul cunoaşte această stare inte- 
rioară, numai mergând pe căile adevărului. Prin bunătate, 
omul este mai om şi culege urma paşilor lui lisus. 
Bunătatea nu poate fi aparentă, adică nu poate ființa în anu- 
mite gesturi ale noastre. Bunătatea nu poate fi o stare a omu- 
lui politic, a omul social, ci a omului duh. Viaţa noastră obş- 
tească are multă ornamentatie; trăim prea mult prin „gestu- 
ri” şi mai puţin prin atitudini interioare. Dacă mâna noastră 
nu este legată de inimă, atunci orice sens, orice conținut dis- 
pare; aşa e şi cu bunătatea; în locul ei se aşează ipocriza. Ci- 
neva poate respecta legea şi faptul după cerinţele ei, aceasta 
nu dovedeşte întotdeauna că este bun. 
Isvoarele bunatatii sânt in adâncimile fiinţei noastre spiri- 


tuale. De aici porneşte sensul ei, de aici îşi capătă şi tăria ca 

stare interioară omenească. Omul bun este acela care se si- 
tuează în centrul vieţii şi al lucrurilor, acela care cunoaşte 
adevărul. Orizontul său de viaţă are linia depărtărilor în cer- 
cul de lumină şi rod al unui cer deschis. 

Cum se înfăţişează bunătatea? Cum o simțim acei dintre noi 
care trăim sau o simțim în semenul nostru? Bunătatea este o 
stare morală complexă, alcătuită din împletirea a mai multe 
sentimente. În felul ei de a se arăta, bunătatea apare în primul 
rând ca o bogăţie, ca o plinătate. Omul bun este întreg, este 
plin. Bunătatea vine ca un val care inundă ființa noastră, ca 
un prisos de omenie. Ce face ca omul prin ea să aibă un cu- 
prins atât de mare? 

La temelia bunatatii stă dragostea. Centrul ei de radiere, sâm- 
burele de creştere este dragostea. Nu poate fi cineva bun fără 
dragoste, pentru că ea este isvorul tuturor creaţiilor şi pute- 
rea întregii existente. 

Plinătatea pe care o găsim în bunătate vine în primul rând 
din dragoste. Dragostea ne dă putinţa să trăim dincolo de noi, 
să trăim în altul sau altceva, să cuprindem totul. Dragostea ne 
dă putinţa să pătrundem adâncimi şi taine care altcum ne-ar 
rămâne pe veci închise. Răul este alungat, este topit prin forța 
sa pozitivă. Bunătatea creată din focul dragostei îmbracă tot 
ce atinge cu o lumină odihnitoare. 

Cu toate acestea, bunătatea nu se confundă cu dragostea. 
În această stare sânt cuprinse şi alte elemente. Bunătatea 
încheagă întrun mănunchiu, dragostea, blandetea, mila si 
mângâierea; toate sânt topite aici şi alcătuiesc o stare morală 
unitară. 

În bunătate găsim blandetea. Omul bun are sufletul catifelat. 


Cine se apropie de un om blând simte o plăcută senzaţie de 

caldura si mangaiere, simte o putere binefacatoare. Blandetea 
este o completare firească a dragostei şi rod al acesteia. Mai 
putin activă decât dragostea, blandetea în calmul ei nu este 
lipsită de putere creatoare, ci dimpotrivă, intro lume de 
protivnicie, blandetea vine ca un întăritor, ca o inseninare, 
lacrimă luminată. 

Bunătatea, isvorând din dragoste şi trecând prin blandete, se 
împlineşte în milă şi mângâiere. Mila înseamnă suferinţă la 
suferinţă, la suferinţa altuia. 

Mangaierea este acea stare lăuntrică legată de setea de mai 
bine în înțelesul luptei pentru alungarea răului şi a durerii, 
luptă fără frängere şi fără asprime. Mângâierea este o stare 
creatoare de bine, peste întunerecul care inundă. Mângâierea 
este un leac al cărui isvor stă în sufletul nostru şi prin care 
se săvârşeşte un act exterior de binefacere. Mangaierea este 
prezentă în bunătate, o alcătuieşte parţial. Omul bun simte 
permanent nevoia de a înlătura durerea care seacă sufletul şi 
mădularele omului, de a-i curăța ființa de poveri, de a-l face 
să cunoască bucuria. Omul bun cunoaşte şi trăieşte o stare de 
permanentă sete de îmbogăţire şi înfrumusețare a mediului 
în care a fost sortit să-şi poarte paşii vieţii. 

Viaţa este aşa cum o cunoaştem cu toţii: plină de neprevazut, 
de contradicții, de apăsări şi asperitati. Viaţa ne face adesea să 
sângerăm. Acela care trăieşte bunătatea, care simte vibrația 
şi căldura ei, are darul de a îndruma şi de a împăca contra- 
dictiile, are darul de a rotunji şi uşura durerile. Omul bun 
nu numai că nu le aduce la viata, dar firea lui este făcută să 
le înlăture. Omul bun modelează viata după frumuseţea ce a 
pus-o mâna lui Dumnezeu în inima fiinţei sale. Prin dragos- 


tea sa, prin blandetea, mila şi mángáierea cu care este îm- 

podobit, acest om atat de rar printre noi, face sa creasca in 
preajma sa numai bucurie si indemn. 

Bunatatea este o floare, este o esenţă a vieții morale si semn 
că santem rupti dintr'o altă lume. De aceea bunătatea este un 
centru luminos de raze. Omul bun răspândeşte în preajma sa 
o atmosferă de bucurie şi îndemn, o atmosferă de pace. 
Omul, aşa cum l-a lăsat Dumnezeu, închide în el frumuseți 


nebănuite. Numai să le ştie lucra până ce urâtul nu-l îneacă. 

01 | COPILUL 
Odată, într'un sat de munte, la vremea cand urzeste intune- 
recul, stăteam de vorbă cu un copil cu ochii de mirare. Pe 
deasupra capetelor noastre o pasăre a bătut din aripi de câ- 
teva ori şi sa pierdut în pădure. După un moment de linişte 
a urmat întrebarea senină a copilului: de ce sboară pasărea? 
Altă dată, privind argintul viu al unei ape ce curgea boltit 
peste pietrele rotunde ale văii ca prins de o minune, a în- 
trebat: de ce curge apa? 
Ce minune stă în această făptură mică? Cum de l-a chemat 
măsura lui către gândurile neliniştitoare? Ce tainică legătură 
il poartă pe culmile vieții. Copilul este mai aproape decât noi 
de firea lucrurilor, mai aproape de Dumnezeu. 
Zilele omului vârstnic se scurg într'o formă banală. Feluri- 
tele chipuri ale lumii acesteia şi sensul adânc al lucrurilor îi 
scapă. Omul de azi trăieşte totul în fugă, el nu prinde frumu- 
setea, nici lumina adevărului. Cele mai alese rosturi şi sem- 
ne îi scapă; îi scapă nu pentru că el ar fi în păcat, ar fi sortit 
de la început să nu vadă, ci pentru că felul în care îşi trăieşte 
viata aici îi închide porţile intelesului. Cu fiecare zi ce tre- 
ce omul se îndepărtează de plaiurile bucuriei şi ale intelep- 
ciunii. Trufia şi îndemnul numai către ordinea materială a 
lucrurilor îl fac să coboare cele mai de jos trepte ale condiţiei 
umane. 
Trăind şi repetând zilnic aceleaşi forme şi acte lumea 
înconjurătoare îşi pierde misterul. Sau mai precis, odată cu 
anii, omul îşi pierde un simţ foarte delicat, dar pătrunzător, 
care îl pune în stăpânirea substanţelor ultime ale existenţei; 
omul în vârstă pierde de cele mai multe ori simțul adän- 


cimilor; sâmburele dumnezeesc moare în el. 

Dimpotrivă, copilul, ființă nouă si neprihănită, necumparata 
de ispitele aparentelor imselatoare, culege pretutindeni ur- 
mele minunilor. Când un copil deschide pentru prima oară 
ochii, întreg universul cu tainele joacă în apele luminate ale 
ochilor săi. 

De aceea lisus iubea atât de mult copiii, de aceea i-a arătat ca 
pe un simbol al Creştinismului, lume nouă care punea pret 
Pe nevinovăție şi naivitate îngerească, pe frágezime şi sete de 
absolut. „De nu vă faceţi la fel cu pruncii nici că veţi intra în 
împărăţia cerurilor.” 

Copilul este o făptură biblică originară. Copilul este o făptură 
a vieții neintinate, este o floare deschisă luminii, este îndemn 
la simplitate şi frumuseţe. În el vorbeşte frantura de cer dată 
omului odată cu începutul. 

Copilul este un mare dar al vieții noastre aici: aduce cu el 
inocenta, drăgălăşenia şi bunătatea. Copilul îndulceşte viata 
noastră atât de amară; făptura sa mică cu aripi la suflet ne dă 
multe invataminte. Un scriitor a spus: zâmbetul copilului este 
pentru mamă ca o rugăciune pentru Dumnezeu. În preajma 
copilului stăruie mereu o atmosferă de lumină şi frumusețe. 
Când întrebările bat la porţile gândului tău împovărat şi cer 
deslegare, când umbrele amintirilor alunecă pe pereţii sufle- 
tului şi cer o rază de soare, atunci stai de vorbă cu copiii. Aple- 
cat asupra adâncurilor, umbli ca străbătut de fiorii unei zări 
virgine. Prietenii te cred nebun şi lumea te arată cu degetul. 
În rătăcirea ta prin pajistile unei lumi de dumnezeesc tumult, 
în setea ta de înţeles şi vrajă, te întâlneşti doar cu copiii. 
Cuvântul tău sună sec pentru cei vârstnici, dar întoarce ca pe 
o frunză spre soare sufletele copiilor cu ochi de mirare. 


72 | ERNEST BERNEA 


02 | FEMEIA 
Barbatul este recunoscut unanim ca fiind superior femeii. 
Aceasta recunoastere a lasat peste ochii nostri o perdea care 
ne opreste sa vedem ceea ce este esential femeii, insusirile 
sale de capetenie. 
Cine nu a văzut o femeie aplecându-se ca o mângâiere peste 
oamenii nimănui? Cine nu a văzut-o mângâind un cap de co- 
pil sau săturând un sărac? Femeia este mult mai intelegatoare 
decât bărbatul fata de tot ceea ce înseamnă viata: ea iubeşte 
florile, iubeşte păsările şi animalele, iubeşte oamenii. 
Femeia are simţul mult mai fin al situaţiilor morale, trăieşte 
mult mai adânc decât bărbatul încercările interioare ale fi- 
intei apropiate; ea se transpune în întregime în locul altuia 
mergând până la depersonalizare. Cugetul ei şi făptura ei 
surprind mai repede şi simt mai adânc durerile şi bucuriile 
celor apropiați. 
Bărbatul e mai închipuit, mai rece, mai calculat şi mai închis 
decât femeia. Bărbatul e mai trufaş, mai aspru şi nu rareori 
mai egoist. Cu aceste însuşiri înțelegem cât de uşor poate de- 
veni tiran. 
Marea putere de depăşire, puterea de trăire în altul şi capaci- 
tatea ei de recepţie fac din femeie cel mai bun confident în cea- 
surile grele. O femeie inteligentă şi blândă vine ca o lumină 
tămăduitoare peste rănile unui suflet încercat. 
Femeia este o făptură mai fragedă, mai delicată şi mai simti- 
toare decât bărbatul. Aici stă superioritatea ei. E drept că 
bărbatul a întrecut-o în artă, în ştiinţă şi mai ales în politică, 
dar nu trebuie să uităm că ea l-a egalat, dacă nu l-a şi întrecut, 
în cea mai grea şi mai de sus valoare umană: sfintenia. 


Pentru a fi înțeleasă, femeia trebuie văzută în expresiunile 

caracteristice ale naturii sale. Femeia sportiva, militar sau in- 
giner, tot atatea chipuri imtoarse ale firii. Armonia cosmica le 
refuza. 

Supusa unui destin al pasiunii ea, este legata de tot ceea ce 
1 imbogateste zilele; de la cele mai insemnate pana la cele 
mai gratuite lucruri, toate o interesează, o cheamă, o farmeca. 
Dorinţa puternică şi continuu împrospătată de a-şi îmbogăţi 
viaţa şi, totodată, nevoia de dăruire dezinteresată fac din fe- 
meie o ființă în permanentă vibraţie şi îndemn. 

Femeia insufleteste totul, învăluie lucrurile cu cântec şi caută 
fără încetare firele ascunse ale tesaturii vieții. Secretul său 
aici stă: în legătura statornică cu isvoarele vieții. Fiinţă încă 
netulburată de erorile intelectualismului, ea are mai adânc 
simțul just al fiecărei situații sau lucru, are mai sigură intuiţia 
lucrurilor neschimbatoare. Cum altfel sar explica plinătatea 
şi focul rugăciunilor sale? Cum sar explica plânsul luminat 
de razele bucuriei ce-i străbat adesea chipul? 

Orice ar face, femeia nu se joacă; ea vede în profunzime, suferă 
şi se bucură plin. Femeia cunoaşte adevăratele flori nemuri- 
toare ale vieţii. Buzele ei deosebesc aromele de uscăciune. 
De aceea pasul îi este atât de sigur atunci când e vorba să 
pornească pe drumul rodniciilor sale. 

Femeia, femeia adevărată, nu trebuie căutată în uzină sau ca- 
zarmă, ci în biserică, în cămin şi în pajişti. lubitá, soție, mama 
sau soră, femeia apare în viata noastră ca un îndemn la dra- 
goste şi creaţie. Dincolo de rătăcirile cetăţii moderne o găsim 
frumoasă şi mangaietoare, sensibilă tuturor semnelor curate 


şi inaltatoare ale condiţiei omului. 

03 | POETUL 
Unii oameni cred ca este adevarat numai ceea ce ating simtu- 
rilor lor. Dincolo totul e „poezie.” Se feresc sa cadă în apele 
nemărginite ale unui cer spiritual pentru a nu fi nevoiţi să su- 
porte deceptii. 
Sant oameni pe care niciodată nu îi atrage necuprinsul lumii 
şi tainele vieţii, nu-i încântă o armonie interioară sau o idee 
pură. 
Aceştia se socotesc oameni „realişti.” 
Sant oameni poeţi şi oameni „realisti.” Cei din a doua catego- 
rie îi dispretuiesc pe cei dintâi. Credem că disprețul vine din 
incapacitate. 
A fi dăruit cu o structură poetică nu este o infirmitate cum 
se crede, ci dimpotrivă este o însuşire aleasă. Omul poet este 
un idealist - sau poate adevăratul realist - pentru că el este un 
creator de valori noui pe care în realitate nu le-a aflat încă, 
dar care pot deveni reale. Pentru ca noi să putem progresa, să 
putem merge către un mai bine, trebuie să anticipăm acest vi- 
itor într'o viziune superioară de viata. Numai trăind aceasta 
viziune intens o putem traduce în faptă; o realitate dacă nu 
este, poate să fie. 
În acest fel poetul este un adevărat creator şi deschizător de 
drumuri. Cugetul său străbate distanţe în necunoscut, lumi- 
nează căile şi face posibilă fapta. Cei ce dispretuiesc evadarea 
din ceea ce este de fapt, nu cunosc frumuseţea şi nici putinţa 
unui viitor mai bun, pentru că nu cunosc creaţia. Ei suferă 
de o miopie pronunţată pe care o numesc „realism.” Această 
poziţie înseamnă stagnare şi moarte. 
Omenirea datorează totul acestor poeţi care i-au îmbogăţit 


viata şi i-au făcut-o mai luminată. In arte, în ştiinţă, în filo- 

sofie, in politică, în noistică, poeţii sau exprimat si au dus 
omenirea de mână în zări tot mai limpezi. 

„Realiştii” spun în fata unei murdării: aşa e viata. Poeţii răs- 
pund: nu este aşa pentru că poate fi altfel, poate fi mai bună. 
Primii trăiesc într'o zodie animală şi rămân în ea pentru că le 
este îndeajuns, iar ceilalți trăiesc înaripat şi vor o lume mai 
frumoasă, mai curată, mai cerească şi o viață descătuşată cât 
mai mult de poverile fondului subuman. 

Numai un suflet meschin, un suflet miop poate să fie veşnic 
mulțumit de această realitate care ne înconjoară zilnic. Un su- 
flet mare, un suflet de largi orizonturi este continuu nemultu- 
mit de lumea aceasta a „realului” banal si cáutá cu prețul unei 
dureri covârşitoare să smulgă urâtul real, care nu e mai puţin 
real dacă este preschimbat şi ridicat cu o treaptă mai sus. 

De aceea poeţii sânt atât de „neserioşi” şi de „nebuni,” pentru 
că sânt creatori şi înnoitori. 

Poeţii sânt oameni orientati continuu spre cucerirea perma- 
nentelor. Setea lor de mai bine şi mai frumos îi face să trăiască 
viu toate anticipatiile şi chipurile lor pe care le doresc aevea. 
Ei sânt oamenii minunilor pentru că au credinţa în minune. 
Realul omului lipsit de daruri înnoitoare este un real sec, 
măcinat şi nu rareori murdar. Realul poeţilor este un viitor 
mai bun în prezent, arzător de frumos şi plin. 

Poeţii scormonesc trecutul şi scot numai piatra prețioasă; 
sfredelesc viitorul şi-l fac prezent, îl fac un prezent bogat, 
pur, înviorat de florile frumuseţii ultime, înviorat de chipul 
şi lumina lui Dumnezeu pe care şi-l ştiu apropiat. Ei sânt acei 
care alături de profeti deschid drumuri noui şi fac din viata 
noastră o mândrie de eroism al suferinței şi un fermecător 


câmp al rodului muncit cu geniu şi sudoare. 

Copiii, femeile si poetii sant o familie de spirit. Biruinta lor 


luminează pământul acesta innegrit de atâta ură şi decădere. 


04 | SFÂNTUL 
Omul având o îndoită natură nu merge întotdeauna pe ca- 
lea care urcă. Dimpotrivă calea care coboară fiind mult mai 
uşoară este mai la îndemână şi deci mult mai bătută. De aici 
a venit credinţa că aşa e firesc, că aşa trebuie să fie. Natura 
omului a fost pecetluită cu semnele păcatului. 
Din această rătăcire, din această neputinţă şi uitare omul 
poate fi scos prin exemplul sfinteniei. Mult mai prețuit şi ur- 
mat în trecut, mult mai nesocotit şi îndepărtat astăzi, sfântul 
este cel mai mare înnoitor de suflete şi vremuri. 
Sfântul trezeşte conştiinţa la o viață noua, la o altă viaţă decât 
aceea a deprinderilor noastre zilnice, sfântul deschide o cale 
de ascensiune, nebănuită şi totuşi atât de umană, făpturii 
acesteia uitate în propria sa rătăcire, ademenită de chemările 
ascunse ale unui pământ încă nebiruit. 
Sfintenia este o mustrare permanentă adusă înclinărilor deca- 
dente ale omului. Sfintenia fixează un punct luminos, cel mai 
înalt pe cerul spiritualității noastre, prin care preţul vieţii de 
aici se măreşte. Apropierea de el ne face să încercăm cele mai 
bogate experienţe şi mai pure frumuseți. 
Sfântul este omul pentru care sens înseamnă trăirea conştientă 
şi voluntară a unei realități permanente şi desăvârşite; sfântul 
este omul dăruit lui Dumnezeu. De aceea treapta cea mai de 
sus a omeniei este sfintenia; e locul din care omul nu-şi mai 
poate dori mai mult. 
În acest fel sfântul, pare că urăşte şi neagă tot ce aparține lu- 


mii acesteia. E numai o aparenţă înşelătoare. Sfintenia nu 

înlătură lumea aceasta întrucât ea este ceva facut, ci nu- 
mai uratul din ea, elementul negativ. Sfantul iubeste lumea 
aceasta intrucat este creatie divina si participa la divinitate. 
Sfintenia desprinde omul de lumea noastră numai în ce are 
ea trecător, supus morții. 

Sfântul trăieşte aici permanentele; el luptă şi birue lutul din 
om, îl birue în gândul şi fapta sa înălțându-se până în sferele 
pure ale unei lumi transcendente. 

Sfântul se defineşte prin cuprinsul său de viata, prin partici- 
parea la divinitate. Pentru a ajunge aici este nevoe de o initie- 
re şi de o practică proprie. Sfintenia cere în adevăr aplecarea 
lui Dumnezeu asupra creaturii sale în ființa căreia produ- 
ce schimbări, dar totodată cere din partea omului o sforta- 
re continuă către această împlinire spirituală. Sfintenia în- 
seamnă eroism, înseamnă ştiinţă experimentatä şi disciplină 
a tuturor virtuţilor. 

Sfintenia nu se cucereşte printr'o trăire nefirească, nedefini- 
tă, lipsită de disciplină, ci dimpotrivă ea presupune o mare 
disciplină, atât de mare încât am putea-o numi cea mai rigu- 
roasă. Ascensiunea prin asceză, rugăciune şi transfigurare, 
ascensiunea prin participarea la realitatea divină nu se poa- 
te îndeplini decât prin cea mai aspră şi mai strânsă disciplină 
spirituală. 

Sfintenia este semnul originarelor puteri şi frumuseți în om. 
Acolo unde apare sfântul apare şi omul nou, omul adevărat. 
Nu putem crede că lumea aceasta poate deveni o lume de 
sfinți, dar credem că sfântul este unul din înnoitorii ei, cel 
mai mare şi esenţial, credem că prezența unui astfel de 
exemplar uman între noi este o mare binefacere, poate cea 


mai mare. 

01 | SENSUL VIEŢII NOASTRE 
Adesea ne întrebăm dacă are vre-un sens viata şi dacă meri- 
tă să fie trăită. Desigur sânt atâtea lucruri neplăcute, legate de 
existența noastră aici. Le întâlnim zilnic ca pe obstacole şi în- 
cercări de neînlăturat. Răul este pretutindeni prezent. 
Totuşi avem motive să ne şi bucurăm. Viaţa ne dărue o seamă 
de frumuseți de care, dacă le ştim culege, ne încântăm ființa, 
cu care învingem urâtul şi poverile. 
lată zorile se arată, cântecul luminii şi al păsărilor începe, ape- 
le aleargă scânteind, musteşte viata în tot locul. Omul bun 
munceşte şi se roagă. Cine a văzut un răsărit de soare în Piatra 
Craiului vrea să trăiască, descoperă sensul vieții. Doamne, 
şi când se lasă noaptea, noaptea de basm a lui August: cântă 
tainele prin frunziş şi plânge luna o dragoste neîmpărtăşită. 
Câtă frumuseţe e în lumea aceasta! Păcat că omul de azi nu 
mai are timp s’o vadă... 
Cum să nu merite viata so trăieşti, cum sa n'aibă sens, daca 
există florile? Iată rodul câmpului şi al pomilor, iată copiii. 
Câte făpturi atâtea minuni, atâtea îndemnuri. Cine nu a iu- 
bit o floare, o fată, un copil, un răsărit de soare sau un amurg, 
cine na înţeles cântecul trist al apelor nestatornice şi ma cu- 
noscut bucuria propriilor sale depăşiri, nu găseşte sens vieţii, 
nici nu merită s'o trăiască. 
Este în puterea noastră de a descoperi viata şi sensul ei. Este 
în puterea noastră de a alege. Este în puterea noastră de a 
împodobi sufletul şi a ne bucura. De ce atunci să dezertăm? 
Să luptăm şi să fim sinceri: vălul urât dispare şi bucuriile mari 
nasc. Viaţa merită trăită pentru că are bucurii, are lumină. Cu 
o condiţie însă: să nu o trăim periferic; să o trăim în adân- 


cime, în esenţă. 

Viata nu este ceva abstract, produs al mintii noastre; ea este 
ceva concret, este o realitate. Viata exista in cosmos. Viata este 
aspiratie, este creatie, este armonie. Viata este schimbare si 
totusi permanenta. 

Ratiunea nu poate să o cuprindă; nu poate pentru că ea este 
in viata. Ratiunea fragmenteaza, descompune viata. Viata cu- 
prinde ratiunea. 

Sfera vietii e mai mare decat a ratiunii. Cand spunem viata 
afirmam toate elementele si insusirile existentei adica: reali- 
tate, echilibru si armonie; ratiune, libertate si creatie. 

Fiinta noastra trebuie sa se aplece asupra vietii. Asa se im- 
plineste. 

Pentru a trai si a cuprinde intelesul a tot ce este trebuie sa 
avem simțul şi sensul vieţii. Aici stă o taină a lumii: ce este 
viu străjue existența, fiindcă şi ceea ce credem că e mort de 
cele mai multe ori este tot viu, în prelungiri ce nu se văd. 

Să învăţăm a cunoaşte. Cunoaştere înseamnă cuprinderea în- 
tregului, deodată, înseamnă experienţa nemijlocită. A cu- 
noaste înseamnă a fi în viata în înțeles metafizic nu biologic. 
Viaţa este continuitate, val infinit. De aceea numai acela o 
poate cunoaşte care îi simte întregul. Adevăratul om este o 
ființă cosmică; experienţa lui trebuie să aibă această dimen- 
siune. 

Tendinţa omului este de a se regăsi, adică de a se situa just şi 
a se întregi. Aceasta înseamnă názuinta spre desăvârşire. 
Viaţa omului are un sens propriu. Viaţa este prisos, este în- 
trecere de sine. Viaţa înseamnă sfortare peste ceea ce este dat, 
peste actual; omul amplifică prezentul pentru un alt prezent 
viitor. 


Viaţa nu poate fi înțeleasă fără schimbare. Numai ce e mort 

nu se schimbă in lumea noastră. E aici un conţinut trist al 
condiţiei umane, dar nu mai puţin mântuitor. 

Fenomenul vieţii este orientat în înţelesul că nu este o for- 
ta oarbă, fără lumină, fără cale. Schimbările ei au un anume 
sens, un anume curs, care merge către perfecțiune. Aici stă 
bucuria vieţii: în această tendinţă a sa de a se întrece pe sine 
însăşi spre creste tot mai înalte, tot mai însorite şi cuprin- 
zătoare. 

Viaţa noastră cuprinde urâtul, imperfectul, dar sensul ei 
este de a ucide aceste stări, nu de a le cultiva, de a le depăşi 
către stări şi farmec superioare până ce ajunge în împărăția 
frumuseţii. Prezenţa urâtului şi a infirmului în viata noastră 
este durere, este plâns. Prezenţa aceasta nu este fatală vieţii in 
sensul că nu o învinge, nu o reduce la moarte, ci dimpotrivă 
o îndeamnă mereu către cucerirea adevărului, a frumuseţii 
pure. 

Sensul vieţii este dinamic nu în înțeles de mişcare, ci în 
înţeles de mişcare creatoare, adică pas inventiv pornind din 
sâmbure, dar nu fiind asemenea lui. Viaţa îşi creează forme 
cu totul noui. Acesta este sensul vieții: nu sbucium zadarnic, 
ci putere creatoare către superioare. 

Omul când nu e pervertit este un isvor nesecat de lumină, de 
îndemn spre bine şi frumuseţe. Omul este o expresie ultimă a 
vieţii prin care existența însăşi progresează. 

Viaţa omului este o luptă pentru prinderea şi fixarea ele- 
mentelor neschimbătoare; este o încercare continuă de a face 
să domine eternitatea din el. Viața noastră este o creştere 
continuă, o depăşire. Prezenţa suferinței nu înseamnă altce- 
va decât această continuă creaţie pe care o cuprinde şi care 


transfigurează totul. 

Sensul vietii este in a cultiva continutul pozitiv a tot ce exista 
in noi si dincolo de noi. Omul este o existenta care isi poarta 
frumusetile cu lupta. De aceea viata sa este atat de frumoasa 


si atat de dramatica. 

CEL CE URCA MUNTELE 


sel arene 

01 | SENSUL SUFERINTEI 
Omul celor două veacuri din urmă, în care sa realizat, atât 
cât a fost cu putinţă, însăşi idealurile Renaşterii, a fost stăpâ- 
nit de o concepţie optimistă, de un sentiment de certitudi- 
ne isvorât din limita rațională pusă existenţei. Omul creat de 
Revoluţia Franceză a crezut că poate deveni stăpânul lumii şi 
că deci poate îndruma lucrurile intr’un sens indicat de gân- 
durile sale. Posibilitatea rezolvării tuturor problemelor ridi- 
cate de viata, numai pe calea raţiunii şi ştiinţei, a lăsat să se 
creadă că problema omului, care este capabil de progres con- 
tinuu, poate fi şi ea rezolvată în întregime şi definitiv. 
Felul cum a reacționat omul modern in fata suferinţei, pe 
care o vedea pretutindeni în jurul său şi o experimenta sin- 
gur, defineşte însăşi epoca istorică la al cărui sfârşit sântem 
fata şi noi astăzi. 
Suferinta a fost socotită ca ceva legat întâmplător de viata 
omului, ca ceva isvorât mai mult din condiţiile exterioare de 
viata decât din natura sa. De aceea atitudinea care se impu- 
nea în chip logic în fata suferinţei era aceea a luptei impotri- 
va acestei stări morale, găsirea celor mai eficace mijloace de 
a o înlătura cât mai mult şi dacă e posibil în întregime din 
viata omului. Etica burgheză s'a caracterizat printr’un des- 
gust în fata suferinţei; idealul său a fost atingerea unei stări 
în care omul să nu mai sufere. Dar etica burgheză care a do- 
minat Apusul civilizat, a fost o etica a plăcerii. Chiar dacă a 
existat în această epoca o altă etică, nu a fost decât în mod te- 
oretic, în mintea unor filosofi, dar nu ca o stare de conştiinţă 
obştească. 
Dintr'o astfel de atitudine a luat naştere acțiunea cea mai 


sistematică împotriva tuturor relelor, cauze ale suferinței. 

Sa crezut ca acolo unde nu a patruns civilizatia industriala 
suferința este încă prezentă din cauza acestei lipse şi deci sa 
lucrat pentru răspândirea ,,civilizatiei.” Lipsa tehnicii moder- 
ne a fost socotită ca un rău fundamental şi deci o mare cauză 
a suferinţei. 

Pe plan sufletesc etica burgheză a căpătat forme deosebite 
după natura obiectului său. Când lupta împotriva suferinţei 
a avut ca obiect comunitatea de viaţă socială, ea sa numit 
filantropie sau asistență socială, după calitatea celui care o 
făcea. Când a avut ca obiect umanitatea s'a schimbat în uma- 
nitarism. 

Omul civilizaţiei noastre nu a voit să accepte suferința ca 
o stare morală firească şi a căutat prin mijloacele care i-au 
stat la îndemână să o înlăture. Idealul eticei moderne nu a 
putut fi însă atins. Cu toata cultura şi civilizaţia, cu toată şti- 
inta şi tehnica, suferința omului nu a putut fi alungată, ci 
dimpotrivă ea a mers tot crescând odată cu progresul visat 
de veacul luminilor. Omul a putut să facă să crească nebă- 
nuit de bogat cunoştinţele sale teoretice şi practice, a isbu- 
tit să-şi perfecționeze uneltele, să-şi ridice condiţiile materia- 
le ale vieţii, să aibă confort şi chiar lux, dar până la sfârşit a 
băgat de seamă că fericirea i-a scăpat şi că suferă mai mult 
decât oricând. Un observator la fata locului al stărilor din 
America comunica acum câţiva ani mărturisirea unor oame- 
ni din elita acestei „lumi noi”: „Europenii ne judecă greşit. 
Ei ne cunosc numai aşa cum putem apărea pe ecran în săli- 
le cinematografelor; ei ştiu cât de superioară este construcția 
americană şi totodată bogăţiile de care dispunem. Europenii 
nu cunosc însă un lucru: ce suferință ascunde aceasta monu- 


mentală civilizaţie americană. Noi nu ne-am găsit încă leacul 

durerilor, ci doar ne amagim pentru ca apoi sa coboram mai 
adanc in lumea lor.” 

lată o mărturisire prețioasă. Omul veacului nostru a consta- 
tat o realitate, dar nu i-a înțeles sensul. De aceea el este un 
amagit sau un desamăgit, după gradul de conştiinţă în care 
se află. 

Sub o înfăţişare de lumină şi frumusețe, starea morală a aces- 
tui om a fost dintre cele mai degradante, pentru că viata 
însăşi a fost socotită ca un prilej de plăceri materiale şi efe- 
mere. Intelesurile adânci ale vieții i-au scăpat. Adeváratele 
valori ale lumii au fost nesocotite, esentialul a fost judecat 
prin secundar, superiorul prin inferior. Setea de senzaţii şi de 
plăceri periferice existenței morale au dus omul lumii care se 
sfârşeşte astăzi în pragul unei totale prabusiri lăuntrice. 
Felul cum a încercat să înlăture suferința a fost isvorât în 
chip firesc din filosofia care a domnit în această epocă. Lup- 
ta pentru înlăturarea suferinței a atins numai regiunile 
periferice ale existenţei pentru că viata însăşi a fost astfel 
judecată. S'a crezut că omul suferă numai din cauze materia- 
le şi sociale; s'a crezut că suferința este o consecinţă directă a 
unor condiţii de viaţă exterioare omului şi că, odată schim- 
bate aceste condiţii, omul poate deveni fericit şi problema 
suferinţei este deci deplin deslegată. În această privinţă eti- 
ca burgheză şi cea comunistă nu se deosebesc întru nimic 
fiindcă amândouă au la temelie o înțelegere naturalistă a 
suferinței, aşa cum le este însăşi filosofia şi viziunea ce o au 
asupra existenţei. 

Omul modern a tratat efectele gândind că tratează cauzele 
suferinței; el nu a pătruns în inima realitatilor morale, de 


aceea a luat o atitudine de totală anulare a suferinţei şi tot de 

aceea o trăieşte cu mai multă amărăciune si desgust, o trăieşte 
cu zădărnicie. 

Etica nouă schimbă în întregime poziţia problema suferinţei. 
Lucrurile trebuie judecate de la începutul lor. 

Suferinta este ceva legat de natura omului. Acolo unde exista 
om, există şi suferinţă. De ce? Pentru că ea este o consecință 
directă a prezenţei răului în om. Răul, ca şi binele, tasneste din 
adâncimile ființei noastre ca dintr’un lăcaş propriu. Aci stă 
cauza primară a suferinței, în însăşi făptura noastră morală, 
în însăşi natura acestei făpturi. Cauzele care determină şi fac 
să apară suferinţa sânt nevăzute, sânt realități cu mult mai 
adânci decât oricari altele. Suferinta este o consecinţă directă 
a unor condiții şi a unor realități interioare, nu din afară cum 
le-a socotit etica burgheză şi comunistă. De aceea ea nu poate 
fi înlăturată prin îmbunătăţirea condițiilor materiale sau so- 
ciale, prin invenţii sau reforme. Acceptarea şi recunoaşterea 
suferinței nu înseamnă întotdeauna, romantism sau pesi- 
mism aşa cum se crede. Aceste atitudini - deşi pe altă cale - 
duc tot acolo unde duce şi aceea înfăţişată mai sus: întoarcerea 
omului din calea propriei sale naturi şi năruirea sa lăuntrică. 
În viziunea de viata romantică suferința este prezentă; ea 
este acceptată, uneori şi căutată. Numai că apare ca o stare 
sufletească nedefinită ca un „plus de sensibilitate” ca un ra- 
finament. Suferinta romanticului este un exercițiu interesant 
pe calea căruia el se deosebeşte de semeni şi care în funcția 
sa adevărată nu este altceva decât mijloc de creaţie. Roman- 
ticul nu suferă pentru a se realiza interior, ci pentru a pu- 
tea produce mai mult, pentru a putea deveni mai fecund. De 
aceea, suferinţa în viziunea romantică nu împlineşte un rost 


metafizic şi moral, ci mai mult unul estetic. 

Pesimismul sta pe o alta pozitie. El are un caracter mult mai 
obiectiv decat romantismul. Pesimismul recunoaste suferinta, 
dar nu ca ceva legat de firea omului, ci ca fiind realitatea 
morală însăşi, însuşirea esenţială şi universală a tot ceea ce 
există. Pesimismul vede în viață numai un prilej de suferință 
şi socoteşte starea omului ca fiind fără putinţă de schimbat. 
Libertatea şi acțiunea sânt socotite ca elemente nerodnice ale 
omului, sortit mereu să sufere fără să poată găsi o cale de în- 
dreptare. De aceea, socotim pesimismul ca o atitudine nega- 
tivă în faţa vieţii şi o eliminare a actului. Aceasta îl face să se 
apropie de unele doctrine asiatice (Budismul). 

De ce suferă omul? Pentru că e dublu. Şi de ce mai suferă? 
Pentru că e liber. El poate fi imagine biblică sau poate face fi- 
gură satanică. 

Omul e dublu şi e liber. El suferă pentru că merge pe negatie 
care e manifestarea răului depus în înseşi rădăcinile, exis- 
tentei lui şi suferă pentru că are libertatea de a alege şi hotări, 
dar poate să nu o facă. Omul joacă între bine şi rău, între ero- 
ismul său spiritual (sfințenie) şi moliciunea dulce a păcatului. 
Omul nu poate face orice şi nu poate face oricum. 

Dacă natura omului ar fi prinsă în limitele rațiunii şi a sensu- 
lui unic am trăi linistiti ca-ntr'o mare moartă, dar pentru că 
această natură e complexă, contradictorie până în irațional şi 
cu sensuri multiple, trăim într'o zonă a paradoxului, a dra- 
mei şi a suferinței. Formula matematică si medicatia politica 
de tratament extern îi sânt improprii. 

Sensul tragic al vieţii vine din natura sa dublă şi din liberta- 
tea sa originară; el are majestate, are grandoare, dar pe un- 
deva e şi descumpănit; valul sumbru al morţii îi face um- 
bra. Nu există om la orice treaptă sar afla fără să dea tribut 

suferinţei; satan e prezent şi-n preajma sfinteniei. Rămâne cu 
darul de a purta o suferință sublimă şi creatoare şi îndepărta 
una mizerabilă şi destructivă. 

Omul este o făptură tragică. Răul fiind legat de însăşi exis- 
tenta sa, face ca suferința să fie ceva necesar. Pentru a-şi face 
posibilă viaţa şi împlini destinul, pentru a-şi duce paşii pe 
calea arătată de însăşi firea sa, omul trebuie să sufere. Se poa- 
te spune chiar: fără suferinţă existența umană este compro- 
misă. Omul care nu suferă nu mai e om. Prin suferinţă omul 
se purifică şi înnobilează, prin suferinţă se aşează el pe treap- 
ta cea mai de sus în ierarhia ființelor din lumea aceasta. 

Dar pentru că suferința să însemne creşterea, să însemne ri- 
dicare către înălțimile pure ale omeniei, nu poate fi acceptată 
oricum. Ba nu poate fi înlăturată, dar nici socotită sens, esen- 
ta sau scop al vieţii. Suferinta este o cale, un mijloc prin care 
omul depăşeşte răul generic şi ajunge în stăpânirea binelui. 
Suferinta nefiind întâmplătoare şi gratuită e o consecinţă a 
răului care sălăşlueşte de la început în om, este sentimentul 
cel mai adânc şi mai definitoriu al omeniei. De aceea e în 
lume atâta suferință şi tot de aceea omul trebuie să sufere. 
Dar am spus: ea este o cale care duce către altceva, duce la 
mântuire. 

Suferinta este o consecinţă a răului, dar, totodată, pe calea ei 
omul se eliberează, se purifică şi câştigă starea de seninăta- 
te a depăşirii elementului negativ care intră în constituţia sa. 
Însuşirea purificatoare a suferinței o poate cunoaşte însă nu- 
mai acel ce trăieşte pe plan metafizic, cel ce crede şi jertfeşte 
unor valori superioare lui. El suferă nu pentru răul relativ, 
care stă în om ca individ social, ci pentru răul care stă în ini- 


ma omului şi care există odată cu el. Numai în acest chip în- 

drumata si hranita, suferinta poate deveni cale de seninatate 
şi imaltare spirituală. 

Aşa privită, se înțelege cum suferința, atunci când omul fap- 
tueşte pentru a afla binele - şi mai ales atunci - este ceva 
necesar, ceva care îl poartă cu adevărat la limita superioară a 
existenţei sale şi, totodată, se înţelege cum se desprinde fru- 
musetea si rodnicia ei morală. 

Unii oameni nu pot indura nici o suferinţă, alţii îndură cu 
feţele întunecate, oglindă a chinului lor interior, iar o a treia 
categorie pot purta senini povara celor mai mari încercări. 
Stările acestea deosebite se desprind din atitudinile deosebite 
pe care le au în faţa vieţii şi a suferinţei aşa cum le-am definit 
mai sus. Înţelesul adânc al lucrurilor si sensul faptei rodnice, 
soarta omului şi legile firii sale nu le-au pătruns decât aceştia 
din urmă. Credinţa luminată, dragostea pentru înţelesuri şi 
frumuseți superioare, legătura cu aceste realități pure, setea 
de absolut care le stăpâneşte sufletul le dă tăria de a îndura cu 
uşurinţă durerile cele mai grele. 

Dacă epicureismul, reactualizat cu mari dimensiuni de eti- 
ca burgheză, înlătură suferinţa fără a cunoaşte bucuria, dacă 
pesimismul acceptă suferința pentru ea însăşi, etica nouă, de 
un adânc înțeles Creştin, acceptă suferinţa pentru a ajunge în 
sferele luminate ale bucuriei. 

Atunci când vorbim despre suferinţă, noi sântem în căutarea 
luminii, în aşteptarea bucuriei celei mari. Omul întreg, omul 
adevărat, după cum nu poate trăi fără suferință, nu poate trăi 
fără bucurie, şi cea dintâi este o cale către cea de-a doua. 
Însuşirea de ființă superioară şi liberă a omului îl face să sufe- 
re cu prisosinta, dar nu cu zădărnicie. Învățătura nouă înte- 


meiată pe tradiție îndrumează gândul şi fapta omului după 

nevoile si legile neschimbätoare ale firii. Îi arată legăturile 
necesare nu numai în ceea ce este şi cum este alcătuită făptu- 
ra sa, dar totodată îl îndrumează către ceea ce trebuie să fie 
el. Căci nu e îndeajuns să spunem că „aşa e omul şi mai mult 
mavem ce-i face” pentru că poate fi altfel şi anume într'un fel 
care îi este propriu. 

Suferinta gândită naturalist are un caracter de necesitate si 
nu suportă convertirea în sensul unei transfigurări a reali- 
tatii morale şi a creării unei noi condiţii a omului. În sensul ei 
spiritual, experiența suferinţei devine cale a ispăşirii, dar şi o 
cale a afirmației binelui ca principiu existential. 

Acceptarea suferinţei ca o consecinţă a răului metafizic ire- 
mediabil şi înlăturarea suferinței ca o consecinţă a unor con- 
ditii exterioare materiale şi sociale sânt două erori funda- 
mentale ce nu pot duce la rezolvarea acestei condiții univer- 
sale a omului. Sensul adevărat şi creator al suferinţei poate fi 
găsit prin conjunctia sa cu dragostea care îi dă forța elemen- 
tară a purității şi pe aceea a afirmației binelui şi frumuseții 
supreme. 

Be DESCUMPÄNITÄ 

01 | RESENTIMENTUL CA ABSURDITATE SI NEGATIE 


Resentimentul este usa larg deschisa negatiei in toate formele 
ei. Pe aici intra cel nedefinit, cel obscur, cel impovarat de ne- 
putinta lui. 

Resentimentul duce in imparatia umbrelor, acolo unde totul 
este si nu este, totul se zămisleşte pentru a se destramă ina- 
inte de a prinde forma, inainte de a exista. Pe aceasta cale 
omul merge în împărăţia lui „a nu fi,” in zonele unde totul 
este posibil fără bucuria creaţiei, fără îndemnul lucrului îm- 
plinit, isvoarele resentimentului pornesc din zonele obscure 
ale nefiintei. 

Resentimentul are patima absurdului, a contradictiei si a 
neintelesului, are logica întâmplării, a dezordinii, a maladiei 
spiritului, are beţia desfrâului şi sensul aprig al negatiei. 
Omul purtat de resentiment este un complexat, un om redus 
până la desființare. El uräste din amarul frumuseţii pe care nu 
o poate atinge, din invidia fata de tot ce înseamnă afirmaţie, 
din starea căzută a propriei sale neputinte. Diavolul este un 
complexat, este un inconsistent, este copilul din flori al orgo- 
liului făcut cu neputinta. Cei ce îl slujesc, discipolii lui, fac 
aceeaşi cursă triumfală în periferia existenţei prin care vrea să 
capete un sens, dar care îl tolerează numai pentru strălucirea 
binelui. Lipsit de un fond existenţial, descifrat doar prin con- 
trast şi inversiune, diavolul are un caracter subversiv şi miz- 
erabil; secretul lui este setea lui de a descumpăni existenţa. 
Ceva care înseamnă negatie nu poate sa existe în sine, ci nu- 
mai prin contrast, prin disimulare şi înşelăciune; ia formă 
distinsă, elegantă, face figură de gentleman; este blând, in- 
sinuant şi dulce, este fin, spumos şi îndatoritor. Disimularea 


este dificilă, presupune o mare inteligenţă şi artă. Diavolul nu 

e un prost, nu e un gafeur, ci un rafinat al diversiunii si un 
promt executant de o infinita si inegalabila maiestrie. 

Omul resentimentului accepta o lume aparenta si falsificata; 
el are iluzia biruintei, dar merge deschis spre prabusire. Cel 
ce uraste nu poate aduce la viata nimic nou, nimic afirma- 
tiv, dimpotriva aduce dezechilibrul si pana la sfarsit distru- 
gerea totala, adica moartea. Isvoarele resentimentului cresc 
si omul se imputineaza cu cat se angajeaza mai mult im apele 
sale imselatoare. Resentimentul inseamna egoism si orgoliu, 
ardere interioară napastuita de focul ambitiei nemăsurate, 
descompunere a luminii şi vieţii. Existenţa nu mai e locul 
prielnic unde cresc fructele aromate ale dragostei, ci un loc 
sterp, un loc unde nu mai apare nicicând lumina aurorei. 
Cuceririle resentimentului sânt iluzorii şi efemere, sânt cuce- 
ririle stimei lacurilor ce te trage mereu la fund. Nu poți crea 
ceva nou şi ceva bun pe căile răului. Cine urăşte stinge pute- 
rea de creaţie, stinge majestatea catedralei, stinge imaginea 
biblică, legătura intimă şi esenţială a omului cu Dumnezeu. 
Nu se poate construi o lume frumoasă şi demnă cu mijloace 
mizerabile. Resentimentul, minciuna şi tot câmpul de expe- 
rienta a răului activ nu pot aduce lumii noastre însetate decât 
o convertire a scopurilor imaginate nobile, la mijloacele mi- 
zerabile folosite. Valoarea-scop e în funcţie de valoarea-mijloc 
şi niciodată omul resentimentului nu poate înviora o lume a 
dragostei, a creaţiei şi a libertăţii spiritului. Din ura, injustitie 
şi dezgust nu poate naşte o lume a dragostei, dreptăţii şi da- 
rului de a trăi. Căile resentimentului nu pot duce la împlinire 
şi frumuseţe pentru că nicicând căile negatiei nu duc la afir- 
matie, nicicând ura nu a creat, ci a distrus. 


Viaţa noastră a tuturor creşte din marea aspirație către ab- 

solut si calea ei suprema e dragostea. Prin resentiment omul 
se îndepărtează de ceea ce aparţine pozitiv naturii noastre şi 
cade în apele tristetii şi singurătăţii unde lucrul nu mai este 
lucru, straniu şi duşmănos, imperiu al păcatului rafinat, din- 
colo de care nu mai există trăire în spirit şi umanitate. 


02 | FUNCTIUNILE MAGICE ALE MINCIUNII 

Să vedem acum o altă dimensiune a răului ce bântuie viaţa 
omului; e vorba de minciună. Mult mai vizibilă decât resenti- 
mentul, minciuna, trece drept o necesitate socială şi un semn 
al inteligenţei. Unde a existat omul a funcționat şi minciuna, 
dar azi pare că e o poveste cu întâmplări miraculoase; oame- 
nii cred în puterile ei ca-ntr'o cale principială, ca-ntr'o magie 
a succesului, de un rafinament pur şi strălucitor. Unde e min- 
ciuna? Umblă ca o nebună răsfăţată, umblă în patul conjugal 
şi în cabinete, la catedră şi la altar, în cârciumă şi pe stradă. 
Nu poţi spune adevărul fără să fii socotit un infirm şi fara 
să fii lovit. Mirosul minciunii e de putreziciune şi oamenii îl 
sorb ca pe acela al crinului. 

Minciuna nu este o problemă socială, ci una morală şi meta- 
fizică. Ea îşi trage seva din aceleaşi isvoare ca şi resentimen- 
tul; este un produs al falsului şi al înşelăciunii, mereu în con- 
trafacere, mereu altceva decât este, mereu inducere în eroare 
şi angajare pe un alt sens decât cel real. 

Minciuna e contrarie adevărului, e chipul improvizat a ceea 
ce nu este, e deruta cunostintei şi înțelepciunii, e statuia spar- 
tă a virtuţii. Minciuna imită şi contraface, orândueşte pe de- 
a-ndoaselea lucrurile care sânt şi înşală într'o perfectă ordine 
pe acelea care nu sânt. Minciuna vrea să facă bună impresie şi 


să câştige partida; ea simulează, face figura de „mai adevărat” 

decât adevărul. Oamenii cu suflete de copii o vad intr’un sin- 
gur fel, dar lacrima rătăcirii nu i-a făcut mai înţelepţi; ei nu 
ştiu că garderoba minciunii este inepuizabilă şi, deghizată, ea 
apare din nou în alte forme pe cât de noi, pe atât de atrăgătoa- 
re. Şi astfel cursa continuă până ce devine dans magic. Minci- 
una apare întotdeauna frumoasă, atractivă şi liniştitoare; cei 
de bună credinţă se simt bine şi adorm în visul ei luminat de 
speranţe. Toate lucrurile merg bine până ce golul înşelăciu- 
nii îşi deschide porţile şi bietul om o ia de la capăt ca şi când 
nimic nu sar fi întâmplat. El nu-şi dă seama însă că basica 
spartă a minciunii apare din nou, de astă dată aparent con- 
sistentă, până la o altă răspântie unde trebuie să aleagă şi să 
hotărască iarăşi. 

Dacă mergem la acei „illetre” ai vechiului sat Românesc gă- 
sim mărturii revelatoare; ei cunosc adevărul. Pentru aceşti oa- 
meni simpli, dar de o mare grandoare „minciuna înseamnă 
înşelăciune, iar cel ce minte nu mai e om că el sa dăruit rău- 
lui” sau „când minţi, nu numai că te faci de ruşine, dar pierzi 
din putere, simţi aşa că te imputinezi.” E aici o lume în care 
minciuna nu poate fi nici mental acceptată. 

Oamenii rafinati însă, oamenii acestor vremuri de mare si 
strălucitoare civilizaţie, cred în binefacerile minciunii până 
în a o socoti mijloc al mântuirii. Functiunile magice ale min- 
ciunii se degajă dintr'o angajare a omului pe căile răului, sub- 
strat al spiritului negativ, se degajă dintr’un pesimism pro- 
fund în care om şi natură, om şi spirit creator, sânt nişte cari- 
caturi ale existenţei. 

Pentru aceste poziţii „la început a fost înşelăciunea” nu logo- 
sul, a fost neantul, a fost dezordinea şi desfrâul. Ei repudiază 


existenţa lui Dumnezeu, dar slujesc cu încredere pe aceea a 

impostorului, purtător al unul spirit subtil care îndepărtează 
misterul creaţiei şi macină stâlpii existenţei ce sânt puritatea 
şi dragostea. 

Minciuna e minunată, bogată şi plină de farmec prin spe- 
rantele ei dar nu mai putin e insinuantă şi subversivă. Tem- 
plul ei e fără cupola şi îngerii ei nu ştiu cânta; ea se face că 
este ceea ce nu este şi stărue pe căile succesului. Subtilă cum 
e, reuşeşte să întoarcă lucrurile în sens invers, dar decoloratä 
şi fără chip nu poate construi nimic. 

A minţi este o mare virtute pentru cel ce crede că omul nu 
are un fond spiritual de autentică frumuseţe divină şi că exis- 


tenta sa este un non-sens. 


03 | DIAVOLUL MAIMUTARESTE PE DUMNEZEU 

Dar răul în poziţia sa supremă care secretă resentimentul si 
minciuna stă în simularea lui în existenţă divină. Seducător 
prin excelenţă, el e impostor prin excelenţă. Aici stărue na- 
tura lui intimă si tot de aici se desprinde caracterul său. El 
se arată print al spiritului, existenţă originară şi mare forță 
creatoare, dar în fond este un servitor netrebnic angajat prin 
contrast al prezenţei divine, iar puterea lui este efemeră, doar 
atât cât poate să insele. Nu are o existenţă în sine pentru că în 
acest fel ar fi ceva real; el nu este o dublură a lui Dumnezeu, 
aşa cum cred unele religii asiatice vechi, ci apare ca o negatie 
la ceea ce este, la ceea ce există afirmativ. 

Prezenta prin contrast şi negatie, răul caută tronul luminos al 
divinității, act care îi valorifică însuşirile de disimulare şi ar- 
tificiu. „Diavolul maimutäreste pe Dumnezeu” spune un cu- 
vânt vechi şi el încearcă să apară cu inelul de aur, să aibă un 


aspect sacral. 

El nu vrea sa spună cine este, nici ce face, nu vrea să se ara- 
te deschis, nici ce urmăreşte în final. Când îţi ia ceva din 
bunurile tale nu o face gratuit, ci te plăteşte pe preţul său de 
corupție; iti ia totul şi se face că te plăteşte, pentru că în for- 
mă (nu din fire) el este cum nu se poate mai corect. Cand iti 
biciue sufletul şi te aruncă în desnădejde pe nedrept, iti cere 
să il lauzi pentru bunătatea şi generozitatea lui. Şi, de-ti mai 
lasă ceva să speri, atunci iti dă cu putinul, picătură de apa pe 
buzele arse, aşa ca sá mai poţi dura pentru alti spini ai mădu- 
larelor şi spiritului. 

Lucrarea sa secretă, absurdă şi crudă, trebuie văzută ca o 
floare a inocentei, a frumuseţii nealterate. lese în marea piață 
a lumii şi strigă: eu sânt Dumnezeul adevărat, strigă plin de 
amărăciune şi orgoliu. Oamenii, dubli prin firea lor, lasă jocul 
liber al fondului lor subteran, acela care nu cere nimic şi oferă 
totul afară de un singur lucru: putinţa salvării. 

Aşa apare deruta omului care în căutarea absolutului cade 
în capcana periculoasă a contrafacerii ce până la sfârşit nu e 
altceva decât inversul a ceea ce căuta, e parodia adevărului. 
Unul a găsit absolutul în posesiune materială, în bani şi pro- 
prietate, altul l-a găsit în putere, în setea de a domina, şi al- 
tul în plăcerea imediată a sensualitatii, tot atâtea metafizici şi 
religioase căi ale împlinirii. Aspiratia către adevăr şi sublim 
a omului a fost deviată şi iată sufletul umanităţii sângerează 
sub povara singurătăţii şi absurdului. Iluzia afirmaţie a auto- 
divinizării întemeată pe o falsă ordine spirituală, a îndepărtat 
omul de condiţia sa originară şi i-a închis căile de regenerare, 
acelea ale dragostei şi creaţiei, ale libertăţii şi responsabilitatii. 
Omul nu mai e imagine biblică cu posibilităţi de transfi- 


gurare şi naştere din nou, ci o existenţă îndurerată de propria 

sa neputinta si orgoliu, imagine deteriorata de arta secreta 
luciferica. 

Părăsindu-şi condiţia proprie, omul a spart ierarhia lumii şi a 
dereglat ordinea spirituală; el s'a îndepărtat de poziţia sa care 
este tragică, dar nu mai putin sublimă şi înfloritoare, plină de 


har şi sens. 

01 | APELE TRISTETII 
Tristetea este o stare morala, aparent prezenta in viata noas- 
tra, a tuturor. Dar ea este caracteristica poetilor, cuprinzan- 
du-i in aceasta categorie pe toti cei ce traiesc starea poetica 
chiar daca nu practica arta poetica si mai este caracteristica 
inamoratilor ce fără ştirea lor coboară in adâncimile exis- 
tentei cu speranta ca se vor implini. 
Frecventa tristetii nu ne indreptateste sa o socotim o stare 
banala, si semnele prezentei ei nu sant intotdeauna cele mai 
proprii expresii şi cele mai juste infätisäri ale conţinutului său 
de viata. Prin formele ce le ia, tristețea apare ca o alcătuire 
fluidă, colorată şi muzicală, dar prin natura şi rostul ei are un 
sens existenţial. 
Tristetea nu este o simplă reverie sau o stare produsă de 
contradicţiile materiale şi sociale pe care omul le trăieşte zil- 
nic. Ea merge profund pe planul interior până la locul unde 
condiția omului poate intra în derută. Totuşi tristețea nu 
cunoaşte neantul desnădejdii; neliniştea ei este purtătoarea 
unei suferinţe in care speranţa este activă. Tristetea nu este o 
stare de năruire interioară, ci una de îndurerată creaţie. 
Greutatea unei definiţii precise vine nu numai din caracte- 
rul ei fluid şi al tonurilor variate prin care se manifestă, ci 
mai ales prin semnificaţia ei metafizică. Prin experimenta- 
rea tristetii, omul realizează o trăire nouă în care orizontul şi 
înfăţişarea lucrurilor se schimbă. Lumea devine mai bogată, 
lucrurile mai putin materiale, sensul lor mai simplu (esenţial) 
şi mai adânc. Perdeaua ce o trage privirii noastre este mai 
voalată, dar mai pură şi imaterială; vedem mai puţin precis, 
dar vedem mai departe; lucrurile pierd din consistenţa lor 


materială, dar câştigă în semnificaţia lor spirituală. 

Tristetea, aşa cum am spus, este prin excelenţă o stare inte- 
rioară poetică şi muzicală; din ea creşte ritmul şi o imagine 
colorată a vieții, tonul şi măsura ei de mister. Tristetea, apa- 
rent pasivă, este o stare de înflorire spirituală; ea nu este acti- 
vă în sens exterior, ci interior, contribuţie a dimensiunii meta- 
fizice a omului şi stimulent al setei de absolut. Pe aceasta cale, 
tristeţea ne dă întâlnire şi cu dramatica stare de insuficiență, 
de gol şi infirmitate. 

Posibilităţile deschise de tristețe pot merge în sens contrar, 
dublu; ea poate duce la angoasă şi disperare, dar tot atât de 
bine la actul salvării; aceasta depinde de modul cum este 
orientată: dacă accentul cade pe infirmitate sau pe acela al se- 
tei de împlinire. 


02 | MAREA SINGURĂTATE 

Măslinii bătrâni şi inchirciti îşi băteau nodurile sub adierea 
nopţii. După un nor negru luna îşi desvălea chipul de aramă 
cu străluciri de aur pulverizat. Cerul se boltise mai înalt, mai 
întins, mai cuprinzător, cu priviri de stele înfrigurate. Jos, în 
depărtare, se vede oraşul învăluit în boarea nopţii venite nu 
ştie nimeni de unde, cu minunile şi tainele ei. Acoperişurile 
cu scânteeri de lumină nocturnă, zidurile cu răsfrângeri albe 
şi reci, ascund o lume care se naşte şi care moare, o lume a gus- 
tului de arome amare, o lume de nelinişti, cădere şi îndemn. 
Tu stai singur, singur sub cupola cerului înstelat şi nimeni nu 
ştie, nimeni nu crede sau bänueste. Timpul se scurge încet şi 
trist, ceasul se lasă greu pe tufe, pe stâncă, pe suflet şi lumea 
nu ştie nimic. Şi cei ce te iubesc, puţinii unei lumi îndurerate 
şi ei dorm, dorm neputinta unui suflet biruit. 


E o linişte adâncă, liniştea neliniştei cu împărăţia ei tremură- 

toare, imparatia suferintei tacute. Nu raspunde nimeni. Oa- 
menii nu răspund, nici păsările, nici apele şi nici pietrele; 
doar vântul câteodată, să şteargă în fugă dorul cu aerul său 
arzător, cu setea nepotolită pentru cerul vinetiu brumat, în- 
depărtat şi el. 

În suferința aceasta tăcută ai rămas singur şi te rogi pentru o 
lume mai bună, plecat de suferinţă în grădina singurătăţii. Îţi 
treci mâna albă pe fruntea fierbinte, ca un fuior de mătase al 
zilei de mâine. 

În marile momente ale vieţii omul rămâne singur. Ráscrucea, 
care îi cere discernământ, hotărâre şi putere, îl urcă pe creste- 
le marilor singurätäti. Numai marii inițiați, marii reforma- 
tori rezistă pe aceste poziţii. Cei mai multi dintre noi ne în- 
dreptăm paşii către semenii noştri, către oameni, cu speranţa 
regăsirii. Dar atentiile lor sânt deseori formale şi apropierile 
distonante prin lipsa lor de conţinut. 

Omul însingurat de teamă a fugit în cetate, sa aruncat în lu- 
mea ei de tumult, s'a prins de formele ei efemere, a căutat în 
lucruri şi în alţii sprijinul ce nu-l găsise în sine; a căutat leacul 
tocmai acolo unde golul era şi mai mare. Unii dintre oameni 
au experimentat o iremediabilă singurătate în mijlocul mari- 
lor metropole. 


03 | CEL CE URCĂ MUNTELE 
În urma unei greşeli, suferința vine ca o eliberare, ca o spe- 
ranta că te poți vindeca de răul ce a pricinuit fapta ta necu- 
getată. Alteori însă, suferinţa vine ca o pedeapsă nemerita- 
tă. Cugetul şi fapta iti sânt curate, numai dragoste şi îndemn. 
Ceea ce e mai grav, răul vine deseori chiar de-acolo unde ai 


săvârşit numai bine. 

Daca esti înşelat si prigonit de însăşi lumea sperantelor tale, 
daca esti lipit de zidul neîndurării, nu lovi, ci ascultă, tu, 
om cu chip de om rodit în lumina dragostei, lasă umbrele 
să treacă si lasă o lacrimă să cadă pentru cel de lângă tine 
sau pentru cel de departe, pentru greşeala fratelui tău, pentru 
greşelile tuturor, pentru iluminarea oamenilor, a celor care 
nu pot cunoaşte şi nici mărturisi. 

Aci, în lupta neinteleasa şi însingurată, stă frumuseţea unui 
suflet care nu cere nimic pentru sine, ci numai o răscumpărare 
în fata celor ce nu se trec. 

Cel ce vede mai departe, cel ce a descoperit isvoarele limpezi 
ale vieţii, cel ce ştie lumea în ce are ea mai profund şi ascuns, 
iradiant şi ascensional ca lumina zorilor, acela nu este înţeles 
şi uneori alungat dintre oameni. Fiece înnoitor poartă cu el 
o tragedie proprie. Minimul de efort al deprinderilor nu lasă 
loc înălțimilor. 

Omul care este stăpân pe el însuşi, cel ce merge pasul cuceri- 
tor al adevărului şi aduce cu el o lume mai bună alungând în- 
doiala şi moartea, omul acesta se bucură foarte rar de aleele 
grădinilor cu flori. Purtător de forme şi sensuri noi, el stărue 
întrun climat neprielnic. Şlefuitor de diamante ale spiritu- 
lui, omul acesta nu-şi părăseşte vocaţia, nici calitatea sa de 
inspirat. Încercările de tot felul îl definesc mai mult, îl puri- 
fica şi-l înalță către o zonă de lumină, pentru marele banchet 
spiritual. 

Cei mai mulţi dintre noi nu iubim adevărul, ci adevărurile 
noastre adică deprinderile, acelea care ne servesc fără efort să 
trăim aşa cum am apucat. Dacă un păstor trece prin vreme să- 
getându-ne inima cu daruri noi, ne credem viaţa în primejdie 


şi sdruncinati cum sântem, scoatem acul gândului întărâtat. 

Să iubeşti necondiţionat, fără răspuns, să iradiezi lumina spi- 
ritului tău până peste marginile lumii, să hrăneşti cu pâi- 
nea bunatatii, să cresti şi să ajuţi în tot felul, fără să ai teama 
insuccesului sau a loviturii pe la spate. Să înalți cântece de 
laudă vieţii, să vindeci rănile fraţilor tăi de suferință chiar şi 
atunci când te hulesc, să-i urci pe creste până la locul unde 
privirea lor ameteste. 

Sa creşti florile de foc ale dragostei, să umbli drumul greu 
sfârşit de osteneală pentru a purta lumina altora, a tuturor, 
a celor buni şi a celor răi, să suferi pentru ei în candoare şi 
măreție. 

Când eşti bun, darnic şi luminat, când serveşti şi suferi pen- 
tru alții, când iubeşti prea mult, nu te aştepta la recunoştinţă, 
ci la răscumpărare. Când arăţi tuturor calea înțelepciunii şi 
virtuţii şi-ncerci să-i deprinzi cu adevărată omenie, pregăteş- 
te-te pentru sgomotosul alaiu al răstignirii. Sa spus că-n 
lumea noastră, când calci pasul ascensional al umanităţii, nu 
ai decât un drept: să suferi şi să mori chinuit de acei pe care îi 
iubeşti. Ghimpe al plăcerilor uşoare şi al conştiinţei alterate, 
ei nu te pot considera om normal, om bun, decât poate după 
cântarea cea din urmă. 

Cel ce osteneşte cu rodnicie, cel ce seacă isvoarele plânsului 
ce ne sfârşeşte pe noi oamenii, cel ce alungă pustiul întâm- 
plător, numai acela urcă muntele vieţii, numai el cucereşte 
spaţiul spiritual al lumii. Acolo în creste totul pare făcut să 
lase ochilor noştri imaginea unei lumi mai bune, a lumii ade- 
vărate care întruchipează bunătatea, adevărul şi frumuseţea 
deplină. 

Cel ce urcă muntele, omul care de milenii se luptă şi stoarce 


lacrămi din ochii săi luminosi, acel care ştie că la sfârşitul 

ascensiunei sale nu va gasi un cer searbad, pustiu, pierdut 
in imparatia vantului si norilor, omul acela va birui pana la 
sfarsit. 

Visul lui singuratic nu va mai fi luat in ras, visul lui si dra- 
gostea lui vor arde uratul si mizeria multicolora a omului 
unei civilizatii barbare. Cugetul si strigatul lui nu vor mai fi 
acoperite de cântecele ademenitoare ale lăutarilor vremii cu 
bani multi şi suflet putin, ci vor străbate departe până în i- 
nima lumii şi o vor trezi la o altă viata, la o altă lumină, abur 
nou ce va topi tot ceea ce nu rezistă marilor înălțimi. 

Cel ce urcă muntele plin de credinţă, luminează cărările si 
birue moartea, singurul tovarăş la acest drum greu. Noap- 
tea şi luna cu ochii înşelători, noaptea şi stelele cu răsfrângeri 
de mister se topesc în calea netulburată a dimineţii. Ah, zo- 
rile, zorile! Apare creasta rubinie apoi ca argintul şi floarea 
de crin. În privirile celui ce urcă muntele se adună tot focul 
dimineţii, zarea albă, florile şi păsările, o mare de lumină cu 
fâlfâiri de înger. Un cântec neturburat urzeşte o lume ca-n 
ziua cea dintâi. 

01 | UNDE E OMUL? 
Unde e omul bun, cel ce imparte bucuros bucata de paine 
uscata, unde e omul care deschide zorile iertarii si dragostei, 
acela care creste florile mele si pe ale tale, frate, vecin sau pe- 
lerin? ÎI căutăm mereu ca pe o lumină, ca pe o mireasmá, pu- 
tere ascunsă a dragostei ce alungă urâtul şi topeşte suferinţa. 
Să batem lumea-n lung şi-n lat, această lume atât de întrista- 
tă, să rătăcim pe căile înfiorate ale cerului până când vom găsi 
tara unde cresc florile zilelor de la-nceput, acolo unde omul 
trăieşte în însăşi isvoarele vieţii, punct de sprijin neschim- 
bător al lumii noastre. 
Unde e omul întreg şi puternic, omul bogat interior şi bine în- 
drumat, omul pur şi înamorat al absolutului? 
ÎL găsim arareori şi atunci numai în acele exemplare de 
splendidă frumuseţe şi echilibru, ce trăiesc în zonele mai 
putin expuse ale vieţii de cetate, omul simplu, de o simplitate 
care atinge permanentele şi de o dragoste de adevăr care vede 
pe Dumnezeu, omul simplu care nu cunoaşte porțile căderii 
în fata tuturor tentatiilor unei lumi de desfrâu şi penibilă 
desfigurare. 
Acest om nu cunoaste arta de a insela, viclenia, dar cunoaste 
arta de a fi om, chip uneori sbuciumat dar sublim, pastrator 
al tainelor existenţei sale în lume. 
Oamenii cred în genere că numai ridicarea pe o treaptă socială 
şi materială le poate garanta o stare aleasă, demnă de invidiat. 
Sânt oameni simpli care manifestă o reală nobleţe, care res- 
piră un aer sănătos şi străbat o cale de înțelepciune. Gândul şi 
fapta lor, hrănite din cele mai pure isvoare, împlinesc totul cu 
o inocenta firească, apropiată florilor şi copiilor, astfel încât 


şi-n greşeală apar blânzi şi frumoşi. 

Trecerea lor in lume este senină, bucuria - în munca si cum- 


pătare în cântec şi rugăciune. 


02 | URZEALA OMULUI 
Tu, omule, nu te mândri, nu te închipui puternic, biruitor şi 
peste tot ce cuprinzi, stăpân. Nu te socoti veşnic în ce ai trecă- 
tor şi putred, nu te îndumnezei când eşti un vâslaş greu încer- 
cat pe marea întinsă, nu rareori flămândă a lumii acesteia. 
Tu femeie, nu te pierde în propriile tale vrăji, în frumuseţea 
ta fără pereche. Darurile chipului tău nu ajung să sature nici 
setea păcatului consfințit al unui singur om, acela care ţi-e 
bărbat. Nu crede fără măsură în frumusețea ta, mâine neîntâr- 
ziat ofilită; atunci va trebui să-ţi cauţi rostul în alte parti ale 
pământului acesta atât de înşelător încărcat cu daruri noi. 
Numai fărâma de lumină ce o simtiti străbătându-vă faptu- 
ra câteodată, şi atunci numai mărginaş, numai sâmburele de 
veşnicie aruncat în voi - aur svârlit în chipuri de lut nefrămân- 
tat - pot înălța puterea la rând cu nazuinta şi asvârli un pod 
dincolo de moarte, în paradisul pierdut al unei lumi atât de 
flămânzite. 
Acolo unde orientarea spiritului nostru este defectuoasă şi o 
conştiinţă superioară a rostului nostru in lume nu functio- 
nează, împlinirea unui destin propriu nu este cu putinţă. 
Cutreirând fără sens toate colinele apetitului şi plăcerii, nu 
putem obţine o viaţa de echilibru şi armonie, o viaţă de cre- 
atie. Adevărul se desvălue numai aceluia care ia o atitudi- 
ne sinceră în fața problemelor vieţii şi suferă cu demnitate, 
se desvălue numai aceluia care se deprinde să vadă lucrurile 
în realitatea lor dată şi posibilă, aceluia care se supune liber 


unui regim de riguroasă disciplină a spiritului. 

Liniştea şi pacea nu pot fi cucerite prin delasare şi imselaciu- 
ne, ci printr'o mare sfortare a tot ceea ce angajează ființa noas- 


tră către împlinirea unui destin uman superior. 


03 | OAMENII SIMPLI 
Rupti din legăturile fireşti ale condiţiei noastre angajați pe 
drumul tuturor tensiunilor inutile, de pe aceste poziţii noi 
putem cuceri, dar cucerim o lume în care nimic nu durează, 
un univers mort. 
Dorim ceva, dorim mereu, ceva care sa ne astâmpere orgoliul 
sau setea de parvenire. Ducem o viata febrilă, dar fără rod; 
derutati, căutam dulcele şi obținem amarul, amarul unei vieți 
care adună totul şi nu păstrează nimic, amarul unei vieți în 
care lumina e fumurie, munca e lipsită de bucurie şi dragos- 
tea e fără gust. Cugetul şi fapta noastră se desfăşoară într'o 
lume peste care domneşte teama şi efemerul. 
În sat răsună mersul carelor şi mugetul vitelor, cântă jalea 
oamenilor, a râului şi a copacilor. Pe vârfuri dantelate joacă 
scânteile unui apus însângerat. 
lată această lume a satului, care fără bolta unui cer încreştinat 
ar fi coborât treapta cea din urmă a vieții animale, această 
lume e purtată de dorul unei vieți mai bune armonioase şi 
sublime, de dorul culmilor ameţitoare unde omul îşi găseşte 
respiraţia largă a setei lui de absolut. 
Câtă bucurie în știința omului şi cu cât mai naltá în nestiinta 
lui ştiută. O muzică cerească îl poartă pretutindeni. 
Oamenii noştri din popor, oamenii pământului par să tră- 
iască o viata mai echilibrată şi nu rareori mai profundă de- 
cât a noastră, care nu rareori înseamnă o demisie a moralei. 


Apropiati de natura vie, bogată şi multiformă, înarmaţi cu o 

stiinta a tuturor amanuntelor in marea massa a tainelor ce se 
deschid continu, mesteri artisti si artisti mesteri, sensibili la 
intreaga gama de forme si culori a lumii aparente si la pute- 
rile celei ascunse, stapâni ai virtuţilor care fac din lut esențe, 
oamenii aceştia mai putin evoluati material, simplii şi inapo- 
iatii confortului, ne întrec deseori în înţelepciune şi virtute. 
Plini de elan sau masurati, delicati sau aspri, dar întotdeau- 
na sinceri şi demni în fata problemelor vieţii, aceşti oameni la 
care simplitatea înseamnă esentialitate, îmbină munca cu cân- 
tecul, durerea cu surâsul şi setea de adevăr cu frumuseţea. 
Ei nu cunosc ca noi toate minunile ştiinţei şi ale tehnicii, dar 
cunosc sporul ascuns al lucrurilor şi sensul darurilor proprii 
naturii umane. Din tradiţie sau din carte, ei făuresc totul prin 
sfortarea proprie, din experiența mereu înnoită cu fiecare ins 
ce vine pe lume. 

O intuiţie vie şi adâncă, un elan creator fără limită, o comuni- 
une perfectă cu lumea înconjurătoare - acel real viu şi tainic, 
nu acela mort şi banal al unor pretinşi cărturari - aspirație 
copilărească spre cer care niciodată nu le-a rămas pe de-an- 
tregul închis, acestea sânt însuşirile unor oameni care cu 
prea multă uşurinţă au fost socotiți mizerabili. 

Cine este acela care bate le porţile cerului să-i deschidă soa- 
rele cămările sale de foc? Să-l căutam în fiecare din noi! 


116 | ERNEST BERNEA 


on Beast AL EXISTENȚEI 


pagina 118 


01 | OMUL, MISTER AL EXISTENȚEI 
Condiţia umană nu este aşa cum apare. Omul este o exis- 
tenta complexă, de o profunzime şi un sens greu de desluşit. 
Natura sa, locul pe care îl ocupă în ierarhia lumii, valorile ce 
le cuprinde şi sensul pe care el îl presupune dau omului o 
poziţie plină de răspundere şi dintre cele mai dramatice. 
Omul este marele mister al existenței. 
Pentru a putea trăi o viaţă superioară, cu adevărat umană, 
pentru a se îndruma, omul trebuie să ştie care îi este condiţia, 
cine şi cum este el situat în lume. Sântem în fata unor obliga- 
tii intelectuale şi morale ce nu rareori depăşesc puterile noas- 
tre de discernământ şi de acţiune. Pentru fiece pas înainte este 
nevoe de un mare efort de cunoaştere dublat de o riguroasă 
practică a înţelepciunii şi virtuţii. 
În primul rând omul, cel de ieri, cel de azi şi cel de totdeauna, 
este o părticică minusculă, dar plină de grandoare a cosmo- 
sului şi armoniei universale. Cei ce experimentează cu am- 
ploare această dimensiune - pentru că nu toți o experimen- 
tează - pot să se înalțe sau să se frängä. A exista in lume in 
mod conştient nu este îndeajuns pentru că există şi posibili- 
tatea de a cădea în lume. Până şi marele Pascal sa speriat în 
faţa spaţiilor infinite. 
Golul cosmic este imens şi catastrofic pentru cel ce îl trăieşte. 
E cutremurător să baţi la porţile unui astfel de edificiu şi să 
nu-ți răspundă nimeni. 
Omul se măsoară cu lumea în sens material, de aceea con- 
ştiinţa lui se frânge, de aceea când experimentează această 
dimensiune a condiţiei lui este atât de copleşit. Poziţia sa în 
lume şi viata are nevoe de-o alta orientare, aceea a spiritului 


său activ care îi este specific şi prin care învinge lumea în 

materialitatea ei imensă, infinită. În oglinda raţiunii si con- 
ştiinţei sale superioare se răsfrânge întregul univers; în fap- 
ta sa când este bine îndrumată, se răsfrânge ceva din însuşi 
misterul creației. 

În acest fel lumea ne apare complexă, bogată şi profundă, 
dar totodată unitară, armonioasă şi echilibrată. Pentru a se 
putea împlini, omului nu-i este indiferentă poziţia fata de in- 
treaga existenţă şi nici sensul vieţii sale în act, adică acela al 
posibilului. 

Cei mai mulți oameni pierd măsura lucrurilor şi ierarhia lor, 
pierd până la sfârşit disponibilitatea sufletească. În acest fel 
devin universuri închise, macinati de marea singurătate si 
plictiseală inutilitatii lor. Tot ce caută şi fac exterior, la nivel de 
senzaţie, nu e decât un refugiu din inconstienta sau disperare. 
Tonul trist şi grav al singurătăţii, neputinta de aderare la 
lume şi viata în profunzimile lor cer un consum care nu e alt- 
ceva decât un fel de preludiu al morţii. Această condiţie mi- 
zerabilă a omului nu poate fi depăşită decât atunci când uni- 
versul personal se deschide şi valorifică tot tezaurul umani- 
tatii de care dispune. 

Noi, oamenii, existăm co-existând cu florile şi gâzele, cu oa- 
menii şi Dumnezeu, cu universul întreg. Tot potenţialul nos- 
tru de creaţie şi farmec trebuie acţionat, redând insutit, re- 


dând până la cap, ceea ce am primit în germen. 


02 | CINE EŞTI TU? 
Trăim şi suferim laolaltă şi nu ne ştim cum nu se ştiu nici 
pietrele. Fiecare purtăm un nume, un nume adevărat. Ne 
simțim în el aevea, ne simțim adânc şi ne dorim noi înşine. 


Acest nume există pentru noi ca realitate vie, continuu ex- 

perimentata interior, ca o realitate ce se impune; el cuprinde 
o ființă bogată, ceva asemănător unei păduri tainice cu isvoa- 
re şi cântece pure, mereu noui, mereu altele, o făptură vie cu 
gânduri şi daruri, acum împăcată, acum trudită, acum îmbu- 
curată, acum tristă cât Muntele Golgotei. 

Pentru cei din afară cine eşti tu? Eşti un obiect, o umbră şi 
nici atât: o cifră, o abstractiune, două sunete indicând un obi- 
ect. Vezi cum se apropie oamenii de tine: indiferenți sau la 
fel cum se apropie de toți ceilalți, fără dragoste sau alt semn 
dumnezeesc. Pentru ei tu eşti altul şi altul esti tu; poţi să fii 
sau poți să nu fii, ca o brazdă de pământ, fără suflet, fără chip, 
fără durere şi cântec. 

Cei care au experimentat în viaţă tristeţea amară a unei sin- 
guratati im mijlocul oamenilor, cei care au fost loviți şi în- 
genuncheati de inima lor secătuită, chin conştient din chin 
inconştient, rău din isvoarele răului purtat cu orgoliu şi pros- 
tie, numai aceia care au răscumpărat totul prin suferinţă pot 
şti ce înseamnă a fi aproape, a fi frate, pot birui închisorile 
omului şi culege aurul lumii, acela ascuns în jocul cerului 
şi-al mării vieţii noastre spirituale. 

Când fratele de destin, omul, se apropie de tine, cheamă-l 
şi cu puterea dragostei frânge întunerecul crescut între voi 
în atâtea chipuri, cu gândul tău iradiant desvălue-i tainele 
şi respectă-i sâmburele de lumină pe care însuşi misterul 
creaţiei a angajat-o acolo unde nici nu bănuim. Toti cei ce ne 
înconjoară, toți cei pe lângă care trecem sânt pentru noi pri- 
lejuri de a ne încerca bucuria şi frumuseţea noastră înşine în- 
tr-o lume de durere şi moarte prematură. 

În fiecare din noi există doi oameni: unul pe care îl vedem 


şi altul pe care nu-l vedem. Primul este omul fizic şi social, 

cel de al doilea omul metafizic si spiritual. Primul, omul 
aparentelor, cel de al doilea, al esentelor. Toate aprecierile si 
faptele noastre greşite provin din înclinarea superficială si 
comodă de a-l privi numai pe omul exterior. 

Bine ar fi ca omul să apară aşa cum este, adică cel din afară să 
fie cel dinlăuntru. Lumea noastră însă e plină de contradicții 
şi aparente înşelătoare, e plină de consecinţele păcatului. De 
aceea, pe căile indicate nouă de o adevărată trăire în spirit, 
trebuie să risipim negura ce ne acoperă vederea, să frângem 
toate opreliştile care ne fac să nu pătrundem în inima şi taina 
fratelui nostru de destin, a celui cu care trăim şi ceea ce e mai 
grav şi neindreptatit, a celui pe care vrem să-l judecăm. 
Omul pe care nu-l vedem este cel adevărat, omul adânc al 
esenței proprii, acela al firii celei desprinse din ordinea di- 
vină a lucrurilor şi pe care numai setea noastră de absolut 
ni-l poate descoperi. Sinceri in sfortarea fata de noi înşine, 
curati şi puternici în aceea fata de lumea întreagă cu făptu- 
rile ei atât de minunat alcătuite, pas în singurătate, dar privi- 
re coborâtă cald între cei asemenea mie, iată o cale a bucuri- 
ilor celor din înalt ale omului. 

Cel de aproape sau cel de departe, toți iti sânt fraţi. Mai bun 
sau mai rău, tras tot atât de poverile păcatului, omul este un 
univers tainic, sigur o alcătuire măiastră de umbră şi lumină, 
dar nu mai putin sigur, o ființă dăruită cu calitatea, firea şi 
destinul său propriu fata de care noi ca oameni nu putem fi 
indiferenți. Adâncimile atât de bogate ale spiritului său, noi 
nu le putem privi cu ochiul pământesc şi nici nu le putem 
apropia cu mijloacele obişnuite ale mâinii care caută mereu 
pentru sine. Fântânele acestea ascunse nu pot fi descoperite 


decât cu aceleaşi mijloace cu care ele au fost zidite, adică 

ale cugetului si faptei care in temeiul lor sant cunoastere si 


creatie, apropiere de absolut. 


03 | STRAINII DE APROAPE 
În goana sa după o lume de forme si culori schimbătoare, în 
setea sa de cucerire materială, omul de azi uită calitatea ce- 
lui apropiat, a omului viu, a omului legat printr’un destin 
unic. Sotie, copil, frate sau prieten, toți apar în aceeaşi ştearsă 
zare, toți cu acelaşi chip străin, făpturi fără suflet, fără taină, 
întâmplătoare instrumente care de cele mai multe ori nu co- 
respund nevoilor noastre de consum şi parvenire. 
Făpturile acestea cu chip de om, pe care dacă nu le mai pu- 
tem folosi, le aruncăm într'o lume de indiferență şi moarte, 
fără ca vre-o cută a sufletului să se mişte, sânt fraţii noştri de 
destin, sânt cei de aproape, uitatii, străinii de aproape. 
Dacă făptura noastră s'ar cutremura o clipă şi ar primi nevă- 
zut frumuseţea învăţăturii Dumnezeului întrupat, dacă pri- 
virile ni sar încărca de dragoste şi îndemn, sub acele chipuri 
şterse de intrebuintarea zilnică, sub acele forme şi umbre ne- 
semnificative, am descoperi o lume adâncă, o viaţă tainică, o 
fântână de înţelesuri şi îndemn către o viata mai bună. 
Străinii de aproape ne-ar apărea în acest fel oameni vii, ființe 
intime peste care bogăţia dragostei a căzut vertical, ca o lu- 
mină ce ni i-a deschis, ferestre minunate ale operei divine. 
Lumea a crezut mult timp că lucrările ei merg bine dacă totul 
este gândit, idee devenită instituţie. Organizarea ştiinţifică 
este constructivă, dar ea trebuie luată în considerare în mod 
relativ, nu absolut. Ar fi prea simplu dacă fericirea oamenilor 
ar fi cucerită numai pe această cale. Universul uman e mult 


mai vast şi viața nu se lasă prinsă atât de uşor. 

Rationalizand totul, cuantificand, omul si manifestarile sale 
devin un număr, obiect de statistică. In acest fel scapă ceea ce 
ne aparţine ca făpturi concrete, cu însuşiri proprii. 

Omul este şi participă la o ordine universală, dar există ca o 
realitate vie, concretă. Fiecare dintre noi sântem „un caz,” o 
ființă bine şi propriu determinată, sântem existente particu- 
lare cu însuşiri variate şi sensuri multiple, existente ce inchi- 
dem în noi o întreagă umanitate. 

Sântem oameni, dar sântem cunoscuţi sub un nume, adică 
identificați. Acest nume nu spune nimic despre ființa noastră, 
ci e doar o etichetă. Eşti un nume şi de aici încolo urmează 
imaginaţia: o mie şi una de chipuri, după puterea şi orizontul 
fiecăruia, dar toate necorespunzătoare omului viu, adevărat, 
pornit originar şi cu destin omenesc. Numele nu exprimă 
pe ,tu,” pe „celălalt,” aşa cum el există în realitate; el este 
dezgolit de sens, fără conţinut real, uneori neavând decât o 
valoare (funcţională) de acoperire, ca un număr, ca o cifră. 

A cunoaşte pe cineva înseamnă a te depăşi pe tine însuţi, a 
cobori în adáncimile si tainele ființei sale, a te dărui lui ca 
unei existente deosebite şi apropiate deodată. În acest fel vei 
cunoaşte cu adevărat, vei judeca drept şi vei mărturisi bucu- 


ria de a nu fi singur pe lume. 

ur. ORASULUI 

01 | LUMINILE ORAŞULUI 
Oamenii vin mereu catre luminile orasului, ale cetatii mo- 
derne pe care o cred încărcată de toate binefacerile civilizati- 
ei. Vin curiosii, vin naivii, vin insetatii de strălucire şi putere. 
Ei cred că aici vor găsi tot binele şi prisosul lumii acesteia. 
Cetatea modernă cu cântecele sale de sirenă atrage, dar nu sa- 
tisface setea celor ce caută frumuseţea. Omul aici duce o viaţă 
deschisă mai mult zodiei sale biologice; e o goană continuă 
pentru cuceririle unei vieţi exterioare. Cei care caută liberta- 
tea, dragostea şi creaţia, setea de absolut cu toate florile spi- 
ritului, au de dus o bătăile grea într'o lume potrivnică, ce nu 
păstrează astfel de lucruri nici în cămările conştiinţei sale. 
În inumana „luptă pentru existență” un om e ca un lucru şi 
un lucru nu e nimic în afara uzului zilnic, trecător şi până la 
urmă, inexistent. 
În condiţia tristă a acestei vieţi îşi duc zilele lor de bucurie 
înlăcrămată o seamă de oameni pe care metropola îi ignoră. 
Ei rătăcesc încrezători într'o lume mai bună. Flori delicate ale 
umanităţii noastre, purtători de bună veste, aceşti oameni 
nu şi-au trădat destinul şi nu au renunţat la calitatea lor; co- 
paci singuratici întrun climat potrivnic, poartă în ei neatinse 
frăgezimea începutului şi suculenta rodului. 
Loviti şi umiliti, în cel mai bun caz ignorati, aceşti oameni au 
mângâiat, au înălțat şi au săturat din prisosul inimii lor pe 
toţi cei ce-i înconjurau. Ei au venit să afle isvoarele luminii si 
au rămas în ea chiar atunci când nimic nu-i ajuta să rămână. 
Aceste flori delicate ale unei grădini pustiite, duc o viata de 
puritate şi chin intr’o lume care nu vede nimic dincolo de sa- 
tisfacerea unor apetituri periferice; nici chiar propria sa ne- 


norocire. 

Sensul existenţei lor? Roua dimineţii de vară in vreme de 
secetă. 

Etica marilor cetăţi aduce o stare de înflorire mai ales celor ce 
sânt dornici de putere şi bunuri materiale. Intro lume în care 
unitatea de măsură este banul şi relaţiile, în care însăşi gloria 
revine celor ce le posedă, este uşor de înțeles că valoarea pro- 
prie a omului contează mai putin şi că succesul este în primul 
rând apreciat. 

Dacă pe această dimensiune a vieţii se situează bunul suprem, 
e de la sine înțeles că înțelepciunea şi virtutea nu vin pe căile 
dragostei de adevăr, de abnegatie, de respect al omului. Pen- 
tru mentalitatea curentă, o situație bună nu o poate dobândi 
decât acela care se supune regulelor unei arte pe cât de rigu- 
roase, pe atât de sigure: arta de a parveni. Succesul este rezer- 
vat în deosebi celor ce sânt ,,destepti,” ceea ce vrea să spună 
că el revine oamenilor calculati şi egoişti, acelora care nu văd 
şi nu fac nimic dincolo de interesul personal - acela ce-l soco- 
tesc ei a le fi propriu -, interes pentru care la nevoe cei ce apar 
în cale, toţi trebuie să cadă ca spicele sub seceră. 

Omul acesta prea personal, adesea rău şi nu rareori indife- 
rent, se socoteste deținătorul unor virtuți excepționale şi ma- 
gicianul adevăratului progres. În realitate, el deține numai 
secretele artei de a parveni, hrănite de un fond moral care pe 
cei buni îi poate nărui. 

Dar luminile marilor oraşe mai pot face vizibile şi alte as- 
pecte, între care rafinamentul pare să ocupe un loc important 
în profilul spiritual al lumii moderne; judecat în sine, rafina- 
mentul nu e un păcat, dar rămâne să-i definim sensul. 

Există un rafinament al artelor, al esteticei civilizaţiei care 


dă strălucire condiţiei noastre cotidiene şi există un altul al 


128 | ERNEST BERNEA 


conştiinţei, al stilului moral de viata, care poate aduce o si 
mai mare stralucire. Natura noastra insa fiind dubla pune in 
lucrare rafinamentul viciilor si nedemnitatei omului, om care 
îşi amplifică orice cădere până la forme de subtilă artă. 
Întotdeauna au existat oameni căzuţi, dar niciodată ca azi nu 
s'a făcut din această o formă a superiorității. Un astfel de om 
a putut apărea oricând şi oriunde, dar el se recunoştea ca ata- 
re, nu se manifesta ca un reprezentant al progresului sau ca 
un simbol social. 


Luminile cetății moderne sânt prea tari şi se vede totul. 


02 | EXCITANTUL EXTERIOR 

Viaţa noastră se angajează tot mai mult în lumea exterioară. 
Oamenii merg ca purtaţi de un demon nevăzut, merg să cu- 
cerească o lume de senzaţie, o lume de plăceri şi revărsat tu- 
mult. 

Într'o lume care caută adevărul, binele şi frumuseţea, exclu- 
siv în satisfacerea nevoilor materiale, nevoi ce sânt într'o con- 
tinuă creştere, sensul vieții noastre capătă un caracter exteri- 
or. Suportul întregii noastre vieți cade dincolo, în afară, asu- 
pra mediului înconjurător de la care aşteptăm totul. În acest 
fel, condiţia materială a vieții umane şi sensul ei se confundă. 
Consecințele nu au întârziat să apară. 

Prima consecinţă a acestei orientări a fost fragilitatea sufle- 
tească, neputinta de a da un conţinut propriu şi un profil pre- 
cis vieții intelectuale şi morale. Un om care trăieşte numai pe 
plan exterior, se epuizează într'o lume de senzaţii şi aspirații 
periferice dezordonate, într'o lume întâmplătoare şi amor- 
fă. Trăind exterior, fiecare dintre noi ne punem la dispoziția 


acestui exterior. In acest fel nu mai putem dispune de o forță 

ordonatoare si nici nu putem găsi puncte de sprijin durabile 
care sa dea stabilitate si unitate fiintei noastre morale. Singu- 
ra ieşire care ne mai rămâne este plăcerea. 

În jurul nostru totul apare ca un anume făcut să ne îmbie, să 
ne poarte către împlinirea dorințelor, nu rareori isvorâte din 
straturile cele mai impure ale făpturii noastre. Viaţa [de azi 
duce] la epuizare. Setea noastră de cucerire este hrănită con- 
tinuu de-o ambianta plină de plăceri efemere ce lasă-n suflet 
gust amar. 

Totul pare orientat în aşa fel încât omul este tot mai mult an- 
trenat pe un drum care îşi încheie toate momentele penibile 
într'o plăcere. Munca, socotită ea însăşi penibilă, este primită 
în speranţa că la sfârşitul ei vine compensatia plăcerii. 
Vedem in jurul nostru o viata febrilă, dar goală; în goană 
după senzații cât mai tari trăim o viata flămândă, de alun- 
gare, de schimbare continuă. Omul nu-şi este lui însuşi su- 
ficient şi nu suportă singurătatea. El caută să se distreze, iar 
dacă nu se distrează se plictiseşte, stare născută din eşuarea 
nazuintei continue către plăcere. Plictiseala arată cât de su- 
Perficiale sânt názuintele noastre şi cât de goală ne este viata, 
viaţa care devine în acest fel o câmpie înşelător colorată şi 
nerodnică, cântec de leagăn în margine de mormânt. 

A doua consecinţă a căderii într'un mediu exterior care ne ab- 
soarbe este apariția unui mod tragic al vieții nerecunoscut ca 
atare, dar trăit din plin mai ales de către cei ce ajung să aibă 
cunoştinţa caracterului superficial şi efemer a tot ce consumă 
ei cotidian. 

În fond fluctuatia, nestabilitatea, cele o mie si una de chi- 
puri pe care sântem nevoiţi să le luam zilnic dau naştere 


unui tragism specific condiţiei noastre contemporane. Am 

cucerit lumea externă, dar ne-am pierdut pe noi înşine intr’o 
continuă goană după un bine iluzoriu care ne epuizează în 
mod inutil. 

Exterior orientat, omul vremii noastre nu mai poate trăi o 
viata personală, o viata intimă, proprie; el nu-şi mai aparține, 
nu mai e liber pentru că traeşte continuu sub domnia excitan- 
tului exterior. Mânat de puteri străine, acest om îndeplineş- 
te rosturi de dincolo de natura şi näzuintele fireşti ale con- 
ditiei sale; mai mult decât atât, viata sa sufletească se risipes- 
te după atât de variatele şi neprevăzutele chipuri ale datelor 
exterioare care il solicită continu. Omul acesta nu mai poate 
avea o viata sufletească aşa cum legea de aur a naturii sale i-o 
cere; el nu mai are nimic din ceea ce îi înfloreşte făptura: struc- 
tură, sensibilitate, viata interioară proprie. Cel ce-şi vede sin- 
gur căderea, cel ce experimentează continuu goana fără rost a 
unei vieți exterioare, acela se simte singur, în fiecare zi, în fa- 
ta gurii deschise a morţii, fără să moară. 

Nouă, oamenilor de azi, ne lipseşte răgazul sufletesc, nu mai 
putem sta de vorbă cu noi înşine, nu mai putem fi stapâni la 
noi acasă, adică în interiorul nostru; ne lipseşte climatul mo- 
ral al functiunilor proprii şi de aci lipsa de personalitate. 

Pe omul bogat sufleteşte şi stăpân pe rosturile sale proprii şi 
de îl doare viata, el o ştie îndruma către un act de creaţie. Pur- 
tat de aceleaşi doruri albastre ale salvării, el face să rodească 
bogat fiece clipă, fiece suflu până la temeliile lumii şi ale su- 
fletului său însuşi. Acest om nu e frânt niciodată; el bea din 
plin fără oprire, aburii calzi şi aromati ai vieţii. Poate fi tru- 
dit, poate fi întristat, dar niciodată nerodit, sfârmat; el poate 
avea dureri că-i om, rămas om, alungat de doruri peste pute- 


rile sale, dar lui nu-i este furată clipa, stinsă prezenţa spiritu- 

lui creator şi în acest fel înlăturată viata, in condiţiile potrivi- 


te naturii şi destinului său propriu. 


03 | NU E TIMP 
Basmul copilăriei şi elanul tinereții preamăresc omul şi cre- 
atiunile sale, atitudine care principial judecată are un sens 
afirmativ. O poziţie critică însă cere mai multă prudenţă, toc- 
mai pentru a nu fi nevoiți să retragem această încredere ne- 
cesară. 
Ritmul de viaţă al lumii de azi este din ce în ce mai puternic. 
Oamenii mărturisesc tot mai mult lipsa de timp. Să fie aces- 
ta un bine? 
Omul vremii noastre nu are timp. E activ la disperare şi nici 
nu ştie măcar de ce; mărturiseşte deseori că-l forțează lupta 
pentru viata. El nu are timp pentru sine, pentru familie, pen- 
tru prieteni, pentru nimeni, nu are timp să cugete, să lucreze, 
să se odihnească, nu are timp să trăiască. Şi-a pus rotitele lui 
Mercur la picioare şi i-a dat drumul. 
Un mare industriaş american, când i-a venit sfârşitul, se spu- 
ne că ar fi exclamat: ce am făcut, unde e viața mea? Nu am 
trăit! Şi omul fusese foarte activ; dovadă, averea pe care o 
acumulase. 
Sensul vieții noastre este mai mult spaţial, exterior, de aceea 
în cele mai multe cazuri trăim periferic. Timpul spatializat, 
cum ar spune un filosof, timpul matematic, măsurat cu cea- 
sul, nu ne poate aduce un adevărat sentiment al trăirii. Ne 
lipseşte timpul interior, colorat şi viu, bogat în evenimente, 
singurul care ne-ar putea centra viata şi ne-ar da sentimentul 
că existăm în lume. Acesta este timpul meşterului medieval 


care a lucrat în lemn şi sidef o operă ce a durat 40 ani, e tim- 

pul lui Fra Angelico care picta, canta si se ruga deodata si al 
lui Antonie Mogoş, ce a facut dintr’o gospodărie ţărănească o 
opera de arta. Acestia aveau timp. 

Lipsa de timp a dus la lipsa de constiinta si la superficialita- 
te. Activ continuu si grabit, omul de azi nu are bucuria lucru- 
lui bine împlinit; el nu e stăpânit de acel fior al conştiinţei su- 
perioare prin care se desavarsesc lucrurile, fie că învaţă litera, 
că sădeşte un pom, că face o spita la roată sau o poesie, că are 
răspunderea unei opere personale sau colective. 

Pe acest om febril consumat de ritmul unei vieţi trepidante, 
conştiinţa nu l-a mai cercetat, aspiraţiile nobile nu l-au mai 
tulburat şi răspunderile nu l-au mai cutremurat. 

Dacă e serios şi conştient, cucerit de munca lui ca de o misi- 
une, omul e mare şi când crede că e mic, în sfortarea sa mo- 
destă. Măestria sa în formă şi în sens, păstrează continuu 
ceva din fiorul viu al creaţiei. Ţăranii vechiului sat, când 
muncesc cântă. Ei lasă ceva din fiinţa lor în fiece lucru, ori- 
cât de mărunt ar părea, lucru ce iese din mâna lor însetată. 
În acest caz, meşteşugul şi fapta, în general, sânt în contact 
cu arta şi creaţia. 

Se pare că, între noi, doar marii savanţi şi artişti mai pástrea- 
ză profunzimea gândirii, consumul interior şi creația aproa- 
pe religioasă a operei lor. Cei mai mulți dintre noi am pierdut 


aceste simţuri şi ne irosim inutil şi trişti. 

ne VIATÄ 

01 | SETEA DE VIAŢĂ 
Cei mai multi oameni se uita si se neaga pe ei insisi. Dorinta 
de a trai, care e un bine in sine, lipsita insa de adevar si dem- 
nitate, ne alunga continuu, biete fiinte nelimpezite, catre ape- 
le tuturor cedarilor si ingaduintelor. 
Câtă sfortare, câtă agitaţie, câtă speranţă si îndemn pentru o 
lume de aparente înşelătoare. 
În goana lor după tot ceea ce satisface imediatul, nevoile in- 
ferioare ale vieţii, în setea lor de senzaţional, oamenii ucid 
puterea spiritului şi închid soarele frumuseţii lor interioare. 
Batuti de aripele tuturor vânturilor, purtaţi într'o lume care 
nu mai este umană, oamenii se cred cuceritori, dar sânt robi 
consumati, se cred bogaţi, dar sânt săracii pământului. 
Ce e viata aceasta pentru cei mai multi dintre noi? O toam- 
nă continuă printre copacii căreia cântă glasul stins al frun- 
zelor îngălbenite. 
Ce înţeles şi ce rost are o astfel de viata? Oamenii nădăjduiesc 
mereu, cred în ceasul bun al înfloririi. Dar zilele se scurg mai 
repede sau mai încet, una la fel cu cealaltă, monotone în ce- 
nuşiul lor, până ce omul nici nu se mai întreabă de ce e atât de 
chinuit, de ce e numai umbră şi oboseală. 
Oamenii pornesc insetati de viata şi cei mai multi isprăvesc 
prin a nu mai dori nimic: nici cântec, nici lumină, nici floare 
şi nici rod, doar apă şi pâine să le ducă zilele. De ce şi unde? 
Nu interesează! 
Viaţa celor mai multi oameni e tristă şi aspră, mergere pustie 
într'o aşteptare nelămurită. Puţini îndrăsnesc să o ia de piept 
să-i scuture moartea din oase şi să o poarte pe căi noui, pe căi 
pline de rod şi vrednicie. 


Oamenii greşesc pentru că confundă liniştea cu bogăția ma- 

teriala si huzurul, intelepciunea cu abilitatea si viclenia, bu- 
curia cu plăcerea sensuală. Sufletul lor însetat de pace si lu- 
mină se scaldă continuu în apele tulburi ale răului care nu ra- 
reori, pentru a se infiltra, îmbracă haina albă a nevinovatiei. 
Noi nu ştim ce înţeles au zilele noastre mereu durute şi ne 
înăbuşim înainte de a ajunge la porţile libertății; cădem fără 
voe în pacea nocturnă, în pacea fără suflet a unui final agonic. 
Mergi în viata ca şi când nimic ireparabil nu sar întâmpla. 
Dacă eşti judecat şi lovit pe nedrept, mergi înainte hrănit de 
speranţa unei lumi mai bune. Fii mulțumit că ai fost lovit 
pentru biruința demnității omului şi eşti învins acolo unde 
numai cei conduşi de spiritul subteran, înving. Poarta-ti gân- 
dul mai departe, nu te întrista şi nici nu te sbate în zădărnicia 
revoltelor, poartä-ti cugetul şi fapta către tara unde efortul e 
poezie şi suferința se preschimbă în bucurie. 

Dacă eşti curat şi bun, greşeşti acolo unde numai copilul gre- 
şeşte şi plângi acolo unde lacrima e roua dimineţii. 


02 | LUMEA NOASTRĂ 

Lumea noastră, oricât de bine am crede-o întocmită, are fi- 
suri şi umbre. Fapta noastră, oricât de plină de îndemn ar fi, 
rămâne nesatisfăcătoare. Noi, oamenii, ne încercăm în tot fe- 
lul stimulând sufletul unei vieți de tumult si zădărnicie pana 
ce inima nu ne mai bate. 

Ori de câte ori omenirea a stăruit în etica plăcerii, ea sa frânt, 
şi-a închis mersul ascensional; nicicând pornită pe această 
cale, nu şi-a putut opri căderea. Nimic nu se împlineşte, totul 
cade în zădărnicie, umbre înşelătoare peste o mare de sfortare 
şi chin, dacă omul nu porneşte şi nu se sprijină pe o rațiune 


superioară universală şi pe o ordine spirituală durabilă. 

Dar oamenii nu inteleg nici azi acest lucru. S’au ridicat sau 
sbatut si sau rastignit ratacitori, barbari si inutili in cuget si 
in fapta. Au alungat frumusetea ce se profila in orizont si au 
sdrobit binele nevazut de superficialitatea lor, parasind mo- 
delul divin pretutindeni prezent, in ei si dincolo de ei. 
Santem dusmanii lumii acesteia si ai propriei noastre vieti, 
sântem din nestiinta si desfräu. Iubim lumea făpturii, aşa 
cum nu se cuvine, o iubim scrijelati de cuțitul păcatului. 

De o mie de ani, de două, de trei poate nici nu ştim de când, 
oamenii se luptă să iasă din apele morții, caută floarea bine- 
lui şi o află pe aceea a răului. Nestiuti de ei înşişi, rătăcesc prin 
vremuri casniti de doruri pătate, aşezaţi în staulele rău mi- 
rositoare ale plăcerilor. Putinii inspirați, pelerinii adevărului 
viu, au fost alungaţi şi rastigniti au fost franti în carnea lor 
plăpândă de către soldaţii spiritului subteran. 

Apropierea de adevăr e o zăbavă, o tristă chemare, nimic mai 
greu şi mai temător pentru bucuriile omului, cucerite numai 
cu buricele degetelor. Vrăjite ne prind, ne cuprind şi ne joacă 
jocul desnădejdii, pe cât de iute pe atât de gol, jocul înşelător 
al urâtului chip fără chip, ce fuge înspăimântat la cântecul 
cocoşului. 

Dragostea de noi înşine, noi înşine ai trupului, dragostea pen- 
tru o lume care nu cunoaşte decât zorul către descompune- 
re şi moarte nu ne poate niciodată linişti, nu ne poate mân- 
tui. Dragostea de adevăr, de om sfinţit, de lucru tainic hrănit 
ne deschide calea eliberării, calea bucuriei supreme şi a lumi- 
nii după care tânjesc toţi cei ce au în inima lor un prisos de 
omenie şi îmbucurată cercetare. 

De ce oare sântem atât de slabi, de ce ne lăsăm purtaţi nu- 


mai de legile firii celei de jos, casă, gradină şi ogor, toate puse 

sub semnele răului? De ce amagim faptura, chinuită şi aşa de 
păcatul ei firesc? Nu putem oare să spălăm lucrurile, să le tre- 
cem soarele prin inimă şi să le facem din nou ca-n zorii zilei 
de la început? 

Lumea aceasta e urâtă că säntem noi urâţi. Dar lumea e fru- 
moasă prin puterea noastră de a cuceri esenţa lucrurilor, adi- 
că veşnicia lor prin credinţa în cupola albastră care dă picătu- 
rii de rouă aceeaşi putere ca şi oceanului, de a oglindi soarele 
omului sărman cu aceeaşi tărie ca a sfântului, de a răsfrânge 
chipul luminat al divinității. 

Lumea noastră e frumoasă, precum sufletul nostru e frumos, 


frântură din mareata taină a dragostei şi creației. 


03 | CE ESTE „MAI BINELE?” 
Omul a învins molimele şi a cucerit spaţiul cu toate bogăţiile 
pământului, dar nu sa învins şi nu s'a cucerit pe sine. Cuce- 
ririle materiale, oricât de mari ar fi, nu pot înlocui şi nici mă- 
car compensa pierderile în ordinea morală şi spirituală. Epo- 
ca nouă, la temeliile căreia jertfim şi pentru care luptăm azi, 
nu poate începe fără o restabilire a ordinii morale în care spi- 
ritul nostru trebuie să devină o prezenţă activă. 
Ce am făcut noi din treptele suferinţei şi ale singurătăţii pe 
care le-am trecut pentru a merita o soartă mai bună? În pri- 
mul rând trebuie schimbată atitudinea noastră fata de lume 
şi viata: lumea şi-a pierdut grandoarea şi viata, misterul. Nu 
pentru că ele nu mai au aceste atribute, ci pentru că noi le- 
am diminuat, le-am sărăcit, diminuând şi sărăcind spiritul cu 
care le-am privit şi tratat. 
Cugetul şi fapta noastră trebuie revolutionate. Să devenim 


alţii, să devenim mai profunzi, mai stăruitori ai binelui şi 

până la sfârşit mai responsabili fata de natura si destinul 
nostru. 

Ca omul de aziiubeste confortul, ca apreciaza inteligenta si ca 
aspira sa se bucure de viata, acestea toate nu constitue in ele 
insele un rau, ci dimpotriva. Numai ca peste toate domneste 
ideea binelui material, singurul bine posibil si demn de a fi 
luat in seamă, ceea ce a facut ca acestea toate să devină un 
păcat. Orizontul lor a fost eronat şi sensul deviat. 

Omul iubeşte confortul, atât de dorit de către noi toți, dar 
aceasta nu e suficient pentru a ne salva. Omul şi-a creat un 
mediu artificial în cadrul căruia el nu poate rezista, în pri- 
mul rând biologic şi se uzează continuu. Viaţa omului de azi 
s'a rupt complet de mediul natural care l-a condiționat. Saltul 
condiției noastre a fost prea mare şi s'a produs brusc. 

Pe plan intelectual omul se mobilează cu cantități mari de 
cunoştinţe, ceea ce nu satisface activitatea noastră intelectu- 
ală. Memoria sa dezvoltat în detrimentul gândirii. Ideea a 
putut sclipi şi datele au putut întemeia, dar nimic nou nu a 
putut naşte fără o ordonare a lor, fără o disciplină care să-i 
îndrumeze procesul, un proces îndelung şi complex. Cu toa- 
te cunoştinţele lui, omul de azi suferă de o manifestă criză a 
gândirii. 

Pe plan sufletesc, omul contemporan prezintă un peisaj şi mai 
trist. Orientat spatial si exterior supus unei vieţi de tumult si 
agitaţie, risipit şi superficial, în general omul de azi nu mai 
poate trăi o viata de concentraţie şi nobile aspirații. Incitat 
continuu şi uzat, el caută plăcerea, vrea să-şi trăiască viata. 
Lumea contemporană, atât de orgolioasă în cuceririle ei, cu- 
ceriri imense în domeniul material, nu mai poate aduce omu- 


lui cel mai de pret lucru; răgazul sufletesc şi bucuria de a trăi. 

O lume intreaga asteapta salvarea. 

Noi, cei de azi, santem datori sa cunoastem bine conditia 
noastră, sântem datori în primul rand să înlăturăm tot ce ceea 
ce ne face să alunecăm pe căile senzatiei şi epicureismului 
şi apoi să încercăm o reconstrucție a vieţii noastre pe mari- 
le dimensiuni ce le permite natura umană. Vastitatea spiritu- 
lui nostru, puterea generatoare de care dispunem, gândirea 
profundă ce dă transparenţă lucrurilor ne pot duce pasul aco- 
lo unde trebuie să fim: în deplina noastră umanitate. 

PUTERI ORDONATOARE 

01 | PUTERI ORDONATOARE 
Daca suferința este prezentă in viata omului nu mai putin 
prezenta este setea de a o incercui. Omul a reusit in stiinta 
şi tehnică, a reuşit in arte, dar nu a putut inca introna bine- 
le pe cuprinsul vieții lui; nu l-a putut introna pentru că o or- 
dine morală nu a fost stabilită. Făptura sa, infirmă pe aceasta 
dimensiune, face să crească continuu roadele eroismului, cu 
apetitul şi sensualismul său. 
În fata acestei situaţii, oamenii reacţionează in mod deosebit, 
după structură şi orientare, după spiritul care îi guvernează. 
Unii încearcă să doarmă întrun vis de floare si parfum, un 
vis al iluziei ce aduce cu sine o stare de linişte dulce, fără care 
să mai încerce experienţele grele şi roditoare ale adevărului. 
Alţii, mai incrancenati vor să reclădească paradisul pierdut 
cu ajutorul perfid al şarpelui. 
Oricâte milenii de civilizație au fasonat făptura noastră, ori- 
cât de iradiante au fost exemplele unei aristocrații de spirit, 
astăzi ca şi ieri omul rămâne cel de totdeauna, o ființa dublă 
care numai printr'o bună orientare şi o disciplină severă se 
poate salva. 
Fără orizont spiritual şi fără energie disciplinată nimic nu 
se duce la bun sfârşit, nimic nu se poate întocmi cu sorți de 
a dăinui. Fără puterea de a rămâne pe o poziţie fermă de a 
munci şi clădi fără întrerupere la o operă începută, omul nu 
poate nădăjdui la nimic durabil. 
Buna orientare a spiritului, statornicia în lucru, răbdarea în 
suferință sânt condiţii morale creatoare. Ele reprezintă o dom- 
nie a spiritului asupra materiei, o disciplinare a lucrurilor în- 
tâmplătoare. 


Cel ce ştie câte spărturi sânt în firea omului, cel ce îşi cunoaşte 

rosturile superioare, se ridica impotriva tuturor inclinatiilor 
si caderilor în apele amagitoare ale desordinii, ale usurintei şi 
delăsării, îşi stăpâneşte tentatiile şi domn in domnia lui pro- 
prie, creşte puternic învingând toate potrivniciile. 

Nobletea firii noastre stă tocmai în aceste sfortari care ne fac 
stapâni pe noi înşine, aşezându-ne dincolo de tara vânturilor, 
într'o atmosferă de statornicie şi creație. 

Omul, pentru a putea trăi în această lume unde se întretae 
atâtea drumuri, unde se află o atât de mare diversitate de sen- 
suri, unde mulțimea infinită de forme şi culori îl fascinează 
şi-l cucereşte, are nevoe de-o ordine altă decât cea materială, 
are nevoe de ordinea raţiunii şi spiritului. 

Întotdeauna omul a avut mari slăbiciuni în faţa lumii exte- 
rioare; Sa lăsat tentat şi cucerit, s'a lăsat purtat şi risipit până la 
epuizare. Obscuritati nu lipsite de legătură cu viata animală 
din noi sau cu spiritul negatiei ne poartă către zonele impure 
ale existenţei. Aceasta pentru că omul sa sustras ordinii su- 
perioare a lucrurilor prin care numai lumea noastră ruinată 
se poate reclădi. 

Prezenţa unei activităţi spirituale ordonatoare ne scoate din 
mirajul lumii acesteia cu întreg; cortegiul său de bucurii efe- 
mere, ne ordonează şi unifică gândul, ne întăreşte funcțiunile 
spirituale şi ne aşează pe o treaptă de la care lumea şi viata 
pot fi cucerite integral. În acest fel, lumea noastră cu păcate 
şi suferinţe, cu idealuri sfâşiate şi credinţe dubioase, poate fi 
suportată fără să mai producă vre-o spărtură în ceea ce ne 
este dat ca făpturi ale rațiunii şi spiritului. 

Recunoscând o ordine superioară a lucrurilor în cele ce se 
văd şi în cele ce nu se văd, omul nu mai este supus şi alun- 


gat de către forte inferioare, ci se înalță deasupra lor, le bi- 

rue şi se eliberează pentru a-şi împlini rostul, punând in va- 
loare tot ceea ce constitue structural şi functional, umanita- 
tea sa. Prezenţa unei ordini spirituale superioare ne rupe din 
tragicul tumult al unei lumi de aparente, dă sufletului nostru 
însetat de perfecțiune mai multă putere, ne poartă pe calea 
unui destin propriu, taină în marea taină a aceea ce sântem şi 
mai ales în ceea ce putem fi. 

Sfortarea noastră de azi şi de totdeauna nu poate merge în- 
tâmplător; munca şi cântecul nostru trebuie să aibă o noimă, 
un sens fără de care totul sar narui. 

Lucrurile nu merg ascensional de la sine. E nevoe de un sens 
şi o ierarhie, e nevoe de o inteligenţă şi un spirit ordonator. Şi 
aici începe responsabilitatea omului care nu e numai deter- 
minat de anume condiţii, ci şi determină el altele. Nu numai 
datele exterioare trebuie luate în seamă, ci şi datele noastre 
interioare, spiritul ce ne guvernează. În acest fel, spiritul este 
creator, ordonator, dar şi responsabil. 


02 | SFORTAREA PROPRIE 

Nevoia continuă după o viata alunecată pe deasupra lucru- 
rilor, fuga din fata unui destin de rigoare şi răspundere fac 
din om un înamorat al aparentelor. Supunerea fata de o lume 
exterioară cu formele şi ademenirile ei i se pare îndeajuns 
pentru ca făptura sa atât de delicată să fie salvată. 

Natura umană este căzută, dar nu este iremediabil căzută. 
Păcatul stărue-n noi ca un spin, dar nu sântem numai un pus- 
tiu, ci şi grădină cu flori înmiresmate. Putem fi răi, josnici şi 
cruzi, dar cunoaştem şi bucuria dragostei, a iertării şi creaţiei. 
Încotro mergem? 


Orice uşurinţă sau nepásare ne poate arunca fără veste in 

oceanul tuturor impurităților şi instinctelor primare. E o mare 
greşeală să se creadă în răul firesc şi fatal al naturii umane, 
dar nu e mai mare rătăcire ca aceea de a crede în bunătatea 
sa naturală, care ia omului orice energie, orice elan, orice 
aspirație către ceva mai înalt decât starea sa, la zi. 

„Omul bun de la natură” e o iluzie a filosofiei moderne. Cres- 
terea sa în voe duce de cele mai multe ori la cădere. Plinăta- 
tea sa duce la uşurinţă şi orgoliu. Omul lăsat liber în bunăta- 
tea sa naturală îşi împlineşte tocmai bine toate dorinţele, toa- 
te instinctele şi puterile sale periferice, fără putinţa de a le 
zăgăzui în vre-un fel. 

Pentru a se bucura cu adevărat, omul trebuie să se ridice de- 
asupra firii (în înţeles biologic), să învingă natura subumană, 
să învingă adică această natură tristă, amarnică a făpturii 
noastre, care ne chinue, ne înăbuşe, ne omoară frumuseţile. 
Omul trebuie să se învingă pe sine, să fie propriul său stăpân, 
alungând tot ceea ce îl robeşte lumii exterioare materiale, tot 
ceea ce il desfigureazä ca ființă spirituală, adică ingaduinte- 
le tuturor care-l pot schimba în animal de pradă. Omul nu 
are orizont, nu are chip, nu are putere, nu are plinătate şi fru- 
musete până ce nu-şi este sieşi domn, domn al cugetului si 
faptei sale, poartă deschisă spre minunata tara a spiritului. 
Omul e om adevărat, cuceritorul sublim al lumii şi vieţii, nu- 
mai când ştie cine este şi luptă să câştige plenitudinea pro- 
priei sale condiţii. 

O doctrină politică şi morală (Iluminismul) ne-a obişnuit în 
ultimele două veacuri să socotim ca ideală o viata liberă, dar 
nu mai puţin întâmplătoare, o viaţă în limitele libertăţii de a 
face răul. Educaţia nepăsării şi a delăsării a dus de la îngădu- 


inta de a face răul celuilalt, la libertatea de a şi-l face sieşi. 

Natura noastra fiind dubla, nu sa stiut bine ce anume tre- 
buie sa cada. Nestiind acest lucru, socotind ca mergem tot 
mai mult catre eliberare, am cazut in robie. Idealurile unei li- 
bertatii exterioare ne-au facut sa cultivam frenetic toate nazu- 
intele firii noastre căzute şi sa părăsim până la stingere scan- 
teia ideii şi a spiritului creator în noi. 

Adevăratul om apare atunci când omul interior devine stă- 
pânul celui exterior, atunci când inteligenţa şi spiritul ne în- 
deamnă să facem ordine şi să ierarhizam tot ceea ce ne alcă- 
tueşte integral ființa. Cine lucrează astfel nu poate să rătă- 
cească pentru că el pătrunde adâncimile fiinţei sale spiri- 
tuale şi porneşte de la ceea ce constituie iniţial şi fundamen- 
tal ființa umană. Lupta sa de aci încolo este purtată pentru 
o stăpânire a tuturor tendinţelor primare violente în orice 
forme sar manifesta, o îndrumare a lor şi până la sfârşit, o 
transfigurare a naturii omului. 

Nu putem fi oameni fără o dezvoltare a fiinţei noastre în li- 
bertate, dar nu putem fi liberi fără o disciplină proprie, o su- 
punere în sensul marilor lupte pentru ascensiuni față de tot 
ceea ce ne aparţine esenţial şi originar ca făpturi pe treapta 
de sus a existenţei. 

Libertatea manifestată oricum şi la orice ne duce la robia na- 
turii noastre căzute şi la moarte spirituală. Libertatea, dis- 
ciplină proprie naturii morale, libertatea îndrumată sub lu- 
mina unui ideal ne rodeşte aşa cum numai pomul îngrijit 
rodeste. 

Natura ne da toate libertatile; ramane in seama noastra sa 
le alegem pe acelea care duc la implinire si nu pe acelea ale 
negatiei. Natura e în noi in chip deplin; rămâne in puterea 


şi înțelepciunea noastră să o exprime în forme noui, să o 

transfiguram sub domnia ratiunii si spiritului, care singure 


desavarsesc ceea ce natura numai indica. 


03 | DELA SUCCES LA DEPASIRE 
Tot cuprinsul nostru de bogatii materiale nu ne ajuta cu ni- 
mic la intelegerea lumii si vietii, la ridicarea pe treptele supe- 
rioare ale existentei a spiritului cu care santem daruiti, daca 
reducem sfera umana de existenta numai la aceste dimensi- 
uni. Cine traieste numai in orizontul inchis al ograzilor sale, 
cine se luptă numai pentru bogatii efemere, acela nu poate 
nadajdui niciodata ca i se vor deschide portile intelesului, ca 
va cuceri ordinea spirituala si va trai bucuria armoniei uni- 
versale. 
Omul nu este bogat si puternic numai prin cucerirea unor 
obiect materiale si nici prin spaţiul pe care îl stăpâneşte pen- 
tru că in acest fel constiinta sa se îngrădeşte, ființa lui se 
imputineaza. Si aceasta nu pentru ca bogatia materiala in 
sine ar insemna ceva rau, ci pentru ca omul se supune de 
buna voe unei îngrădiri care, în raport cu natura sa complexă, 
înseamnă o nesocotinta atât fata de viata interioară, cât şi de 
destinul său. 
Omul este mare atât cât se întinde cuprinsul său intelectual şi 
spiritual, atât cât stărue conştiinţa lui în raport cu cosmosul 
şi existența. Omul este tare şi bogat atât cât poate renunţa la 
sine, atât cât poate dărui, căci numai dintr'un prisos interior 
şi dintr'o universală stăpânire pot veni aceste puteri. 
Omul nu este ceva dat definitiv. Omul are în însăşi natura 
sa condiţia unei creşteri continue, el merge către o realizare 
deplină. Aş fi sieşi îndeajuns înseamnă a fi animal sau Dum- 


nezeu; omul nu e nici una, nici alta. 

Omul reprezinta cea mai de sus forma a existentei de aici. $i 
aceasta este cu putință tocmai prin conştiinţa ce o are, prin 
názuinta care starue dincolo de ființa sa efemeră, prin setea 
de absolut prinsă în făptura sa. Omului i-a fost hărăzit să se 
sforteze către noui cuceriri, sá se înalțe, să se caute pe sine in 
forma desăvârşită. De aceea viaţa sa este atât de dramatică, 
dar şi atât de frumoasă. 

În epoca modernă, omul nu şi-a nesocotit îndemnurile în- 
cercând să se sforteze în acest sens. Omul fiind capabil de 
progres s'a angajat pe acest drum. Omul modern însă a pri- 
vit progresul numai social şi tehnic, a încercat un progres în 
ordinea exterioară a lucrurilor. De aceea a cunoscut numai 
cuceriri de ordin material, a crescut în sens exterior. 

Ce s'a întâmplat însă? Ordinea de lucruri pe care încearcă să 
o cucerească realitatea pe care vroia să o stăpânească i-a ce- 
rut să meargă şi să caute cu orice preţ succesul. Pe această cale 
omul modern însetat de progres a cunoscut demisia moralei. 
Succesul are tocmai acest caracter de cucerire a lumii mate- 
riale, a stăpânirii lumii din afară de dincolo de noi. Omul mo- 
dern vizând un astfel de obiectiv a făcut totul şi pe toate căile 
ca rosturile sale să fie împlinite. De aici amoralitatea succe- 
sului şi degradarea omului condus de gândul succesului. De 
aici nefericirea omului burgheziei moderne, stăpân al lumii 
materiale şi epicureu. 

Succesului i se opune depăşirea de sine, setea de perfecțiune, 
creaţia. Depăşire înseamnă tot progres, dar un progres moral, 
nu material. A creşte în acest sens nu înseamnă a câştiga o rea- 
litate materială dincolo de tine şi de a ţi-o însuşi, ci înseamnă 
a experimenta interior până a pătrunde o nouă zonă a ceea ce 


Ti este dat să cucerească omul ca fiinţa spirituală. 

Depăşirea cere supunere totală şi riguroasă, cere sfortare pro- 
prie care să poată însemna în realitate o adevărată cucerire. 
Ori acestea nu sânt cu putință pe plan extern, în ordinea ma- 
terială, ci pe plan intern, în ordinea spirituală. 

Spre deosebire de succes, depăşirea nu cucereşte încă un frag- 
ment de realitate care îl adaogă celei deja avute, ci atunci când 
se întâmplă o nouă cucerire în acest sens, nu mai poate fi vor- 
ba de adăugire, ci de totală schimbare, prefacere a întregului 
(naştere din nou). 

Omul nou al veacului ce vine încearcă să se orienteze în acest 
fel şi să-şi întemeieză o noua condiţie. 

Pe această cale omul va da piept cu dificultăţile şi le va învinge. 
Sfortarea sa va adânci sensul vieții şi va face să crească ca din- 


tru-un sâmbure toate roadele pomului său originar. 

01 | CE ESTE MAI INSEMNAT 
Oamenii isi indreapta atentia si sfortarile mai mult catre lu- 
crurile mari, cele insemnate, cele ce par demne de interes. 
Grija lor se sterge in fata lucrurilor si faptelor obisnuite, ace- 
lea care le umplu ziua, ziua de ieri si cea de azi, cu toate in- 
tâmplările lor comune. 
Este aici desigur o iluzie si o nesocotinta isvorata din slabi- 
ciunea noastra. Judecate din punct de vedere spiritual, prin- 
se in ordinea lor fireasca, adica aceea a intregului existentei 
noastre şi a lumii de ființe, forme şi întâmplări, aceste lucruri 
apar în toată frumuseţea şi însemnătatea lor naturală. 
Noi nu săvârşim ceva frumos şi ceva urât, noi nu făptuim 
binele şi răul, după cum apare lucrul însemnat sau neînsem- 
nat, ci după calitatea pe care i-o acordăm. Cele mai mărunte 
fapte pot căpăta un rost şi o strălucire deosebită; totul e să nu 
scape atenţiei noastre pe motive de neînsemnătate. 
În orice loc şi oricând, pe seama lumii întregi sau pe un plan 
ascuns, azi sau mâine, grija să ne poarte în inima lucrurilor şi 
întâmplărilor ca şi când totul s'ar petrece în ordinea celor ne- 
pieritoare, în echilibrul universal, unde totul capătă măreție 
şi strălucire. 
Cine s'a apropiat mai mult de țăranul Român, de acel țăran 
grandios în simplitatea lui şi luminat în modestia şi firescul 
lui, acela a putut uşor observa temeinicia celor de mai sus. 
Țăranul Román are un fel profund şi bogat de a se comporta 
în faţa tuturor lucrurilor şi în orice prilej al vieţii lui. Ce este 
pentru el mai însemnat? Nimic şi totul. 
Lucrurile au locul şi ierarhia lor în lume ce trebuie respecta- 
tă, dar nimic nu-i acordă lui dreptul de a nesocoti unele pe 


motivul că ar fi mici sau neînsemnate. El ştie că atât oceanul, 

cat si picatura de roua oglindesc intreaga frumusete a soare- 
lui si ca in toate laolalta se oglindeste misterul creatiei. 
Funcţiile spiritului nu ating numai anumite zone ale vieții, aşa 
cum multi sânt înclinați să creadă, înclinare ce se manifesta 
la cei ce despart lucrurile în însemnate şi neînsemnate, cul- 
tivându-le pe cele dintâi şi neglijându-le pe cele din urmă. 
Există cu adevărat lucruri mai mari şi mai mici, trunchi şi 
frunze, întreg şi detaliu, dar nu există ca însemnate şi nein- 
semnate. Toate lucrurile au însemnătatea lor şi nimic nu tre- 
buie ignorat. 

Nu poţi spune: eu mă ocup de lucruri mari, nam vreme de 
cele mici; nu poți spune pentru că din punct de vedere spir- 
itual nu există deosebire; tot ceea ce stărue în viaţa noastră 
trebuie să fie străbătut de o forță activă a spiritului. Altfel si 
mare şi mic se degradează. 

Omul adevărat este profund şi serios, este credincios fata de 
lucrurile cele mai simple şi mici, aşa cum e fata de cele com- 
plexe şi mari. El nu încearcă niciodată calitatea cu ierarhia 
lor: toate sânt demne, dar în alt mod, şi la locul lor. Sau mai 
precis: lucrurile mici cer din parte-ne tot atâta atenţie, nu- 
mai că ele trebuie împlinite în orizontul celor mari către o 
ţintă comună: opera vieții noastre. Cine este prins de lucruri- 
le mici numai pentru ele este un om meschin; cine le priveşte 
în orizontul deschis al operelor nepieritoare, acela este cre- 
dincios marilor creaţii. 

Pe plan interior, o faptă bună, că e mică sau mare, rămâne 
bună, o faptă rea în orice dimensiuni sar împlini, rămâne rea. 
Ceea ce poate schimba calitatea ei este spiritul, sensul în 
care se împlineşte. 


Setea noastră de absolut cere să facem prezentă pretutindeni 

Puterea transformatoare a spiritului pentru ca numai in a- 
cest fel putem fi mari totdeauna, chiar daca infaptuim lucru- 
ri Mici. 

Cele mai modeste lucrări ale noastre pot să capete un carac- 
ter profund şi durabil dacă noi oamenii ne aplecăm asupra 
lor cu dragoste şi le transmitem ceva din darul divin ce ne 
insufleteste. 

Ca e mic sau mare, lucrul nostru trebuie sa fie prins in cele 
mai de sus näzuinte ale spiritului creator, trebuie să fie stra- 
batut de focul dorului de mai bine. 

În orice faptă a noastră, in orice lucru împlinit e ceva tai- 
nic care-l face cu putință, care-l întocmeşte şi-l tine frumos, 
biruintá asupra morţii şi imaltare prin dragoste, duh coborât 
şi întrupat în lumea noastră, atât de înșelătoare şi minunată 
totodată. 


02 | CALEA DARURILOR PROPRII 
Fiecare om are o calitate şi un destin al său propriu. Aceasta 
nu vrea să însemne că omul este dominat de o fatalitate, cu- 
prinsul său şi posibilitățile sale fiind deodată şi definitiv date. 
Întreaga țesătură a vieţii sale, dimpotrivă, pleacă de la o natu- 
ră proprie şi merge pe drumul deschis al libertăţii. De aceea 
omul îşi poate sau nu împlini destinul. Faptele şi întâmplările 
în viaţa sa nu vin ca fenomene supuse unei determinări abso- 
lute, ci ca prilejul prin care omul este supus unor încercări şi 
forţat să răspundă după firea şi sensul celor ce-i sânt proprii. 
Dealtfel, însăşi ideea de destin înseamnă la ceva dat, o dezvol- 
tare liberă a darurilor noastre, a naturii noastre care e umană. 
Ideea de destin implică libera folosinţă a ceea ce constitue eul 


nostru propriu, în fata si prin condiţia vieții noastre. 

Fiecare om are o calitate şi un destin propriu; aceasta inseam- 
nă că el are şi o misiune proprie. Totul este ca el să-şi descope- 
re calitatea, să-şi cunoască misiunea ce are de împlinit. 

Unul dintre cele mai profunde şi mai caracteristice senti- 
mente umane este născut de conştiinţa propriei noastre cali- 
tati şi a destinului personal ce-l avem de împlinit in lume şi 
viata. Stăpânit şi condus de aceasta conştiinţă, omul se sim- 
te ca străbătut de o lumină care îi dă putere şi încredere în tot 
ceea ce întreprinde. Gândul şi fapta sa nu mai apar întâm- 
plătoare ci semnificative şi integrate armonios unei acțiuni 
ce depăşeşte persoana sa. Prin conştiinţa unui rost superior 
şi propriu în lume, omul creşte, se înalţă şi se bucură ca de-o 
bucurie originară în care totul se întâmplă ca şi când Dumne- 
zeu ar fi cu el. Dealtfel omul a fost făcut între creaturi ca sin- 
gurul ce-ar putea, respectându-şi calitatea, să devină colabo- 
rator la o operă de creaţie universală, nu din instinct, ci din 
conştiinţa unei demnități. 

Cel ce se cunoaşte pe sine, cel ce luptă cu mijloacele şi în sen- 
sul naturii sale proprii, cel ce crede în rânduiala lumii aces- 
teia şi rostul său în împlinirea unei opere divine, acela este 
stăpânul îmbucurat al vieţii sale şi făclie aprinsă într'o lume 
plină de întristare. 

Oamenii vin în lume deosebiți. Ceea ce îi face însă puternici 
sau slabi, roditori sau neroditori este atenţia cu care s'au a- 
plecat în a-şi descoperi şi îndruma calitatea proprie. Cei mai 
multi dintre noi se sbat zadarnic o viata întreagă pentru că 
nu şi-au descoperit rostul şi nu au fost credincioşi geniului 
propriu. Träind mai mult relaţiile şi imboldurile ce le vin din 
afară, ei au mers rătăcind, corăbii plutitoare supuse tuturor 


vânturilor. O astfel de viata duce numai la sfortare inutilă, 

la irosire si plans; nimic nu poti culege cand te-ai parasit ,,in 
voia soartei” atunci când de fapt soarta poate fi în mâinile 
tale. 

Nimeni nu se poate plânge de viaţa sa şi nu are dreptul să 
o invidieze pe-a altuia. Cine ştie să-şi desvălue propriul său 
mister şi îndruma propriul destin, acela încearcă o bucurie 
interioară, o pasiune care alungă din jurul său toate impuri- 
tatile şi încercările inutile. De ce? Pentru că el a lucrat numai 
la îndemnul unor forte interioare reale, forte adânci si si- 
gure, nu la îndemnul capriciilor legate de o lume exterioară 
nestabilă, de cele mai multe ori nesemnificativă pentru îm- 
plinirea sa. 

Descoperit tie însuţi în ce ai mai adânc şi mai propriu, 
mergi sigur pe drumul rodului bogat şi al bucuriilor dura- 
bile. Căderile neaşteptate şi încercările cu întoarceri mai 
sânt cu putință, dar ca accidente ce pot fi ele însele conver- 
tite în sens constructiv şi ascensional. Fiinţa ta în ce are mai 
deosebit creşte în orice manifestare a ei pentru că, expresie 
credincioasă a ceea ce-i aparține mai adânc şi mai pur, mani- 
festarea cea mai modestă devine un act de creaţie. 

Ce altceva poate însemna bucuria supremă a omului, decât 
corespondența până la identitate între respiraţia firească a 
geniului său cu gândul şi fapta sa, într'o lume în care au fost 


alungate tentatiile înşelătoare şi învinse potrivniciile? 


03 | SENSUL CUCERIRILOR NOASTRE 
Sensul vieții noastre este dublu: în direcţia cuceririlor exte- 
rioare, materiale şi în aceea a cuceririlor interioare ale spiri- 
tului. Amândouă se impun cu necesitate. 


Omul care se ştie om, nu năzue numai către cucerirea şi do- 

minarea resurselor universului, ci si catre cuceriri mai subti- 
le, dar care îl pun în stăpânirea permanentelor. 

Omul adevarat are o mare aspiratie si aplicare in dezvoltarea 
naturii sale morale; el este fraged si curat, continuu insetat de 
zonele pure ale unei spiritualitati elevate. 

Cei mai multi dintre oameni trăiesc la întâmplare şi se soco- 
tesc cu atât mai pregătiți pentru viaţă, cu cât se lasă mai mult 
„în voia soartei.” Om tare, om care luptă este socotit cel ce se 
adaptează şi foloseşte mijloacele obişnuite ale succesului în 
viaţă. În realitate sântem in fata unui învins. 

Cei mai multi dintre oameni nu înţeleg care este adevărata 
realitate, care este calea ce trebuie urmată; ei nu înţeleg nimic 
din viaţa pe care o reduc la dimensiuni şi forme fără chip, în 
ochii lor nu se răsfrânge nimic din măreţia unei lumi de ma- 
re bogăţie şi frumuseţe. Trupul lor, grădina cu flori şi cerul 
cu stele, până şi gândul ce-i înjunghie adesea, nu le spune ni- 
mic, nimic decât materie inertă lipsită de orice posibilitate de 
salvare. 

Constiinta omului adevărat se cutremură în fata lumii şi vie- 
tii. Viaţa este forța sacră, este îndemn şi creaţie, este sete 
de absolut. Nici cel mai mărunt act nu trebuie să fie lipsit 
de suflul tainic al sensului mare ce-l are dramatica noastră 
condiţie. 

Oamenii duc o viata de întrecere; se întrec în a face obişnui- 
tul, comunul şi nu în ceea ce este deosebit de frumos, de su- 
blim. Oamenii duc o viata de întrecere; uneori o întrecere de 
râme, de soboli. Îi vezi cum coboară, cum se topesc în curen- 
tul căderilor de tot felul, nu ştiu sau nu mai pot să ştie un 
sens, un rost propriu. „A face ca toată lumea” aceasta e devi- 


za. In zilele noastre de lăudată civilizaţie, adevărul este masu- 

rat cu valul de placeri care vine, nimeni nu stie de unde vine 
si imcotro merge. 

Oamenii jertfesc usor pentru o placere trecatoare, adevarul 
inalt si frumos ca soarele. Multi fara sa-si dea seama, nu mai 
puţini din oportunism, lasă în urmă tot ceea ce tine de gran- 
doarea noastră, alunecând pe panta plăcerilor ieftine sau a 
ambițiilor desarte. 

Caută, caută mereu şi mergi pe căile ce te înalţă într'o zonă 
de puritate şi frumuseţe. Fă-ţi lucrul tău, nu privi si mai ales 
nu te supune de bună voe căderilor. Fa- lucrul tău, aşa cum 
iti spune cugetul bun, cel ce te leagă şi-ţi dă îndemnul de om, 
chip strălucit al raţiunii şi conştiinţei superioare. Fă-ţi lucrul 
tău şi mergi până la capăt, până acolo unde osteneala va de- 
veni bucurie şi iluminare. 

În lumea noastră sânt oameni care fac rău şi alţii care fac bi- 
ne. Între aceştia din urmă deosebim două categorii după ori- 
ginea, după cauza care îi face să ajungă făptuitori ai binelui. 
Unii merg pe aceasta cale pentru că aşa se cade, aşa e frumos 
sau, pentru că aşa e rânduiala obştească. Alţii însă fac binele 
din îndemn interior, din nevoia împlinirii rostului lor de oa- 
meni, din setea lor de absolut. Cei dintâi fac binele din mo- 
tive estetice sau sociale, iar cei din al doilea rând îl fac din 
structură, din motive interioare, din destin. 

Umanitatea în noua epocă va trebui să depăşească binele 
organizat în societăți de binefacere pentru a se ridica la o 
adevărată spiritualitate, cale a propriei sale salvări: binele 
respirație a spiritului. 

01 | TREPTELE BUCURIEI 
Bucuria, ca si tristetea, este o stare des incercata de om fara 
ca din aceasta să nască o cunoaştere precisa a ei. Bucuria 
în înțelesul obişnuit al cuvântului este o stare interioară de 
satisfacție care decurge din împlinirea unei dorințe, din du- 
cerea la bun sfârşit a unui lucru. Bucuria este în acest fel un 
rod al înfăptuirii în sensul voinţei noastre, ea este legată deci 
şi de libera voință. Omul nu se poate bucura de fapta sa dacă 
o execută prin constrângere. 
Acesta pare să fie înţelesul ei cel mai larg şi obişnuit. Dar să 
vedem ce înseamnă bucurie în înțeles existenţial şi care îi 
sânt funcțiunile ei în ordinea morală. 
Bucuria este o stare de inaltare şi împlinire a vieții, ca o ur- 
mare firească a găsirii unui sens superior al condiţiei omu- 
lui. Existenţa noastră în lume manifestă bucurie atunci 
când ea a ajuns să câştige un înţeles şi un rost în datele ei 
elementare (esenţiale), când omul este în stăpânirea unor 
realități temeinice şi poate cuceri ceea ce sufletul său în- 
setat mereu doreşte să capete: împlinirea. Bucuria este un 
punct final al stărilor noastre de căutare şi creaţie care pot 
fi anxioase. 
Dorul şi tristețea, deşi în noduri deosebite, de câte ori apar 
dovedesc că sântem în lipsă şi presupun un grad de suferință. 
Bucuria dimpotrivă înseamnă plinătate. Când bucuria apare, 
dorul şi tristețea sânt consumate; ea vine ca un prisos al vieții 
morale în desfăşurare, ca o prefigurare a fericirii. 
Plinătatea bucuriei şi caracterul ei major, puritatea ei fac ca 
omul să cunoască o stare de superioară satisfacție şi spiritu- 
alizare; ea vine ca o lumină binefăcătoare, ca o încântare a 


făptuirii şi existenţei atât de încercate a omului. Cine a trăit 

cu adevarat marile bucurii marturiseste aceasta abundenta 
de lumina si cantec. 

În adevăr, bucuria este o stare de plinatate a ființei noastre 
morale; ea este trăire intensă şi expresia unei vieți de mare 
elevaţie când toate resursele noastre interioare sânt puse în 
funcțiune. Bucuria este trăire deplină şi abundentă, este cân- 
tec interior luminat. 

În starea de bucurie omul este bogat, este încărcat până la 
revărsare; marile bucurii sânt adevărate revărsări. În aceste 
momente de trăire intensă şi integrală se spune că omul 
„Plânge de bucurie.” Valurile simtirii noastre depăşesc une- 
ori puterea de cuprindere a sufletului omenesc. 

Dar bucuria nu e numai plinătate, e şi o experienţă interioară 
luminată, ascensională. Ea nu ar putea fi o adevărată împlini- 
re dacă nu ar da un sens pozitiv vieţii noastre morale. Nu orice 
direcție a faptuirii plinite ne pune în stare de a ne bucura. Pen- 
tru a ajunge aici trebuie să făptuim în sens pozitiv, în sens cre- 
ator. Gândul şi fapta noastră trebuie să nască din adâncimile 
cele mai neîntinate, din isvoarele cele mai curate ale umanităţii 
noastre. Omul negatiei, cel ce porneşte să facă rău, chiar daca 
acționează liber, chiar dacă îşi duce lucrul început la capăt, nu 
se poate bucura; nu se poate bucura pentru că nu este îndea- 
juns să termini ceva, ci e absolut necesar să duci la bun sfârşit. 
Prin datele ei luminate şi pozitive, bucuria aduce cu sine o 
însănătoşire a spiritului şi o tonifiere a condiţiei noastre mo- 
rale. De aceea ea vindecă rănile luptelor noastre, înlătură tot 
ceea ce înseamnă infirmitate sau negatie şi aduce mângâierea 
sufletului care a tânjit şi a biruit. Bucuria înseamnă, totodată, 
desfătare şi putere în înţeles de luare de contact cu valori du- 


rabile, de trăire în contact cu adevărul şi frumusețea. 

Bucuria ne aduce pacea, ne aduce liniste sufleteasca, armo- 
nie, impacare. Bucuria nu poate cadea dincolo de datele ele- 
mentare (esentiale) ale vietii si nu poate veni fara a prinde fi- 
rul existenţei noastre in lume. În acest fel este firesc să aducă 
pacea lăuntrică, adică împăcarea cu lumea şi cu sine însuşi. 
După cum frumuseţea bucuriei constă în stări interioare spi- 
ritualizate şi în desfătare, tot astfel pacea ce o aduce cu sine 
constă în echilibru şi armonie. 

În cuprinsul ei, bucuria aduce un fel firesc şi echilibrat de 
viaţă interioară, o cunoaştere a unităţii. Când omul e stăpâ- 
nit de bucurie, toate durerile cad, incertitudinile dispar şi con- 
tradictiile se consumă, iar în locul lor se aşează o frumuse- 
te senină şi transparentă. Aşa vine pacea bucuriei, vine din 
armonia şi echilibrul interior, din împlinirea fiinţei noastre 
morale. 

Să lămurim acum şi să îndepărtam confuzia ce se face pe de 
o parte între bucurie şi fericire, iar pe de altă între bucurie şi 
plăcere; este aici un abuz al limbajului de toate zilele. 

Ca noţiune, bucuria aparține mai mult moralei, iar fericirea e 
o noțiune metafizică. Ca realitate bucuria este legată de viata 
noastră istorică; ea este însăşi esenţa, floarea ei atât de căutată. 
Fericirea însă este legată de credinţa într'o viata de dincolo, 
lume stabilă, aceea a permanentelor şi că ea poate să fie trăită 
în alt ciclu al vieţii. În acest fel, ca o urmare firească, bucuria 
există în timp, pe când fericirea există în afara timpului, în 
eternitate. Bucuria şi fericirea sânt doi termeni care exprimă 
lucruri şi stări de natură deosebită, deşi se completează; fon- 
dul lor este existenţial. 

Un om printre noi nu poate fi fericit, dar se poate bucura variat 


şi din plin. Aceasta pentru că viaţa reală manifestă mai multe 

feluri de bucurii, dupa originea si obiectul lor. Sant bucurii 
isvorâte din transfigurarea vieții noastre de aici, bucurii ale 
cunoaşterii, ale dragostei şi creaţiei, bucurii ale frumuseții. 
Bucuria este starea morală de apropiere a ceea ce este durabil, 
starea morală superioară, moment de crestet al vieții noastre 
ca oameni. Bucuria nu înseamnă o hipostaziere a vieţii, ci o 
lumină a ei reflectată în ceea ce are ea mai adânc, mai durabil 
şi mai frumos. Bucuria este o experimentare a ordinii spiri- 
tuale prin care ființa noastră, nu rareori îndurerată, se poate 
înălța şi căpăta un sens pozitiv şi major. 

O confuzie mai frecventă este aceea care se face între bucurie 
şi plăcere, confuzie convenabilă înclinațiilor omului care are 
teamă de efort şi de ascensiune a spiritului. 

Plăcerea este o stare superficială ce apără bine un anumit 
conformism social; ea este starea născută dintr'un contact pe- 
riferic cu lumea şi viata; plăcerea este cântecul, nu rareori 
înşelător, tuturor senzatiilor uşoare şi satisfacția unui suflet 
redus. Bucuria este starea lucrurilor de adâncime, este cân- 
tecul eliberator al împlinirii. 

Plăcerea este distracţie, bucuria este creație. Plăcerea vine din 
afară din senzaţie; ea presupune un suflet gol. Bucuria vine 
din interior, din meditaţie şi exercițiu spiritual; ea presupune 
un suflet plin. Plăcerea aparţine unui suflet care cere, aşteaptă 
să i se dăruiască ceva, bucuria dimpotrivă se produce intr’un 
suflet generos, care iradiază. 

Cel ce umblă după plăceri se risipeşte într'o lume de senzații 
uşoare şi înşelăciune, continuu arzătoare şi niciodată împli- 
nită, real al tuturor deceptiilor şi real al tuturor ingenunchie- 
rilor. Cel ce caută bucuria caută esentele, caută ceea ce face 


lucrurile să dăinuiască şi stă puternic ca o creastă de munte 

într'o lume a stărilor; nazuinta sa cucereşte forme si intele- 
suri continuu noui ce vizeaza permanentele. 

Bucuria naste la orice contact cu realitatea, numai cu conditia 
de a se produce sincer, autentic si profund, cu atitudini ma- 
jore. Nicicand nu se poate produce aceasta stare interioara a 
omului, fara ca raporturile sale sa nu fie din cele mai uma- 
niste stabilite, adică pe dimensiunile şi destinul său propriu 
de ființă raţională şi spirituală. 

Bucuria are mai multe trepte pe care apare şi se poate mani- 
festa. În primul rând este prezența omului în lume, cu ade- 
rentele sale, apoi bucuria de a exista în trup şi de a avea o 
conştiinţă, pe scurt bucuria de a fi. E un contact elementar 
profund şi crucial. A fi pentru om nu înseamnă zoologie, ci a 
fi o existenţă plurală, cu dimensiuni multiple şi străbătut de 
fiorul şi puterea spiritului dominat. 

În al doilea rând este actul de cunoaştere, care are spinul său 
(irationalul), dar care înnobilează şi bucură ființa umană. 
Fiecare act de cunoaştere este o necesitate şi o aspirație a omu- 
lui. Cunoaşterea este cucerire şi îmbogăţire, este ascensiune şi 
limpezire, acolo unde lucrurile îşi găsesc un fel propriu de a 
fi şi un sens. Prin actul cunostintei, omul se depăşeşte şi se 
înalţă, îşi inmulteste şi amplifică raporturile cu lumea în care 
şi prin care există. De la spectacolul lumii, trecând prin con- 
turarea lucrurilor şi a procesului lor, până în prinderea legilor 
ce guvernează lumea şi viața, tot ceea ce îl pune în stăpânirea 
ştiinţei sale, in nazuinta către absolut, totul îi aduce bucurii 
viguroase şi demnitate în condiţia şi umanitatea sa. 

În al treilea rând este actul de creaţie, adică fapta prin ce are 
ea mai profund şi mai statornic. E vorba de fapta care a dat 


omului, atunci când are lumina raţiunii şi a spiritului, acea 

putere ce-l încurcă uneori, fapta prin care el devine colabo- 
rator la o opera universala si care, indiferent unde se pro- 
duce si pe ce treaptă, merge in plinul existenţei, implinind 
destinul uman si colaborând la acela al lumii întregi. Fap- 
ta mică sau mare, dintr'un sector sau altul, vine întotdeauna 
cu o naştere din nou, în orizontul larg al spiritului univer- 
sal. Întotdeauna, fapta ca act de creaţie, că a fost colaborare la 
natură sau la cultură, îl face pe om să se bucure şi îi este una 
din stările ce-l definesc, treaptă acută, dar bine îndrumată, 
mereu pozitivă şi ascendentă. 

Sufletul omului este o fântână de apă vie ce oglindeşte o 
frântură de cer în ea. Nazuinta către împlinire, dorul unei 
stări de armonie şi echilibru pe culmile cunoaşterii şi cre- 
atiei sânt o stare proprie destinului uman. În setea de per- 
fectiune găsim forma şi treapta cea mai înaltă a existenței 
noastre aici. 

Omul fără taina desvăluită, fără salturi intelectuale şi cali- 
tativ interioare, nu-şi împlineşte natura şi rosturile proprii; 
viaţa sa devine banală şi deseori insuportabilă. Omul sufici- 
ent sieşi este omul închis, omul din staul, înclinat unei singu- 
re dimensiuni, aceea ce-l tine în sfera de existență zoologică. 
Depasind deplin marginile unei existente reduse mai mult 
la funcțiuni vegetative, manifestând plural şi esenţial ființa 
noastră, câştigăm cele mai statornice frumuseți şi bucurii. 
Suferinta căutării care poate fi grea şi îndelungă este cu pri- 
sosinta plătită prin bucuria regăsirii şi definirii noastre, prin 
descoperirea a ceea ce face să crească conştiinţa şi încrederea 
în destinul propriu şi convingerea că viata umană este dem- 
nă de a fi trăită. 


In acest fel ne regăsim pe noi înşine şi ne bucurăm, pe 

noi înşine, în ce avem mai înalt şi mai durabil, totodată ne 
alăturăm operei universale a cărei armonie nu trebuie să o 
spargem prin înclinațiile noastre negative. Lumea întreagă 
renaşte odată cu noi, vie şi transfigurată, îndemn la bucurie şi 
creație, nu povară şi păcat ce ne supune. 

De ce oamenii nu se bucură? Pentru că ei nu cunosc adevărul 
asupra naturii şi rostului lor în lume, nici nu aderă la frumu- 
sete. În forme, în idei, în aspirații, frumuseţea este pretutin- 
deni în lume. 

Omul trebuie să ştie că prezenţa sa în lume nu este o întâm- 
plare, ceva indiferent, ci este ceva bine definit şi profund, tre- 
buie să ştie că viaţa sa nu este ceva frivol, ci dimpotrivă ceva 
grav, de o gravitate pe cât de semnificativă, pe atât de obli- 
gatorie, că nu trăim pentru plăceri uşoare, ci pentru aspirații 
nobile. 

Dacă există o bucurie de a trăi, aceasta creşte numai pe un 
teren în care o severă disciplină intelectuală şi interioară este 
cultivată şi de unde se ridică o demnitate de a fi om, toate pro- 
duse ale naturii noastre complexe, de o coloratură tragică şi 
sublimă. 

Dacă existenţa noastră în lume şi procesul vieţii ce o purtăm 
au un sens, de ce trăim la întâmplare şi atât de mărginit? Oa- 
menii mari, toți oamenii care au strălucit în această lume au 
purtat în ei spiritul creator şi o rațiune superioară de a exista 
şi trăi. Bucuriile lor de aici s'au desprins: din poziţia şi sensul 
ce l-au ştiut găsi, din sfortarea proprie semnificativă pentru 
întreaga existenţă ce au ştiut-o impune. 

Va trebui odată să se rupă şi istoria în două, ființa umană să 
fie aşezată în locul de unde toate lucrurile şi lumea întreagă 


devin strávezii pe fundalul eternității. Inocenta si sincerita- 

tea, dragostea si creatia pot deveni in acest fel cai ale bucu- 
riei, şi viata poate învinge moartea. 

Omul şi lumea întreagă vor căpăta altă înfăţişare; cea mai 
neînsemnată făptură, cea mai ignorată existenţă îşi poate că- 
păta dreptul ei la viaţă în funcţie de un sens superior al îm- 
plinirii. Elemente şi forme, dimensiuni şi culori, faptă şi sens, 
toate îşi vor schimba felul într'o strălucire nouă. 

Numai în această situaţie, bucuria va lumina chipul celor mai 


mulți dintre oameni. 

01 | BUCURIA DE A FI ÎN LUME 
Omul există în lume, pe locul pasului său şi în univers. Omul 
îşi măreşte sau restrânge lumea după orizontul şi puterile lui, 
adică după aspirație şi punere în act. Tarcul strâmt cotidian îl 
cunoaştem prin diferitele senzaţii şi reprezentări, mai preci- 
se sau mai neprecise, mai plăcute sau mai neplăcute. Lumea 
însă nu o putem cunoaşte decât printr'o profundă experien- 
ta intelectuală şi spirituală; lumea nu poate fi cunoscută inte- 
gral prin psihofiziologia noastră. Nenumărate fire şi tot atâtea 
solicitări fac din om o existență complexă şi derutantă. 
Omul este conştient de existența sa în lume, existență care 
îl poate speria ca pe un filosof German contemporan sau cel 
putin nelinişti, aşa cum se întâmplă cu cei mai multi din- 
tre filosofii existentialisti. Omul este in lume si rămâne in 
umanitate atata vreme cat el participa profund si integral la 
aceasta lume din care face parte si pe care O exprima in toata 
plenitudinea; o are in el si este în ea luând contact cu toate 
treptele şi formele existenţiale. 
Situaţia omului în lume este pentru unii filosofi precară şi 
absurdă până în a deveni un adevărat scandal (Heidegger); 
pentru alţii „o putinţă de a fi” cu corectări şi cu eforturi (Jas- 
pers) sau o existență problematică (Gabriel Marcel). 
A fi în lume nu este un fapt dezolant şi absurd, cum se crede 
curent astăzi, nu numai în filosofie, dar şi în literatură şi artă. 
Ci mai sigur interpretările pot fi astfel calificate: situația omu- 
lui în lume este grea, este tragică, dar nu ireparabilă; dacă 
omul este infirm şi slab, el nu este un condamnat fără recurs. 
Rațiunea este limitată şi spinul irationalului ne poate sängera, 
dar aceasta nu duce în mod necesar la absurditate, aşa după 


cum constituția sa cu fisuri nu impune neantul şi moartea. 

Existenta omului in lume are grandoare, cum spune Pascal, 
pentru ca aceasta nu este ceva definitiv dat, ci este o lupta si 
o cucerire continuă. Omul este liber să aleagă şi să hotărască, 
este răspunzător în fața destinului său. El experimentează 
starea de nelinişte şi suferință, dar tot atât de sigur pe aceea 
a echilibrului şi bucuriei. Criza nu este o permanenţă, ci un 
ritm către zone stabile şi tot aşa suferinţa, care nu este un 
scop în sine, ci o cale a absolutului. 

Omul este în adevăr o fiinţă dublă; din această condiţie vine 
căderea şi tot de aici vine salvarea. El poate fi un impas al 
existenţei, dar poate fi şi un factor generator, o iluminare a 
ei. Omul este o existență imperfecta, dar prezenţa sa în lume 
ca ființă spirituală îl face capabil să existe dincolo de lucruri 
şi natură, întrun univers armonios de sublimă şi divină fru- 
musete. Cu rădăcini in natura creată şi transpus în suprana- 
tură prin spirit, omul poate face figură de colaborator al lui 
Dumnezeu. 

Omul e în lume şi suferă, trece prin toate porţile contingen- 
tei şi ale tentatiei răului, dar nu se opreşte aici; insuficient, 
fragil şi rănit continuu de propria sa natură, el poate depăşi 
această stare până dincolo unde păcatul şi absurdul nu mai 
viciază calitatea lui de existenţă în spirit. Cunoscând ierar- 
hia lucrurilor şi sensul lor valoric, liber de a alege în ma- 
rea lui sete de absolut, omul nu mai este o făptură penibilă 
şi absurdă, nu mai este un avortat al acestei lumi, ci o bucu- 
rie a creației. 

Dragostea de lume, apropierea de tot ceea ce există, de la 
piatră până la copac, animal şi om, de la viaţa ce pulsează 
concret în ele, până la condiţiile ce le-a zămislit şi principii- 


le ce le guvernează, toate formele şi nuanțele lumii acesteia 

sant ale omului in inteles intelectual si existential, nu numai 
practic, material. 

Omul există in lume si se desfată în ea, există şi se bucură de 
această prezenţă. Spectacolul lumii şi vieţii îl sensibilizează, 
il cheamă, îl străbate şi îl preface din adâncimi. Omul contem- 
plă frumuseţea lumii în infinitele forme şi în armonia lor per- 
fectă. El le simte, le observă, le cercetează, le contemplă si se 
bucură, nici când nu are mai semnificativ inteligenţa şi senti- 
mentul că există, decât atunci când el se situează pe o poziţie 
care îl integrează principiului divin al existenţei. 

Natura, natura omului nu este instinctul, nici cutremurarea 
senzatiei (abia astfel naşte spaima în fata lumii), nu este su- 
punerea în fata forțelor elementare inferioare si potrivniciei 
sensurilor care apar din cauza căderii noastre şi falsei atitu- 
dini fata de lume. 

A fi în lume înseamnă o bucurie şi poate cea mai mare din 
câte pot fi. De aceea prezența morţii supără atât de profund 
şi lupta pentru viata, afirmaţia sânt o necesitate. Căutarea 
primelor principii în tot ceea ce există, setea de absolut par 
să însemne o evadare într'o altă lume. Dar aceasta nu presu- 
pune o renunțare de a fi în lumea întrupării, ci dimpotrivă 
avansăm prin ea. 

Vedem trecerea lucrurilor, dar nu către moarte, ci către prin- 
cipiul lor, către lumina ce le-a născut. Pretutindeni înfloresc 
chipuri şi sensuri, funcțiuni şi aspirații minore sau sublime; 
pretutindeni unde deschidem ochii trupului, ai inteligenței şi 
spiritului, lucrurile devin diafane, transparente până în ini- 
ma lor, adică in permanente. 

Omul ce sa situat in rosturile lui adevărate are bucuria de 


a fi în lume, de a trăi, de a se încânta de această stare. Sta- 

rea lui si a tuturor, cosmosul si logosul il bucura, de o bucu- 
rie alimentată prin întâlnirea cu marile dimensiuni si forte 
ce ne străjuiesc viata. A fi in lume nu este un păcat şi nici 
o pedeapsă, nu este o teamă (Angst) şi nici o întâmplare. A 
fi în lume este o înaltă prezenţă şi desfătare, încrucişare de 
biruinti ale inteligenţei şi spiritului nostru. 

Numai faptul de a fi înseamnă afirmaţie şi aceasta este îndea- 
juns ca să se manifeste ca o bucurie. A fi în lume înseamnă 
prezenţă creatoare care face imposibilă non-existenta si sta- 
rea implicată ei, spaima metafizică. Fiinţa noastră aici în lume 
şi în tot ce există nu poate să însemne decât prezenţă activă, 
şi universul uman - o sferă specifică a existenței. A fi în lume 
înseamnă a participa la armonia universală şi la marele pro- 
ces al creaţiei. Lumea mea, a ta şi a tuturor este deosebită şi 
totodată una, este arborele prin care trece aceeaşi sevă a lu- 
mii întregi. 

Bucuria de a fi în lume se face simțită chiar în inima fäptu- 
rilor slabe. Chiar dacă participarea este mai puţin intensă, 
omul nu se poate îndepărta de fiintarea sa în lume pentru 
că ar nega această lume şi în acest fel sar nega pe sine însuşi. 
Tristetea nu este decât fisura deschisă, fragilitatea noastră, 
dar nu negația. Omul, prin existenţa sa, este în lume nu din- 
colo de ea; om şi lume nu stau fata în fata ca două existente 
deosebite şi contradictorii, ci dimpotrivă: omul afirmă lumea 
şi lumea îl impune. 

În acest fel omul poate îndepărta singurătatea metafizică şi 
nu mai e un străin „aruncat în univers,” în acest fel îşi mani- 
festă umanitatea şi se bucură că există în lume. 

Lumea e tulburătoare, cu necunoscute şi poveri, dar este tot- 


odată plină de cântecul creaţiei şi împlinirii. Lumea noastră 

nu e un vis, nu e o umbră halucinanta, ci e realitate substan- 
tialä şi armonioasă in care fiece consum e un prilej de inno- 
ire, fiece somn al morţii o naştere din nou, o înviere. 

Soarele loveşte bolta cerului în orizont şi aburul dimineţii 
spală innourata lume, fugărind intunerecul cu cântece de 
cocoş. Şi ziua creşte ca o poezie în ritm ascendent, frumoasă, 
demnă şi pură, ca şi când chipul ei ar fi mereu acelaşi ca la în- 
ceput când a luat naştere ființa. 

Cu sufletul deschis să ne plecăm în fata misterului creaţiei, 
să-i cucerim înțelesul şi ca nimbati cu săgețile soarelui sá 
cultivăm ogorul nostru, al nostru, cei ce iubim plugăria şi po- 
ezia, meşteşugul şi arta, rod al vieţii necunoscute într'o lume 
ignorată. Şi de aici din bătătura noastră să dăm mâna cu me- 
sagerii spiritului creator, pentru că cerul nostru nu e gol, ci 
lăcaş de aur şi bucurie al celor insetati de comori nepieritoare. 


02 | BUCURIA DE A AVEA O CONŞTIINŢĂ 

Nimic spontan şi direct din legătura omului cu lumea si viata, 
nimic desprins personal din marea taină prezentă în lucruri- 
le cele mai obişnuite, nimic frământat şi trecut prin mintea 
înflăcărată a omului însetat de permanente, fără o conştiinţă 
superioară. 

Cugetul şi fapta noastră îşi capătă semnificaţii şi devin cre- 
atoare dacă trec prin cămările conştiinţei; acesta e faptul care 
le dă viaţă şi le consumă în opere durabile. Omul este om în- 
trucât are o conştiinţă şi se manifestă pe tăriile ei. 

Nu e cu putinţă viaţa interioară şi nici progres - atât materi- 
al, cât şi spiritual - fără prezenţa activă a unei conştiinţe bine 
orientate. Omul nu poate nimic serios învăţa, nu poate nimic 


profund crea, nu se poate elibera fără o conştiinţă aplicată 

lumii si vieţii care il învălue atât de misterios şi pe care el 
o ignora de cele mai multe ori, din cauza simtului interior 
uzat. 

Un om puternic şi liber creşte dintr'o înaltă conştiinţă. Şi el e 
cu atât mai bogat, mai creator şi mai generos, cu cât conştiinţa 
sa filtrează mai limpede şi este de o mai mare fineţe. 
Constiinta este în inima forțelor noastre interioare ca o lu- 
mină pură şi cuceritoare. Fără ea sântem lipsiţi de orizont, de 
putere şi cuprindere, sântem în afara vieţii, a îndemnului şi 
bucuriei. 

Omul în fata conştiinţei sale pare azi o problemă lipsită de 
seriozitate; in orice caz o problemă depăşită de condiţia mo- 
dernă a vieţii. Se spune că numai cei ce nu sânt în ritmul şi în 
sensul vremii, numai naivii şi firile slab întocmite îşi fac pie- 
dici şi suferinţe din astfel de probleme. 

Omul de azi este grăbit, preocupat de acțiuni exterioare; el 
urmăreşte cu toată energia un succes în ordinea economică 
sau politică, nemaiavând vreme de pierdut cu aplecări în 
adâncul ființei sale interioare, cu retrageri purificatoare sau 
sfortari în sensul valorilor spiritului. El socoteşte nedemn să 
ai probleme de conştiinţă, să cercetezi îndeaproape sensul şi 
valoarea faptei tale în raport cu firea şi destinul uman. 

Omul acesta nesocoteşte tocmai ceea ce îi aparține esenţial, 
conştiinţa sa şi sufletul său, singura proprietate ce-i aparține 
în mod specific şi îl poate defini. 

Constiinta este o activitate definitorie a noastră, o activitate 
care ne pune în legătură cu noi înşine, cu celalte ființe si cu 
lumea întreagă. Prin ea este semnalată umanitatea noastră 
şi viaţa îşi capătă un sens. Fără conştiinţă ce-am mai însem- 


na noi, oare, în această lume? Ce mai rămâne dintr’un om 

la care constiinta nu mai este activa? Totul e posibil, totul e 
îndreptăţit până la cultivarea răului. 

Cât de mizerabilă e făptura omului lipsit de conştiinţă şi cât 
de sublimă poate deveni când aceasta funcționează! Lumina 
ei cade vertical până în inima cugetului şi a faptei noastre, în 
inima a tot ceea ce înseamnă destin propriu, străbătându-le 
cu puterea sa înnoitoare. 

Prin prezența unei conştiinţe active, privirile noastre se în- 
dreaptă sigur către o lume bogat multiformă, către o viaţă de 


creaţie şi bucurie inegalabilă. 


03 | BUCURIA DE AVEA UN TRUP 
Omul are un trup, dar nu îl ştie pretui pentru că nu îi cu- 
noaste rosturile. Trupul nostru are şi el demnitatea lui pe care 
obişnuit nu i-o acordăm; cei mai multi îl socotesc singura apa- 
ritie şi prezenţă în lume şi care trebuie satisfăcută deplin. Alţii, 
mai puţini la număr sânt obosiţi de această condiţie şi-l doresc 
frânt, ca şi când am putea trăi dincolo de trup, ca îngerii. 
Oamenii spun că merg după fire (care fire?) atunci când merg 
după îndemnuri ascunse, acelea ale impulsului ce-l dau in- 
stinctele, acelea ale fondului nostru subuman, animalic sau 
spiritual luciferic. 
Animalitatea la animal este firească şi specifică, la om este 
nefirească, indecentä si mizerabilä; la fel şi negația care se 
cuvine lui Satan. 
A avea un trup nu este o ruşine pentru că aparține în mod 
natural umanităţii noastre, după cum nu este o mândrie pen- 
tru că unicitatea noastră nu stă aici; prin trup ca scop în sine 
putem găsi doar calea căderilor. A avea un trup este omeneşte 


întrucât omul este în lume şi aparţine lumii acesteia, mediul 

inconjurator cu care este infratit si, prin el, inrudit cu univer- 
sul intreg. Noi santem in lume si lumea este in noi (cate ra- 
porturi şi trepte ierarhice sant aici de stabilit si respectat!). 
Omul face parte din creaţie, dar el ocupă un anume loc în ie- 
rarhia lumii. 

Omul face parte din lume, dar nu este la fel ca toate lucruri- 
le din lume. El este întrupat, participă la universala existenţă, 
dar nu ca un obiect. Omul poartă alt semn, semnul rațiunii şi 
spiritului al libertăţii şi responsabilitatii; el are o natura spe- 
cifică şi prin aceasta are o sferă de existență aparte. 

A avea un trup este ceva firesc, dar firesc numai atunci când 
spiritul îşi face simțită prezenţa; altfel am cădea în zoologie. 
În adevăr, trupul nostru există, dar există în mod deosebit, 
are o natură umană nu animală, ceea ce înseamnă mai mult 
şi altceva; de aceea el nu poate fi o ruşine. În acest fel înţeles 
trupul trebuie respectat, are şi el demnitatea lui şi poate de- 
veni un prilej de bucurie. 

Când trăim numai în lumea lucrurilor înțelese material, a avea 
un trup înseamnă o permanentă durere, o degradare a sa şi a 
noastră ca oameni, pentru că trupul prin el însuşi, detaşat de 
poziţia proprie omului, face parte din formele trecătoare ale 
lumii acesteia şi este supus numai prezenţei active a morții 
(negatie şi durere). 

A avea un trup pătruns şi valorificat de o viaţă spirituală in- 
tensă înseamnă a-l judeca şi îndruma la un nivel uman. Nu- 
mai în acest fel trupul nostru poate fi curat, poate fi privit fără 
desgust, până la limitele bucuriei. 

Bucuria de a avea trup poartă ființa noastră la o stare din care 
se pot câştiga poziţii proprii sferei noastre de existenţă, uni- 


versului moral. 

Numai marii artisti si poeti si-au dat seama de darul ales 
ce-l avem in trupul nostru. Ei au înţeles cum e închegată mi- 
nunea lui, cum fiecare mădular e o piesă de artă a naturii 
şi cum toate laolaltă se leagă într'o arhitectură echilibrată şi 
armonioasă; ei au înțeles cum mersul se face dans şi dansul 
cântec, cum gestul e o chemare şi generarea un fenomen cos- 
mic; marii artişti şi poeți au înţeles frumuseţea întrupării si 
bucuria de a exista în trup, ca pe un dar nepretuit, prilej de 
desfătare şi îndemn. 

Bucuria de a avea un trup poate fi trăita intens şi-n unitatea 
androgină a dragostei. 

me DE ACUNOASTE 

01 | SPECTACOLUL SI MIRAREA 
Lumea e vasta, bogata si mereu noua: forme, nuante si mis- 
care, O imensa gama de forme si culori. Totul in jurul nostru 
e un spectacol grandios, arc in cer si pe pamant, toate dimen- 
siunile si raporturile posibile, toate chipurile si indemnurile 
în jocul liber ordonat al vieţii ce pulsează. 
Spectacolul lumii este surprinzător şi tainic, este dătător de 
gând şi cântec, spectacolul lumii face să mijească lumina 
minţii şi impresionează făptura gingaşă a omului, a omului 
originar în timp sau în reproducerea lui continuă: copilul. 
Omul este încercat şi el răspunde un răspuns al momentului 
de început: mirarea. 
Omul în timpuri vechi şi copilul azi, omul care prinde con- 
ştiinţa că ceva există şi că el există, se mira cu ochii deschişi, 
se miră cu întreaga sa făptură in fata fenomenelor lumii şi 
vieţii. Dar nu numai ei cunosc această stare, ei cei puri şi ori- 
ginari, ci şi acei dintre noi ce nu ne-am uzat încă. Oricât de 
abstracti şi rafinati am fi, spectacolul se păstrează pentru ori- 
cine nu a pierdut total simţul interior, putere mereu înnoită 
a cunoaşterii directe a lumii şi vieții aşa cum apar ele nealte- 
rat, deodată. 
Un copil de trei ani îşi cheamă insistent mama să-i arate 
spectrul produs întrun pahar cu apă, prin razele solare ce-l 
străbăteau; copilul se miră de acest spectacol, se miră şi se în- 
treabă ce este. Ea se miră pentru că copilul se miră de o floa- 
re, se miră de un curcubeu, de mişcarea unui pârâu ce-şi duce 
apa la vale, se miră de o gâză şi de tot ceea ce noi am uitat de 
mult, că sânt frumuseți şi taine ale universului mare sau mic. 
Viaţa uzează, banalizează şi închide deseori miracolul lumii 


noastre. 

Spectacolul nu a încetat şi nu va înceta niciodată să se pro- 
ducă, iar formele pe care le ia îi dau omului prima treaptă a 
cunoaşterii. Aparentele pot fi înşelătoare, dar pot fi şi adevăra- 
te. Aparentele ne pun la dispoziție primele elemente, primele 
date ale cunoaşterii. Aceste aparente răsfrânte au creat nu nu- 
mai artele, dar şi matematica, şi ea în felul ei e un artificiu. 
Aparentele sânt primul contact, după unii filosofi agnostici 
şi ultimul posibil, în ceea ce priveşte cunoaşterea la scară 
umană. Ele sânt un dat şi un moment al cunoaşterii, având 
darul să spună mai mult decât se vede. Că omul nu a rămas 
însă la datele fenomenale, aparente, este de la sine înțeles. 
Urmările spectacolului nu se opresc însă numai aici; odată cu 
mirarea se produce şi întrebarea, întrebarea care este poarta 
mare deschisă procesului de cunoaştere. De ce copilul întrea- 
bă mereu? Pentru că el se miră, este impresionat şi se miră 
cu toată ființa lui, ca după aceasta să urmeze în mod nece- 
sar întrebarea. 

Întrebarea este funcţie de mirare şi mirarea vine din gran- 
doarea lumii cu formele ei infinite, dar ea este şi un moment- 
cheie pentru că astfel apare problema. De aici procesul gân- 
dirii este deschis. 

Lumea obiectivă nu se arată omului deodată în principiile şi 
legile ei abstracte; ea vine ca un impuls din afară, ca o mani- 
festare miraculoasă, provocând omul la meditaţie. Spectaco- 
lul ei este un permanent prilej pentru om de a ieşi din semnul 
unei vieți vegetative, care ca o îndepărtată amintire reapare 
atât de clar la acei ce cred lumea şi viata în formele ei supe- 
rioare ca pe ceva ce ar putea să nu fie. 

Există şi o linişte, o pace interioară care îl duce pe om dinco- 


lo (în afund) de treapta sa. Mirarea este sensul viu şi creator 

al mijirii activitatii autentice intelectuale si spirituale, este un 
indemn la a fi mai om, faptura fragila, dar minunata a intre- 


gii existente. 


02 | LUCRURILE SIINTUITIA 
Intuitia e o alta treapta a cunoasterii; ea este mai figurativa, 
mai precisă şi cuprinzătoare, fără însă a rezolva definitiv pro- 
blema cunoaşterii. Fără prezenţa intuitiei, actul de cunoaştere 
nu se poate produce, şi procesul gândirii nu poate merge pe 
drumul firesc al împlinirii sale. 
Intuitia ne face legătura cu lucrurile; prin ea avem cunoaste- 
rea a ceea ce există concret, detaşat, empiric. Dimensiuni, for- 
me, raporturi se stabilesc, dar ele sânt prinse în unitatea lu- 
crului, viziunea integrală a ceea ce observăm. Unitatea şi 
întrun fel unicitatea lucrului îl prinde intuiţia. În intuiţie nu 
avem caractere dispersate, desprinse izolat, ci avem totul lao- 
laltă, întreg, organic; nu cunoaştem toate lucrurile de acelaşi 
fel, ci un lucru în unicitatea lui concretă, în existența sa speci- 
fică; el există în singularitatea lui. 
Intuitia privind întregul prinde obiectul deodată; ea nu este 
numai spatial precis determinată, dar şi temporal. Intuitia 
nu are „eseurile” ei nereuşite, fragmentate în timp, ci apa- 
re pe moment, in mod deplin. Intuitia deci nu numai că nu 
sparge realitatea materială şi spaţială, dar nu frânge, nu frag- 
mentează nici timpul. Intuitia are în concluzie două însu- 
şiri în cunoaştere, două calități proprii: ea este integrală şi 
spontană. 
Există o intuiţie concretă, imagine a obiectului individual, 
şi există o intuiție complexă ce nu reproduce obiectul mate- 


rial, ci o imagine a lucrurilor prin ce au ele mai profund şi 

esential; prima pleaca din senzatie, iar a doua e un act com- 
plex al spiritului. Cunoasterea pe aceasta cale nu contrazi- 
ce cunoasterea abstracta care e mai mult simbolica, cu mare 
putere de organizare si mai usor transmisibila; cunoasterea 
intuitiva premerge si completeaza pe cea abstracta. 

Intuitia nu se refera la lucru numai in sens material, ci si in 
sens interior, spiritual; deci campul ei este mai mare decat ace- 
la obisnuit al senzatiei materiale. Intuitia este activa in lumea 
inteligentei si a spiritului. Fara sa le domine, sa le conduca, ea 
le genereaza si le amplifica procesul. Intuitia in sensul larg al 
cuvântului lucrează continuu până în cele mai profunde si 
subtile gânduri omeneşti. Ea nu lipseşte nici în meşteşuguri 
şi artă, nici în viaţa practică, nici în politică şi nici în ştiinţele 
fizico-matematice sau filosofie. 

Viaţa cotidiană, de la cele mai întâmplătoare şi nesemnifica- 
tive momente până la cele mai complexe şi grave probleme, 
cere intuitiei o contribuţie la rezolvare. Intuitia creează pri- 
ma verigă a înţelegerii unui lucru, dar mai mult decât atât, 
ea deschide şi porțile cunoaşterii fenomenelor materiale, in- 
telectuale sau spirituale. 

Intuitia e pasul sigur, pas de început al procesului de gân- 
dire; ea nu rezolvă cunoaşterea, dar este o etapă şi o cheie a ei. 
Procesul de gândire e complicat şi îndelung, uneori penibil 
şi obositor. Intuitia îi dă posibilitatea de a se produce şi prin 
aceasta nu numai datul iniţial de fapt, dar şi îndemnul. Ca tot 
ceea ce există pozitiv şi creator, intuiţia aduce omului bucuria 
cuceririlor sale, bucuria conştiinţei existenţei lumii obiective 
şi interioare, a comerțului ce-l pot face între ele. 

Prin intuiţie omul îşi dă seamă că lumea şi viața nu sânt sim- 


ple iluzii, ci realități depline, armonioase. 

03 | LEGILE SI GANDIREA 
Realitatea se înfăţişează în infinite forme, relaţii, procese, in 
aşa fel încât a o cerceta empiric ne-am pierde intr’o infinita- 
te de înregistrări şi descrieri care nu ar fi posibile de efectu- 
at până la capăt. 
Lucrurile sânt în lume, există obiectiv, dar ele nu devin obi- 
ect de ştiinţă decât atunci când le privim şi le tratăm dintr’un 
anume punct de vedere şi care în final trebuie să ducă la 
cunoaşterea legilor ce le guvernează. Lucrul în sine poate 
spune despre sine, dar el vorbeşte şi despre ceva care cade 
dincolo de sine. Realitatea sa concretă, neîndoielnic existentă 
deține şi ceva care îl depăşeşte, comun a tot ceea ce există şi 
durează în lume. 
Lucrul este parte din lume şi lumea este în el; fără această 
condiționare reciprocă lumea nu ar putea exista obiectiv şi 
nici nu ar putea lua o formă logică, cu putinţă de a fi explicată. 
Realul şi inteligibilul pare că se opun la prima vedere; această 
opoziţie vine însă din incapacitatea noastră de a privi integral 
şi organic, lucrurile aşa cum sânt. Realul şi ideea se presupun 
şi există. Ce ar putea să însemne realul fără idee şi ce ar mai 
putea să devină şi să existe ideea fără o realitate obiectivă. Ele 
se condiţionează şi colaborează într'un proces continuu. 
Gândirea este un fenomen complex şi profund. Ea nu este un 
artificiu, o invenţie dincolo de orice dat, ci o ordonare şi coor- 
donare între subiect şi obiect. Firescul, organicul, ca şi rigoa- 
rea sânt necesare în efectuarea ei; mai mult decât atât: gândi- 
rea are etapele şi procesul ei, care o fac vie în desfăşurare. 
Lucrurile sânt aşa cum sânt; ele există, există prin obiectivita- 
tea lor, prin concretul lor, dar există şi prin legile ce sânt im- 


plicate şi le guvernează. Lucrurile dau diversitatea infinită a 

lumii si exprima legea din interiorul lor. Legile dau unitatea 
lumii si exprimă existenţa şi sensul lucrurilor. 

Legile statornicesc şi exprimă o ordine pe care spiritul nos- 
tru o vrea explicată. Dar a explica înseamnă două lucruri: în- 
seamnă pe de o parte a căută cauza imediată - şi aceasta este 
o cunoaştere a realităţii, etapă în procesul gândirii -, iar pe 
de alta înseamnă a căuta legea. Cauzele imediate exprimă 
în timp relaţia şi modul de desfăşurare a faptelor, a fenome- 
nelor, iar legea întreține în lume şi exprimă mental ceea ce 
este permanent, de neînlăturat în această lume în care totul 
are o aparenţă de tranzitoriu. 

Procesul gândirii, complex şi dialectic, este mai mult decât 
o artă. După tezele unilaterale îndelung susținute a apărut 
nevoia de a da viata unei sinteze a gândirii. Cunoaşterea 
abstractă, conceptuală este o cucerire; ea are un rol impor- 
tant, dar nu e totul. Modul rațional de cunoaştere merge în 
colaborare cu intuiţia, cu experienţa interioară, al cărei câmp 
de explorare este vast şi de neînlocuit. 

Aceste căi au fost văzute ca incompatibile, ca mijloace fără 
putinţă de colaborare până la locul unde ele se exclud. A fost 
o eroare: ele sânt de nedespartit. Procesul gândirii este am- 
plu şi divers. Cu cât ne vom apropia mai mult în mod di- 
rect şi organic de realitate, cu atât cunoaşterea conceptuală 
şi discursivă va deveni mai profundă şi completă. Aceasta nu 
înseamnă o nesocotire a gândirii rationale, ci o mai mare am- 
plitudine, o îmbogăţire a procedeului ei analitic şi discursiv. 
În acest fel cunoaşterea devine reală şi completă, iar termenii 
poziţiei omului în fata lumii şi vieţii se armonizeazä şi dau 


un nou temei bucuriei de a cunoaşte. 

me DEACREA 

01 | NATURA SI SENSUL CREAȚIEI 
Actul creatiei este prezent in lume si viata. Omul este o fiinta 
creatoare si opera lui vizibila este civilizatia. 
Ce este creatia ca act? Care-i sant conditiile si sensul? Primul 
element definitoriu al creatiei este libertatea; nu exista creatie 
fara libertate. In evolutie totul este determinat pentru ca totul 
se produce cursiv: ceva din altceva. In creatie totul este liber 
pentru ca se pun premisele unor alte lucruri, unor alte forme 
de viata. 
Şi aici atingem o altă caracteristică a creaţiei; e vorba de 
noul” ce-i aparține in mod aproape definitoriu. Noul este in 
natura însăşi a creaţiei. Actul de creaţie înseamnă depăşire 
a ceea ce este dat, este o evadare, este o frângere a limitelor 
stabilite. 
În circuitul vieţii, creaţia este actul care stimulează totul, ca- 
re desfăşoară energiile mereu pe planuri noi, este actul care 
poartă lumea spiritului şi a materiei înainte; creaţia este pro- 
ces ascensional. 
Condiţiile creaţiei sânt multiple, dar cele mai importante sânt 
trei şi anume: libertatea spiritului, geniul propriu şi condiția 
materială a lumii obiective. 
Actul creator este în primul rând spiritual, chiar atunci când 
aparențele ne-ar arăta altfel. Unealta însăşi, maşina, nu sânt 
un dat al naturii, ci o creaţie liberă a spiritului nostru, a ima- 
ginatiei noastre creatoare care s'a aplecat asupra naturii şi a 
prelucratiilor. Geniul propriu aduce contribuţia sa; formu- 
la reuşită a unui exemplar uman şi nu mai puţin reuşită a 
unui moment bun (inspiraţia) poate face cu putinţă creaţia. 
Dar omul nu are atribute divine; el nu poate crea ceva din 


nimic, ci numai în anume condiţii obiective uneori materia- 

le, ale vietii noastre. Creatia omului se implineste aici in isto- 
rie, deci in timpul si spatiul care sant proprii conditiei noas- 
tre de oameni. 

Omul istoric, omul produs al împrejurărilor şi al datelor efec- 
tuate, trăieşte sentimentul dureros al prezenţei unor limite şi 
legi. Omul adevărat, acela al aspiratiei continue nu se opreşte 
aici; el caută şi lupta să le depăşească. În acest fel naşte setea 
de creaţie. 

Actul creator este ceva venit din adânc, ceva care caută să în- 
vingă datul şi limitele în care trăieşte, tot ce se impune exte- 
rior din materialitatea condiţiilor. Actul creator păstrează le- 
gătura cu resursele misterioase ale existenţei, cu permanente- 
le firii şi se manifestă în istorie. 

Pentru omul adevărat, omul aspirațiilor nobile, creaţia este o 
datorie şi o vocaţie. Cucerirea adevărului şi prinderea lui în 
forme de expresie tot mai cuprinzătoare, este o obligație mo- 
rală. În acest fel creaţia are o dublă funcţiune, aceea a cuceri- 
rilor şi aceea a purificărilor, prin actul de creaţie se desvălue 
tainele existenţei, iar spiritul nostru se purifică şi se înalță. În 
acest fel creaţia este o treaptă a bucuriei. 

Omul pierde din umanitate dacă are o atitudine pasivă în fata 
lumii şi vieţii; el nu este un factor mecanic supus condiţiilor 
exterioare fără îndemn, ci un inovator al fiecărui moment, un 
creator de idei şi forme. Viaţa omului adevărat este o continuă 
creaţie. Sfortarea proprie îl poartă la locul tuturor biruintelor; 
fiece fapt, fiece moment trebuie experimentat şi valorificat 
sub focul setei de absolut. 

Creaţia convine unei înalte vieți morale. Viaţa morală nu se 
poate înălța şi nici dura fără un continuu efort de creaţie pen- 


tru că ea durează întrucât creşte, se dezvoltă. 

Actul creator nu este insa o idee, ci un ansamblu de elemen- 
te, forme si functiuni care laolalta, intr’o desfasurare ascen- 
sionala, genereaza. 

Viaţa morală progresează prin legi, cu caracter juridic coer- 
citiv, dar mai ales prin forța spiritului care depăşeşte binele 
cotidian banal către zone purificatoare şi tonice. Juridicul 
opreşte formal răul. Abia conştiinţa şi forța creatoare a spiri- 
tului nostru îl poate lichida în fond. 

Creaţia este un semn al aristocrației spirituale, un domeniu 
al acelora care au depăşit starea de consumatori. Creaţia e în- 
demn, e progres şi bucurie a spiritului elevat, însetat de per- 


manente. 


02 | REAL SI POSIBIL 
Existenţa nu se înfăţişează ca ceva static, definitiv facut; rea- 
litatea presupune schimbare. Este prezentă o necesară mer- 
gere înainte, o energie creatoare a firii. Creaţia este un prin- 
cipiu al existenţei. 
Mai poate rămâne vre-o îndoială asupra sensului vieţii mo- 
rale? Existenţa noastră are grandoarea ei în sfortarea continuă 
către superior, în aspiraţia sa către împlinire. 
Atâta vreme cât sântem oameni şi existăm in lume, creația 
ne stăpâneşte. Fără creație nu poate exista decât ceva care e 
împlinit, ceva îşi este în deajuns sieşi definitiv; dar noi sân- 
tem oameni, existăm în lume şi în istorie, sântem capabili de 
progres. 
În ordinea morală, sfortarea are o mare însemnătate, sforta- 
rea care duce la spor şi împlinire. Valorificarea existenţei u- 
mane nu este numai o problemă de ştiinţă ce se rezolvă pe 


calea inteligenţei ca facultate de abstractiune logică, ci este şi 

o problema de intelepciune si virtute, adica de indrumare a 
fortei noastre creatoare interioare. 

Începutul creaţiei este o stare de plenitudine, de creştere in- 
terioara. Ea se obiectiveaza insa printr’o concentrare Duter- 
nica in diverse forme de cultura. Aici incepe si lupta omului 
împotriva materiei pe care creatorul o supune şi o forțează să 
vorbească în sensul aspirațiilor sale. 

Creaţia e un argint viu al lumii; ea isvorăşte din setea de ne- 
murire a acestei mici fiinţe, dar semnificativă, care e omul. 
Omul nu apare deodată gata făcut, nu apare împlinit. Omu- 
lui nu-i este dat deodată totul decât în sens de posibil, de căi 
deschise. Omul nu este ceea ce este; sau, este ceea ce este prin 
ceea ce poate fi. 

Fiinţa omului nu este gata făcută aşa cum apare în prezent, ci 
este şi altceva care azi nu există decât ca posibilitate. 

Natura omului este astfel alcătuită încât el poate fi mereu al- 
tul în setea lui de perfecțiune, rămânând credincios sieşi, ne- 
trădând niciodată existenţa sa proprie. 

Omul este o realitate fizică şi metafizică. De aici naşte su- 
ferinta, dar şi bucuria. Omul nu poate exista decât întrupat, 
dar nu se poate împlini decât în spirit. Omul nu e desăvârşit, 
dar poate aspira; aici stă grandoarea lui. Libertatea de a fi 
altceva mai bun, mai frumos, libertatea aceasta, poartă des- 
chisă luminii, face ca omul să fie mai mult, în înţeles virtual, 
în înțeles de posibil. Bucuria, ca şi drama lui, vine tocmai din 
marile sale posibilității deschise. 

Judecat după ceea ce este, omul are o stare de plâns. Jude- 
cat după ceea ce poate fi are o stare de laudă. Omul adevărat 
trăieşte însetat după o lume mai bună şi osteneşte către o 


existență deplină. Pe de o parte el este legat de toate rânduirile 

naturii, pe de alta este înălțat pe căile libertăţii şi ale creaţiei. 
Acum e mărginit, mic şi fără putere, acum e larg, mare şi pu- 
ternic, până în a deveni chip luminos al desăvărşirii. 

Dacă am socoti real ceea ce există în noi ca efectuat, viața 
noastră ar fi o mare moartă; dacă socotim real tot ceea ce e 
pus în inima noastră ca näzuintä către adevăr şi desăvârşire, 


viata ne apare sublimă, cuprins al tuturor bucuriilor. 


03 | CĂUTAREA PELERINULUI 
Pelerinul este omul cu cârja, omul ostenit al drumurilor şi 
neostenit al căutărilor; fiecare pas este o bucurie şi o oprire, 
fiecare oprire este o teamă şi o fugă. 
Omul se caută pe sine, pe cel de aproape, pe Dumnezeu şi 
în căutarea sa necontenită glasul său şi cugetul său se cer 
trecute în faptă cu acea sete de lumină şi legământ de a se 
depăşi. 
Omul călător ştie că în fiece clipă a vieţii sale totul se înno- 
eşte, totul creşte plin, fără putinţa de a cădea în condiţia stag- 
nată a lucrului mort. Fiinţa sa interioară, bogată în nazuinte- 
le ei, simte continuu fiorul creaţiei şi al naşterii din nou. 
În imensitatea lumii acesteia de aparente şi taină, de umbră şi 
lumină, pasul omului adevărat merge neşovăitor către locul 
unde tasnesc isvoarele vieții, până în clipa în care el va desco- 
peri adevărul eliberator. Cine simte în el chemarea distante- 
lor, chemarea focului ascuns, cine simte cum pulsează inima 
lucrurilor, acela nu va avea astâmpăr; doar în popasul inte- 
lepciunii reînviate. 
Omul este din fire călător, adică purtător în necunoscut, cău- 
tător al nestematelor vieţii. Cel ce poartă în sine puterea care 


aruncă lumini dincolo de tarcul mărginit al vieţii zilnice, 

acea putere care îi spune că piedicile sânt pentru a fi învinse 
şi că depăşirea este scopul tuturor sfortarilor omeneşti, până 
în zonele purității şi armoniei depline, acela este mai om. 
Pelerinul trăieşte neastâmpărul setei de absolut. El nu se mul- 
tumeste în ceea ce are, cu starea de acum, cu lucrul dat, ci nă- 
zuie către altceva, către fata adevărată a lucrurilor, către perma- 
nente. Depăşirea continuă este sensul luptei noastre. Călătoria 
până în raza prezenţei divine este scopul vieţii noastre. 
Căutarea adevărului este penibilă; de aceea cei mai multi 
dintre oameni se complac într'o stare de falsitate sau totală 
delăsare. Dragostea de adevăr este a celor buni, a celor puţini 
care caută continuu, neobositi, caută cu îndărătnicie, neso- 
cotind poverile şi suferințele ce vin de aici. 

Cel ce caută adevărul este un om al sinceritátii şi al judecății 
lucide, este un om al pasiunii pentru căile deschise fără nici o 
cotitură, fără nici un ascunzis, fără nici o oprire ,,strategica.” 
Cel ce caută adevărul nu are în vedere decât sfârşitul biruitor 
sau suferința sublimă a mărturisitorului unei credinţe. 

Sant oameni care trăiesc la întâmplare şi alţii care scormo- 
nesc adâncul pentru descoperirea sâmburelui de lumină al 
vieţii. Câtă sete, câtă disciplină, câtă sfortare şi câtă tărie tre- 
bue să aibă căutătorul pentru a merge pe calea ce o vede des- 
chisa in fata sa şi care nu este a celor multi. Cu privirea largă, 
cu pasul întins el merge, merge străbătând viaţa ca un călător 


prin vremuri. 


04 | LIBERTATEA CA VIRTUTE ŞI CREAŢIE 
Ştim din istoria popoarelor că oamenii au luptat îndelung şi 
au jertfit mult pentru a-şi câştiga libertatea, acea libertate fără 


de care nu există om şi omenie adevărată. Simteau în lanţurile 

lor o mare durere si o tot atat de mare revolta impotriva a 
ceea ce îi tinea din afară, robi ai pământului, fără lumina, fără 
bucurie. Cand au câştigat libertatea n’au stiut-o îngriji; au 
tăbărât nesätiosi să-i stoarcă tot ce le putea da, nedeosebind 
dulcele de amar, nici mireasma de otravă, până când intr’o zi 
au văzut că o nouă robie sa născut: libertatea de a face răul. 
Atunci sau auzit glasuri atinse parcă de tonuri profetice 
care declarau război libertăţii şi cereau ordine şi ascultare 
desăvârşită. Libertatea, această femeie coruptă, trebuia alun- 
gată, trebuia răpusă. Şi oamenii dornici mereu de schimbare 
s'au supus de astă data de bună voe. 

Viaţa omului este complexă şi fluidă cum e viata în genere, 
dar este în plus paradoxală, cu aspecte înşelătoare şi nu rare- 
ori contradictorii. Legea ei este o taină, chipul ei este o vrajă, 
domeniul ei e un miraj. Cei ce-au despicat în sufletul omu- 
lui ca-ntr’un lemn şi i-au rânduit manifestările după modelul 
unui motor, aceia au dus umanitatea şi omenia într'o stare ce 
nu mai exprimă nici o fărâmă din opera splendidă a celor ce 
au gândit şi jertfit pentru om şi civilizaţie. 

A ridica problema libertăţii şi a încerca să o rezolvăm în limi- 
tele naturii umane este pe cât de greu, pe atât de primejdios. 
Soluţiile problemelor morale sânt creste, sânt hotare din linia 
cărora nu ştii când ai trecut dincolo şi când ai rămas aici. Sân- 
tem deci uşor supuşi greşelii. 

Una din marile şi repetatele greşeli privesc problema libertăţii 
şi anume, pentru că nu se cunoaşte bine vecinătatea libertăţii 
cu a desfrâului pe de o parte, şi a autorităţii cu tirania pe de 
altă. Ori de câte ori au apărut în practică, principiul libertăţii 
şi acela al autorităţii au avut de a face până la sfârşit cu 


consecințele lor degradante: anarhia şi tirania. 

Drama acestui sinistru sa născut din confuzia făcută între or- 
dine şi libertate, între ascultare şi demnitate umană, socotin- 
du-se că acestea nu pot sta împreună pe un loc, că ele sânt in- 
compatibile. Nu există primejdii mai mari decât aceste idei 
false ce stau în chip de contradicții şi acționează asupra vieţii 
noastre practice şi asupra orizontului nostru spiritual. 

Când ne-am ocupat de libertate nu am ştiut precis ce anume 
trebuie dezvoltat pentru ca omul să se elibereze cu adevă- 
rat, iar când ne-am ocupat de supunere, de înfrânare, nam 
ştiut ce anume trebuie supus, dominat şi chiar înlăturat din 
ființa noastră pentru ca aici să crească omul superior, omul 
adevărat. 

În realitate sântem în fata unui paradox, acela care afirmă ca 
libertatea se câştigă numai prin supunere şi disciplină pro- 
prie, iar supunerea şi disciplina nu se câştigă decât prin li- 
bertate. Sânt aici două aspecte ale aceleiaşi realităţi, care res- 
pectate şi acordate numai, duc la formarea omului, a perso- 
nalitatii. 

Libertate inseamna dezvoltare in sensul naturii proprii in tot 
ce are ea mai pozitiv şi creator, natură însă care nu se poate 
valorifica fără o disciplină proprie, adică interioară nu exter- 
nă, şi care ne dă putinţa de a alege şi ierarhiza totul în firea 
noastră, care aşa cum bine o ştim este dublă. 

Disciplină înseamnă supunere voluntară după nevoile natu- 
rii proprii, nevoi care îndrumate intr’un anume fel, aşa cum 
înflorirea spiritului o cere, duc la ridicarea oricărui obstacol 
şi câştigarea libertăţii. 

Astfel concepute şi experimentate, libertatea aduce cu sine 
spiritul de iniţiativă, elanul, creaţia, iar disciplina aduce stă- 


pânirea de sine, ordinea, buna convietuire. 

Omul trebuie desrobit; dar nu lăsându-l prada eticei bunului 
plac şi nici făcându-i binele cu forța, un bine nebulos şi cu 
gust amar. Omul trebuie desrobit invatandu-l să se înalțe 
prin sfortare proprie. Libertatea nu aparţine celor slabi; ea 
nu este ceva vulgar, pentru că nu oricine şi-o poate însuşi. 
Libertatea nu ţi-o poate dărui nimeni în nici un fel; o câştigi 
prin luptă şi disciplină proprie sau nu o ai. Libertatile dăruite 
sânt formale, lipsite de putere creatoare, de bucurie. Liber- 
tatea câştigată prin sfortari şi exerciții proprii te înalţă, te creg- 
te, te împlineşte. 

Libertatea este legată de responsabilitate; nu e responsabil 
cine nu e liber şi nu e liber cine nu e responsabil. Când nă- 
zuinta către autonomie, de liberă acţiune şi gândire, va mer- 
ge pereche cu simțul răspunderii față de un ideal uman supe- 
rior, atunci oameni vor fi mai fericiți şi vor putea clădi o lume 
mai bună, mai echilibrată. 

Caracterul dramatic şi eroic al libertăţii este evident şi aceas- 
ta o ştie orice om care a experimentat şi a încercat să-şi împli- 
nească viata sub bolta înaltă a unei spiritualitati ce vrea să în- 


tretina o lume mai bună. 


05 | PEDAGOGIA MUNCII 

Munca aparţine indestructibil condiţiei umane. Nimeni nu i 
se poate sustrage fără să-şi altereze natura. Munca este pen- 
tru noi o problemă de sănătate fizică şi morală, este o pro- 
blemă de demnitate. Un om şi un caracter nu se poate forma 
fără muncă. 

Sa spus că munca e penibilă, dar cât de penibil e golul tran- 
dăviei; este penibilă, dar numai în anume condiţii. Munca 


forţată, munca fără orizont este în adevăr o pedeapsă, dar 

munca liberă, munca ce aspiră, care cucereşte este bucurie si 
este bucurie pentru că este creatoare. 

Lipsa muncii aduce mizerie materială şi morală. Lenea este 
un vitiu care alterează natura omului. Mai mult oboseşte cel 
ce stă, cel ce trăieşte fără rost, decât cel ce munceşte. Lenea nu 
poate aduce bucurie, după cum nici desfrâul nu dă putere şi 
sete de viață omului. 

Şi dacă ar fi să facem o gradare, lipsa muncii distruge mai 
mult sufletul decât trupul. Lipsa de probleme, lipsa de preo- 
cupare a spiritului lasă porți deschise tuturor slábiciunilor, 
lipsa muncii aduce întristare şi desgust. Lucrează şi vei evada 
spre lumină. 

De cele mai multe ori munca e văzută ca un consum, ca ceva 
ce ne topeşte făptura. În adevăr munca este efort continuu, 
este energie consumată, dar este şi creaţie. Orice lucru adus la 
viata costă, costă intr’un fel sau altul; dacă nu costa bani costa 
energie manuală sau spirituală. Nimic nu se produce şi nimic 
nu ne hrăneşte fără efort, fără consum. Ca şi lenea, căpătuiala 
e un vitiu. 

Munca întăreşte trupul şi sufletul; ea creează bunuri materia- 
le şi spirituale, măreşte cuprinsul nostru. Munca aduce închi- 
nare vieţii în ascensiune căreia îi dă ritm şi-i alungă urâtul. 
Că semeni grâu, îngrijeşti un pom sau creşti un copil, toate 
aceste sfortari te întăresc. Că tesi un covor, închegi o masă sau 
faci o poezie e tot atât de frumos şi demn. 

Munca e un factor educativ, e un instrument al împlinirii 
noastre ca oameni. Munca ne luminează mintea şi ne for- 
mează caracterul. Prin activitate se stimulează inteligenţa şi 
procesul gândirii. Dar mai mult decât atât: ea măreşte disci- 


plina interioară şi virtuțile ordonatoare ale caracterului, cum 

sant rabdarea, tenacitatea, respectul fata de oameni si efort. 
Exercitiul muncii aduce la viata deprinderi noi şi învață meto- 
da. Munca bine orientata si ordonata aduce deprinderi bune 
şi omagiaza timpul. Omul harnic se întreabă în fiece seară, ce 
lucru bun a făcut în ziua ce a trecut. 

Fără muncă nici odihna nu o simţim; repaosul este un dar 
binemeritat al muncii; el e simţit ca o bucurie numai după o 
muncă rodnică. Aşa cum lipsa muncii e un vitiu, la fel este si 
suprasolicitarea în muncă; ele fixează cele două extreme care 
trebuie evitate pentru ca omul să nu devieze. Lenea şi abu- 
zul de muncă distrug omul în ce are el mai omenesc: spiri- 
tul său. 

Munca poate fi o evadare sau o împlinire; atunci când este 
bine orientată şi înțelept folosită, munca alungă plictiseala şi 
tristeţea. Şi nu numai atât: ea creşte omul interior până în li- 
mitele bunatatii. Cine munceşte este generos, iar cine nu, este 
meschin. Omul creşte din prisosul lui. 

Munca nu este numai o problemă de efort fizic, ci şi una de 
morală; ea priveşte etica persoanei umane. În acest fel ea nu 
mai apare ca un blestem sau suferinţă, ci ca un act liber de îm- 
plinire a naturii noastre înseşi şi o satisfacție. Munca devine 
greu de suportat când se aplică omului în mod exterior, când 
vine ca o urmare a constrângerii. De ce? Pentru că în acest fel 
este lezată persoana umană şi spiritul. 

Calitatea muncii vine nu numai din randamentul material, ci 
şi din atitudinea ce o luăm fata de fenomen. Integrata în ma- 
rele proces al vieţii şi al destinului uman, munca dobândeşte 
o semnificație cu totul deosebită. Există un mod ascetic şi spi- 
ritual al vieţii umane care integrează toate activităţile omului 


dându-i în acest fel strălucire. 

Daca munca lipsită de libertate aduce suferință, munca me- 
canică oboseste si depersonalizează; nimic nou, nimic bun 
nu poate aduce o astfel de conditie. Pentru ca activitatea sa 
devina creatie este necesar ca ea sa se produca la nivelul 
constiintei si al prezentei spiritului; mecanizarea muncii a in- 
chis aceste porti. 

in limitele ei superioare, munca este o conditie si un atribut 
al umanităţii noastre. Nobletea ei au manifestat-o marii crea- 


tori ai civilizației. 

me DE A FI PUR 

01 | DESPRE INOCENTA 
Inocenta este o stare originară. De aceea se poate mai greu 
prinde în formele logicii şi proceda la analiză. Inocenta pre- 
supune ceva calitativ, ceva ce aparține unor date imedi- 
ate; ea este o stare pură care se experimentează interior. În 
fata inocentei nu putem rămâne indiferenți, înclinarea către 
această stare fiind implicată în calitatea noastră de oameni, 
căutători ai absolutului. 
Este ceva ascuns, ceva tainic care ne cheamă către acest în- 
ceput paradisiac către care tindem pentru a ne recuceri pa- 
cea inițială. Oamenii astfel situaţi sânt cei mai buni pentru că 
inocenta este învecinată cu seninătatea şi sinceritatea, privite 
metafizic nu social. 
Umanitatea noastră este întristată şi ea caută bucuria. Fiinţa 
omului nu-şi mai găseşte liniştea, nici cursul lin al lumi- 
nii care coboară din bolta vie a sufletului său însetat. Apu- 
sul se face noapte şi noaptea devine întunerec; sborul tuturor 
strâmtorărilor nu mai încetineşte. 
Umanitatea noastră e tulburată; cei mai mulţi dintre oameni 
nu mai vor să cunoască şi nu mai cultivă decât florile unei lumi 
plăpânde şi înşelătoare, nedemne stări şi forme ale fragilitatii 
noastre. Noi nu mai cunoaştem şi nici nu mai străbatem 
pajiştile unde creşte floarea albă a inocentei; nu ne mai place 
parfumul ei delicat şi pur. Unde e sufletul mare, înamorat de 
acea senină şi permanentă primăvară spirituală? 
Oamenii nu mai ştiu binele şi frumuseţea stărilor de început 
pentru că ignoră imaginea lor divină şi căile care o fac să se 
manifeste. Climatul favorabil stărilor pure nu se mai pro- 
duce. Inocenta florilor şi inocenta copiilor aduc amintirea în- 


ceputurilor. 

Daca nu ar fi copiii, lumea noastra nici nu ar mai sti ca sta- 
rea de inocenta mai exista. Un adult total inocent ar fi un non- 
sens intelectual si o adevarata nenorocire sociala. Oamenii ar 
rade si ar specula crud pe seama lui. 

Copilul e curat, e bland, e implinit, dar mai ales copilul este 
inocent. El nu cunoaste siretenia; de aici vine in primul rand 
superioritatea lui ca stare morală; de aici decurge frumuseţea 
şi candoarea lui naturală. 

Creştem copii într'o lume fără suflet, o lume care ia drept slă- 
biciune sau prostie tot ceea ce este delicat şi pur, tot ce isvo- 
reşte din puterile dragostei şi adevărului, temelii ale exis- 
tentei noastre morale. Inocenta înlătură florile răului; ele nu 
pot coexista şi formele lor de manifestare nu se îngăduie. Ino- 
centa păstrează in om ceva din starea lui paradisiacă. Marii 
înţelepţi o caută, o experimentează, dar modelul rămâne tot 
al copiilor pentru că inocenta lor este stare a naturii lor, nu 
aspirație şi disciplină cum apare la cei mai buni dintre oame- 
nii vârstnici. 

Omul nu mai cunoaşte treptele luminate ale bucuriei de a fi 
în lume, de a avea o conştiinţă şi a colabora la opera de rein- 
tegrare în armonia existenţei. 

Viaţa omului aşa cum apare ea, într'o condiţie nu întotdeau- 
na dintre cele mai prielnice, pentru a se dezvolta pe linia 
ascensională a destinului ei spiritual, face ca şi cei mai buni, 
mai dotați şi mai bine intenţionaţi dintre oameni să fie supuşi 
unor probe care tulbură întreaga lor fiinţă. Deseori legăturile 
ce se stabilesc cu mediul material sau moral, legături cu totul 
exterioare, falsifică, apasă şi întorc ființa interioară a omu- 
lui aşa fel încât din lumină biruitoare viata sa devine incerti- 
tudine şi desgust. 


206 | ERNEST BERNEA 


Din când în cand lovituri puternice ca-ntr’un vas de care sa 
prins rugina, suferințe meritate sau nemeritate - căci aşa se 
câştigă omenia, prin încercare - se abat asupra noastră şi ne 
tulbură atât de puternic, încât toate impuritatile pot să cadă 
la fund şi se elimină. Rămaşi aşa cum ne este natura proprie, 
dezbräcati de toate adäugirile unei vieţi forţate şi nesincere, 
ne putem ridica la gradul cel mai înalt al ceea ce ar trebui să 
fim totdeauna, omeniei noastre: sfintenia. 

Puţini sânt cei care au putut păstra de la început o puritate 
deplină. Cei mai multi dintre oameni, chiar exemplarele rea- 
lizate ale umanităţii, nu ajung astfel în această stare cristalină 
de mare puritate decât trecând prin obişnuitul contact al 
lumii noastre de căderi şi tulburări, de umbre apăsătoare. 
Experiențele capitale, acelea care străbat şi prefac adânc ființa 
noastră, numai acele căi ale naşterii din nou ne pot pune 
iarăşi în starea de puritate originară, acolo unde se întâlnesc 
copiii cu sfinţii. 

Puritatea este în primul rând stare naturală în înţeles de ori- 
ginară, neprefăcută. Fără luptă şi disciplină numai copiii o au, 
ei, pentru ca făptura lor angelica exprimă totul aşa cum e, aşa 
cum trebuie să fie: firesc şi deplin. 

Fiind o stare de început, puritatea este în al doilea rând sim- 
plitate, adică esentialitate şi tărie lineară. A fi pur înseamnă, 
între altele, a fi în mod necesar în inima lucrurilor şi a trăi în 
permanente. Simplitatea adevărată o aflăm în acei căutători 
de aur spiritual, exploratori ai zonelor pure. 

Puritatea mai înseamnă şi delicateta, naivitate; nu acelea ne- 
gative prezente în relaţiile sociale care obişnuit sânt numai 
pricini de greşeală şi neînțelegere, ci acelea care apropie de 


orice lucru şi orice ființă cu cea mai mare dragoste şi fru- 

musete spirituala, cu maini blande si darnice, cu suflet des- 
chis pentru apropierea si descoperirea noastra in zonele ade- 
varului. 

Oamenii puri au calitatea luminii pure: deschid distantele 
şi întăresc chipurile în ce au ele mai adevărat. Oamenii puri 
sânt diamantini, adică transparenti şi tari prin puterea lor de 
a apărea aşa cum sânt, deschişi tuturor lucrurilor şi formelor 
fără tendinţa de a le altera sau consuma. Puritatea aduce cu 
sine o unitate şi o armonie deplină, ca virtute a realității înseşi, 
a realităţii neprefăcute. De aceea oamenii puri sânt piese ira- 
diante ale lumii, acelea în care a căzut şi fac să cadă tot ceea ce 
este artificiu, tot ceea ce tulbură frumuseţea noastră deplină. 
Pentru a fi puri nu e necesar să părăsim lumea făpturii noas- 
tre ci să o cucerim şi să o străbatem cu un suflu nou ca prin 
ea înnobilată să ajungem la virtute; prin ea şi prin arderile 
încercărilor noastre să ne naştem din nou, devenind în acest 
fel pământul fertil al începuturilor, cale deschisă a tuturor în- 
floririlor. 

Oamenii nu ajung toţi, dar au toţi în ei putere de a se pregăti 
să iasă din lumea suferinţei nerodnice către o viaţă deschisă, 
bogată şi pură, acolo unde cunoaştem deplin, iubim deplin şi 


respirăm deplin, miresmele florilor nemuririi. 


02 | ELOGIUL SINCERITATII 
În vorbirea curentă, a fi sincer înseamnă a vorbi cuiva des- 
chis, adică a-i spune ce gândeşti. Este un înțeles vulgar care 
nu rareori duce la rezultate tocmai potrivnice celor ce le 
aşteptăm să nască dintro astfel de stare a conştiinţei, pentru 
că pe acest drum pornită sinceritatea cade uşor în apele tul- 


buri ale brutalitatii şi negatiei. 

Prin sinceritate omul isi priveste deschis tainele proprii, tot 
ceea ce alcatueste esenţial ființa sa interioară, nu ceea ce îi 
aparţine nesemnificativ, superficial şi periferic. A fi sincer 
fata de tine însuți ca şi fata de altul înseamnă tocmai aceasta 
descoperire revelată a noastră, întrucât ea spune despre noi, 
dar deodată şi despre celălalt. Şi sântem cu atât mai sinceri, 
cu cât descoperirea noastră merge dincolo de noi până în li- 
mitele adevărului. Altfel sântem purtaţi fără să ne dăm sea- 
ma în domeniile sinceritatii vulgare mai sus pomenite. 

A fi sincer înseamnă în primul rând a fi pătruns cât mai 
adânc de intimitatea ta proprie, intimitate ce trebuie aşa fel 
cercetată, încât pe calea ei să putem pătrunde însăşi fondul 
comun al naturii şi destinului nostru de oameni. Sinceritatea 
bine îndrumată ne poartă în inima lucrurilor şi deci în secre- 
tele lumii şi vieţii morale aşa cum se desfăşoară ea sub sem- 
nele naturii noastre duble. 

Greutatea de a fi sincer nu vine din datele posibile ce ni le 
poate procura, ci din complexitatea naturii noastre şi din dis- 
ciplina necesară pentru ca orice cucerire să poată deveni un 
spor, o condiţie de cunoaştere şi împlinire. 

A fi sincer deci nu înseamnă a divulga orice şi oricum din 
ceea ce simțim personal, toate gândurile, tendinţele şi actele 
noastre posibile, care pot fi şi detestabile deoarece aparțin 
unei lumi înşelătoare în apele căreia plutesc cele mai multe 
„sinceritäti” ale omului fata de sine însuşi şi comunitate. A fi 
sincer înseamnă a angaja întreaga noastră ființă pe un drum 
de experienţe hotărâtoare acolo unde omul apare întreg şi îşi 
manifestă umanitatea, acolo unde prin cucerirea sa însăşi 
cucereşte lumea, în ce are mai profund şi esenţial. 


Sinceritatea este o fereastră deschisă, este o virtute a omului 

curat, a celor ce cauta adevarul si leacul unei vieti luminate. 
În această lume de urât şi suspin, sinceritatea este piatra de 
încercare a celor insetati de frumuseţe şi hotărâți arhitecți ai 
unei lumi mai bune. 

Sinceritatea este o cale a setei de absolut ce ne desvălue fru- 
museti originare nealterate; ea înlătură umbrele naturii mo- 
rale făcând să crească în acest fel tăcerea solemnă a vieţii pure 
şi adevărate. Când omul aruncă povara zilelor sale de ilu- 
zie şi iresponsabilitate, atunci când el a ajuns să simtă fiorii 
unei desvăluiri totale pentru începutul diamantin al trăirii în 
adevăr, numai atunci el simte bucuria creaţiei şi îndemnului 
către o ordine superioară. 

Sinceritatea ne descoperă pe noi înşine şi pe cel de dincolo 
de noi, ne poartă la isvoarele lucrurilor şi ne pune în stăpâni- 
rea esenței lor. Lumea şi viata nu ne mai vrăjeşte cu aparente- 
le sale înşelătoare, aducătoare de suferinţe, ci ne apare nudă, 
plină de înţeles şi luminoasă că-n ziua când sau deschis for- 
mele şi sensul. 

Sinceritatea angajează întreaga ființă a omului: ordinea sa in- 
telectuală şi cea morală, gândul şi fapta sa, ceea ce este şi ceea 
ce poate fi. 

Complexitatea ființei umane şi divergenta căilor directoare ale 
naturii sale morale fac din sinceritate nu numai un prilej de 
forță, dar şi de înțelepciune. Omul sincer trebuie să fie înarmat 
cu o putere de pătrundere şi cercetare a adevărului, prin care 
numai sinceritatea devine o virtute cu atâtea disponibilitáti, 
devine cu adevărat cale a împlinirii. 

Sinceritatea se cucereşte şi devine rodnică cu multă greutate 
pentru că viata noastră are o pluralitate de dimensiuni şi pen- 


tru că fiinţa noastră poate fi slabă şi închisă. A experimen- 

ta sinceritatea este o sfortare disciplinată, dar şi o bucurie, o 
sfortare rodnică în raport cu scopul care ne călăuzeşte. Omul, 
cel de ieri şi cel de azi, rătăcitorul din slăbiciune sau peleri- 
nul din flacără sfântă, poate merge prin sinceritate acolo unde 
lucrurile se clădesc temeinic, acolo unde nimeni şi nimic nu 
se vrea scutit de ceea ce îi este propriu, fie chiar prin cea mai 
grea şi cuceritoare dintre încercări. 

Oamenii, uneori filosofi sau moralişti, cred că este îndeajuns 
să te laşi purtat de natura proprie, să-ţi faci legea ta cum se 
spune, pentru ca problema binelui şi a răului să se rezolve de 
la sine, raportând aceste principii la direcţiile şi înclinațiile 
„fireşti” ale omului (Rousseau). 

Se pare că aici se află un ochi scăpat în împletitura intelectu- 
ală şi morală a omului modern conceput de Iluminismul Fran- 
cez. Relativismul total şi libertatea anarhică acordate unei na- 
turi duble, cum e aceea a omului, nu au putut duce decât acolo 
unde au dus şi unde azi priveşte neliniştită o lume întreagă. 
Împotriva minciunii atât de domnitoare nu putem ridica sin- 
ceritatea ca expresie a unei firi sau naturi individuale şi nici 
nu o putem decreta ca salvatoare. De ce? Pentru că sinceritatea 
nu acoperă întotdeauna domeniul adevărului. Poţi fi sincer şi 
rătăcit şi cu aceasta nimic n'ai isprăvit frumos şi bine. Mulţi 
oameni în dorinţa lor de mai bine nu isbutesc să aducă decât o 
schimbare, care la rău poate aduce şi mai rău. Pentru a împli- 
ni binele nu este îndeajuns să deteşti ceva şi să iubeşti altce- 
va cu sinceritate. Pentru a împlini binele trebuie să iubeşti ne- 
tarmurit adevărul, să patrunzi în înseşi temeiurile existenţei, 
să cercetezi ordinea lumii acesteia în mijlocul căreia am fost 
sortiti să trăim şi aceasta nu la întâmplare. 


Pentru a fi creatoare sinceritatea trebuie să deschidă omului 

portile adevarului si frumusetii sigure, sa fie conditia prima 
a implinirii sale pe acest drum deschis. Sinceritatea imi da 
putinta de a fi eu insumi si a ma implini in aceasta directie, 
dar eu insumi trebuie sa fiu acela al profunzimilor, acela al 
isvoarelor vietii, al spiritului si ratiunii superioare, al lumii 
adevarate. 

Negatia poate fi si ea sincera in efortul ei. Noi nu o putem slu- 
ji însă. Sinceritatea noastră creşte florile binelui şi ale frumu- 
setii, nu pe cele ale răului. 

Pentru a renaşte omul trebuie să înlăture în primul rând 
înclinațiile obscure ale fondului său subuman şi apoi tot ceea 
ce i-a asfixiat ființa interioară prin uzajul cotidian al unei 
vieţi periferice. El trebuie să aibă în primul rând curajul să 
înlăture ca determinante ale vieţii tot ce ne aparţine ca fond 
obscur, şi apoi să aibă tăria de a învinge mediul de aparente 
înşelătoare pentru a se descoperi sieşi întreg şi curat, fără vre- 
o altă názuintá decât aceea a adevărului desprins din condiţia 
noastră umană. 

Spunem a adevărului pentru că sinceritatea cu orice pret 
şi-n orice direcţie, aşa cum cei mai mulţi dintre oamenii 
care fac uz de ea, o experimentează şi o manifestă ca pe un 
leac al răului, sinceritatea celor care se declară oameni „fără 
prejudecăţi” sau „nuzi” poate duce şi în altă parte decât în 
tara frumuseții şi a creaţiei, poate duce chiar la contrariul, de 
la rau, la mai rău. Neavizatii, chiar dacă sânt sinceri, multi 
dintre căutătorii dornici de înnoire nu reuşesc în cel mai bun 
caz să aducă decât o schimbare. 

De ce? Pentru că aşa cum am spus, nu e vorba de a uri ceva 
şi a iubi altceva, ci de a deveni sincer pe marea linie a desco- 


peririi adevărului şi a sluji aspirațiilor nobile ale civilizaţiei 

umane. Ca si dragostea noastra, sinceritatea trebuie angajata 
in slujba adevarului. 

Adevarul poate fi cucerit nu numai cu pretul unei sfortari 
sincere, ci si cu acea sete chinuitoare de lumina, cu acea dra- 
goste pentru cunoastere, privire dreapta pana in inima lucru- 
rilor, ce pot produce desläntuirea forțelor şi isvoarelor unei 
vieti neprefacute si creatoare. 

Sinceritate nuda si totala da, dar si sinceritatea intelepciunii si 
virtutii, aceea care deschide caile absolutului si frumusetii ori- 
ginare a omului; aceasta este piatra de încercare a celor ce-s oa- 
meni, a celor ce luptă pentru o lume nouă, o lume mai bună. 

A fi sinceri, a fi noi înşine pe căile adevărului înseamnă nu nu- 
mai a ne descoperi ceea ce sântem, ci şi ceea ce putem fi. Omul 
aparținând unei ordini de realități alta decât cea materială, or- 
dine ce se caracterizează prin existența posibilului, sinceri- 
tatea nu se opreşte la o funcțiune pasivă de constatare a unor 
date deja existente, ci are un caracter activ şi creator. 

Prin sinceritate omul descoperindu-se sieşi se împlineşte toto- 
dată, pentru că virtualitatile sale din acel moment devin acte 
către ceea ce trebuie făcut, trebuie împlinit. Printr'o sinceri- 
tate adevărată şi totală noi căutăm nu numai cunoaşterea de 
sine, ci şi realizarea de sine; totul apare astfel legat, încât nu 
este cu putinţă să ne oprim la primul pas pentru a nu cădea 
în negura pasivitatii. 

Fiinţa interioară a omului odată descoperită indică singură 
calea tuturor posibilităților; orice renunțare, orice privire nu- 
mai în afară ar însemna o trădare a propriei tale naturi, a pro- 
priului destin. 

Această funcție activă şi creatoare, implicată aceleia de cu- 


noaştere, se arată şi în faptul că, împotriva părerii curente, sin- 


213 | TREPTELE BUCURIEI 


ceritatea depaseste actul de limbaj catre acela de ,,a face.” Nu 
numai cuvântul, ci şi fapta, actul de realizare caracterizează 
sinceritatea. 

Sinceritatea totală, aceea legată de adevăr şi setea de absolut, 
imbogateste continuu ființa noastră interioară, îi păstrează o 
frăgezime originară şi dă un sens pe cât de profund, pe atât 
de curat şi eliberator. 

Omul sincer înseamnă om întreg şi deschis; înseamnă om 
demn şi stăpân pe propriul său destin, ființă superioară care 
nu are nimic de ascuns, ci totul de făcut. Sinceritatea este o 
cale a absolutului; ea ne apropie de începuturile lucrurilor, 
de principiul lor. 

Sinceritatea este prima virtute a omului deschis, dornic de 
orizonturi largi si permanente. Prin sinceritate omul este pre- 
zent şi tare în faţa tuturor celor ce vin să se producă, oricât de 
aspre şi chinuitoare ar fi, dar nu mai puţin frumoase şi cre- 
atoare. Fapta sa ca şi cugetul său sânt angajate într'o operă 
care, pe cât e de mult a sa, pe atât îl depăşeşte până în împlini- 
rile cele mai înalte. Asa se explică cum tainica forță ce o aco- 
pera el, se deslantue dincolo de rosturile personale. 

Cei mai multi dintre oameni vor să înşele lumea, viata şi tot 
ce îi împrejmue pentru a câştiga totul, dar ei nu ştiu când 
vine povara grea a propriei lor înşelări, cale sigură a căderilor 


în neantul morţii spirituale. 


03 | PRINCIPIUL ASCETIC 
Pentru omul orientat spatial şi material singurul scop al vieţii 
este acela al plăcerii, al senzatiei. În lumea valorilor spirituale 
definitorie condiţiei omului, nu se poate pătrunde însă pe 


această cale. 


214 | ERNEST BERNEA 


Una din caile pozitive si de afirmare a omului este aceea a 
ascezei. Asceza pentru implinirea omului este ceva necesar 
atat din punct de vedere spiritual, cat si temporal (istorie). 
Afirmarea noastra ca oameni incepe odata cu manifestarea 
noastra ca fiinte supramateriale, plural dimensionate si ie- 
rarhic armonizate. Ordinea morala nu poate fi stabilita fara o 
disciplină intelectuală şi interioară, fără căile împlinirii noas- 
tre, între care se află şi asceza. 

Greşit se concepe asceza atunci când e privită ca un dispreţ 
al naturii materiale pentru că aceasta face parte din noi ca 
existente ale lumii. Greşit se vede în condiţia noastră materială 
un rău initial, un rău în sine, care ne pune în poziţia de a fi de- 
finitiv şi iremediabil condamnaţi. Toate doctrinele pesimiste 
şi negativiste se angajează pe acest drum. 

Nu trebuie să concepem asceza ca pe un supliciu căruia să 
ne supunem, cu voe sau fără de voe, şi nici ca o renunțare la 
tot ceea ce aparține lumii noastre în care în adevăr abundă 
suferinţa, dar care e bogată de atâtea frumuseți ce exprimă, 
pare-că, o continuă creaţie şi ordine, ci trebuie să concepem 
asceza ca pe o condiţie de dezvoltare a vieții morale, ca pe o 
cale creatoare a spiritului, floare a naturii umane ce se arată 
armonios şi liber. 

Asceza nu este decât o acțiune spirituală directă asupra celei- 
lalte parti a naturii noastre materiale care trebuie condusă. 
Ea luptă împotriva înclinațiilor din zona inferioară a naturii 
noastre, împotriva fondului subuman care tinde să ne poar- 
te într'o lume lipsită de ceea ce este mai caracteristic uman, 
de lumina diriguitoare a conştiinţei şi rațiunii superioare, a 
spiritului creator. 


Asceza în limitele ei normale (pentru că sânt şi forme maladi- 

ve care apar in istorie) este un principiu de ordine, de ierarhie 
si, mai mult decat atat, de creatie pe fondul nostru complex si 
nestapanit de indoielnic. 

Principiul ascetic nu este flagelare, nici reducere a vietii mora- 
le, ci dimpotriva, bine indrumat poate aduce bucurie si ampli- 
ficare a vietii noastre. Cine crede in asceza care biciuie viata si 
înlătură date elementare legate de natura şi sfera de existență 
umană, intră pe căile negatiei şi morţii. Asceza ordonează na- 
tura noastră materială, o pune în locul şi în funcțiunile ei fi- 
reşti, dându-i în acest fel nu numai un rol partial de camp, ci 
şi unul integral, de funcţiune în nazuintele către un om supe- 
rior şi real. Asceza deschide căile experienţei, lărgeşte şi pu- 
rifică nu numai aspiraţiile înalte ale spiritului, dar şi orice alt 
contact cu lumea în multiplele ei forme şi dimensiuni. Sen- 
zatia periferică şi plăcerea banală zoologică către care sân- 
tem atât de înclinați, îl robesc şi reduc pe om situându-l la pe- 
riferia vieţii; asceza dimpotrivă lărgeşte şi intensifică viata, 
dar viaţa umană, viaţa de sus din zona unde se întâlneşte 
adevărul, cu binele şi frumuseţea. 

Istoric, asceza este o condiţie şi o cale necesară vremii pe care 
o trăim atât de tragic, dar anume asceza care aduce plenitudi- 
ne, nu sărăcire spirituală. După o epocă de orientare spaţială, 
exterioară şi sensuală care şi-a dat toate roadele ei amare, 
omenirea va trebui să meargă către alta mai intens interioară 
şi pură în care progresul material atât de neîndoielnic mani- 
festat să se dubleze de un progres spiritual, în care produse- 
le şi tendințele noastre inferioare oricât de „necesare” sau ,,li- 
berale” ori fi, să rămână la locul lor, dacă nu e cu putință să 
fie complet înăbuşite. Puternic ca impuls în viata morală şi-n 


istorie, fondul subuman trebuie prins, îngrădit şi transformat 

in adancime. Asceza este un instrument de mare eficacitate 
pentru revenirea si desavarsirea noastra. 

Asceza rămâne una din căile regenerarii lumii noastre şi a 
omului care şi-a trădat natura şi misiunea. Prin asceză omul 
poate să-şi îngrădească şi supune natura inferioară, obscură 
şi bolnăvicioasă, în nazuinta ce o are de a se păstra în sfera 
sa proprie de existenţă şi îmbogăţi cuprinsul şi experienţele 
până în limitele bucuriei de a fi de a exista şi manifesta în 
marea ființă universală. 

Principiul ascetic în morală face ca întruparea noastră să nu 
fie un păcat insuportabil permanent, ci o condiţie specifică, 


prilej de biruinta şi satisfacţie la nivel spiritual. 


04 | SUB CUPOLA SENINATATII 

O altă stare ce aduce bucuria de a trăi este seninătatea. În for- 
ma ei pură, ca şi inocenta este o stare originară. Viaţa omu- 
lui însă o experimentează şi o cunoaşte mai mult ca aspirație. 
Spinul irationalului şi contradicţiile ce survin în viata interi- 
oară fac ca seninătatea să fie cucerită cu mare efort, nicicând 
totală şi sigură. Sfintenia însăşi nu o cunoaşte permanent şi 
fără impurități. Aici seninätatea nu e dată decât tot ca predis- 
poziţie şi nu ca o stare originară. 

Seninătatea este prezentă în om ca un produs al spiritului 
care domină şi se apropie de permanente. De pe aceste po- 
zitii omul nu mai este frământat, chinuit de neprevăzute şi 
nedemne loviri periferice; cine se angajează şi ajunge aco- 
lo unde sânt stâlpii de sprijin ai existenţei, unde stabilitatea 
domneşte, acela poate cunoaşte starea de seninătate. Rupe- 
rea omului de tot ce este întâmplare şi neconsistenta, ancora- 


rea în inima lucrurilor îl poartă către zonele de mare puritate 

şi seninătate. Prezenţa absolutului in ființa noastră spirituală 
aduce cu sine această stare. 

Seninătatea, chiar la oamenii cei mai desavarsiti nu are un ca- 
racter permanent, definitiv câştigat. Este necesară o continuă 
stare de veghe şi luptă pentru că acolo unde apare omul, apare 
şi instigatia, apare încercarea, proba. Seninătatea este câştigul 
unei sfortari eroice prin care actul de aderenta şi manifestare 
divină rodeşte. Omul nu este o existenţă absolută şi perfectă, 
are nevoe de sfortari pentru a-şi câştiga şi păstra demnitatea. 
Seninătatea oricât de pură şi stabilă ar fi, rămâne în uman. 
Omul, oricât de sus sar ridica, rămâne în natură şi istorie. El 
este nevoit să lupte cu lumea înconjurătoare şi să ridice totul 
la nivelul marilor şi neschimbătoarelor principii. Unii renunţă 
la lume şi viata, alţii o transfigurează şi intretin totul pe ma- 
rea deschidere a setei de absolut. Seninătatea omului, chiar 
dacă nu este totală în echilibrul şi puritatea ei, este o stare de 
mare biruintä a raţiunii şi spiritului, a rigorii interioare. 
Omul nu e nici Dumnezeu, nici plantă; el nu face totul din 
nimic, dar nici nu veghează. Omul este om, cu natura, cu le- 
gile şi obligaţiile sale. Seninátatea este piatra prețioasă a dis- 
ciplinei spiritului întrupat care a cucerit pentru sine puterea 
asupra negatiei care instigă continuu. Seninătatea, la scara 
umană şi istorică, este o biruintä a spiritului şi o bucurie a 
vieţii umane superioare; ea contribuie la desfăşurarea pleni- 
tudinii umane şi desființează acea vale a plângerii care apa- 
re ori de câte ori omul se pierde în noianul de întâmplări care 
fac viaţa noastră mizerabilă. 

În câmpia însorită a lanurilor galbene, în lunca străbătută de 
jocul apelor, sub umbra copacilor înalți ai pădurilor ce vor- 


besc la adierea vântului, în natură sau printre oameni în mers 

peste tot in inima acestei lumi plina de cantece, poti simti mi- 
reasma aceleiasi flori delicate care este aspiratia omului catre 
absolut, acelaşi prisos nerodit încă al pomului prins în crucea 
pieptului, chemat să vibreze alături de armonia universală. 

Seninătatea păcii interioare, nu rod al nesimtirii, ci al inte- 
lepciunii, în care să se răsfrângă toate darurile de tărie şi 
bunătate, de măreție şi smerenie, frumosul chip al dragostei, 
al rodniciei, pajişte întinsă de lumină şi mireasmă, seninăta- 


tea aceasta să o cucerim. 

01 | LEGATURI SPIRITUALE 

Legaturile noastre cu oamenii sant de natura deosebita: de 
sânge, de comunitate socială sau spirituală. Cele mai putin 
materiale, cele mai puţin vizibile sânt şi cele mai profunde, 
cu puteri ce merg până în limitele transfigurării. E vorba de 
legăturile spirituale. 

Întâlnirea cu o altă fiinţă, cu un alt om, în zonele unde dom- 
neste o adevărată viata spirituală, este una din marile bucurii 
ale vieții noastre. Această întâlnire preface şi înalță obişnui- 
tele noastre legături, care până aici angajau la nivelul lor mi- 
nor şi superficial întreaga noastră ființă. Tot ceea ce alcátuia o 
viaţă de relaţie este de aici înainte o viaţă de creaţie. Singură 
întâlnirea spirituală deschide căile profunde de convietuire 
pentru că numai această apropiere produce depăşirea noastră 
şi descoperirea celuilalt ca existenţă intimă şi indispensabilă. 
Toţi oamenii simt nevoia unei legături temeinice, unei apro- 
pieri sincere şi profunde cu un alt om, cu o altă ființă privi- 
tă prin ochii împlinirilor. Numai că această sete, această che- 
mare din adânc este rău înţeleasă şi fals tratată de către cei ce 
o simt. Ei îşi alungă tăriile şi distrug îndemnurile din nepri- 
cepere sau slăbiciune. Cu voe sau fără voe, oamenii merg pe 
drumuri improprii scopurilor urmărite, ei înşeală şi mai mult 
se înşeală înlocuind esentele cu apele statute ale unei vieți 
dulci şi superficiale. 

Oamenii cred că pot stabili legături durabile între ei şi că se 
pot apropia tocmai prin ceea ce îi desparte, adică prin intere- 
sele comune într'o lume de alcătuiri şi bunuri materiale. De 
aceea tovărăşiile în ordinea economică dacă nu sânt alimen- 
tate de un ideal către o ordine superioară, duc în mod inevi- 


tabil la ură şi desgust. 

Nu acelaşi lucru se întâmplă celor ce pornesc împreună să 
cucerească — sau să slujească — o ordine spirituală, lui Dum- 
nezeu. Cu cât oamenii năzuesc mai mult către un scop su- 
perior aparţinând lumii valorilor spirituale, cu atât legături- 
le lor sânt mai trainice şi mai creatoare. Această aruncare în 
mările albastre ale adevărului suprem deschid fiecăruia din- 
tre noi, cei porniţi şi insetati de el, o cale nouă, cea a apropie- 
rii prin împărtăşirea din aceeaşi realitate de dincolo de noi, 
care ne depăşeşte şi ne tine totodată. 

Legăturile spirituale sânt legături adevărate, pline de rod şi 
trăinicie, purtătoare de frumuseţe şi bucurie demnă de ființe 
dăruite cu o conştiinţă şi un sens, aşa cum sântem noi oame- 
nii sortiti să fim. 

Există o mare variație de moduri existențiale omeneşti. Ca 
ființe particulare oamenii sânt nişte universuri închise. O a- 
propiere şi o cunoaştere a naturii celuilalt nu se poate pro- 
duce printr'un contact exterior, material şi banal, ci printr'o 
cădere în intimitatea eului, printro pătrundere a structurii 
sale şi o co-habitare în destin. 

Universul moral este vast şi infinit de variat în unitatea sa. Jo- 
cul său este între realitate concretă şi un principiu existenţial 
transcendent. 


02 | ÎNTRE TĂCERE ŞI MĂRTURISIRE 
În singurătate ființa noastră se dilată; o dilată contactul cu 
cosmosul şi cu întrebările. Eliberat de tumultul vieţii de ce- 
tate, eliberat de toate semnele şi convențiile sociale, spiritul 
călătoreşte în spaţiile nemárginite, caută armonia universală şi 
vrea totul pentru sine, cum e soarele într'o picătură de rouă. 


Tăcerea te deschide tie însuţi, te învaţă să asculti o lume care 


222 | ERNEST BERNEA 


nu e aceea a sunetului, ci a cântecului interior, a farmecului, 
te face, si-ti vorbeşte fără ocol să te cutremuri în fata grandoa- 
rei plină de răspunderi a vieții tale. 

În singurătate şi tăcere omul se cunoaşte pe sine şi lumea în- 
treagă; cunoaşte în adâncime, în esenţă, nu în întindere, în 
aparente, cum se întâmplă obişnuit. În singurătate şi tăcere 
se deschid zările cele din lăuntru, acelea care ne pun în con- 
tact cu o altă ordine a existenţei, aceea care poate schimba 
la fata şi aparențele. Nelămurită existenţă, setea de absolut a 
vieţii noastre se aşterne neînşelătoare, câmpie sub ploaie de 
lumină. 

Tăcerea a fost îndeobşte privită ca un instrument în vederea 
succesului. Tăcerea profundă însă, aceea născută din natura 
interioară a omului, depăşeşte domeniul politic pentru a se 
prinde adânc în acela al spiritului. 

Ceva misterios şi solemn hrăneşte atmosfera tăcerii, ceva 
calm şi totuşi temător prin necunoscutele ei o înconjoară. Ex- 
terior, tăcerea are ceva din priveliştea unor munţi de granit. 
În fond ce este tăcerea şi ce semnificaţii spirituale are? În pri- 
mul rând ea se naşte dintr'o disciplină interioară, grea de 
conţinut şi care se păstrează în straturile adânci ale ființei 
noastre. Tăcerea este o consecinţă a atitudinii de înfrânare 
mai mult a obiectivării spiritului decât a raporturilor dintre 
noi şi lume; omul poate opri la nevoe fluxul şi refluxul unei 
vieţi de expansiune. 

Deoarece vorbirea poartă cu sine, de cele mai multe ori, o at- 
mosferă de gratuitate, tăcerea vine ca o pondere a acestei ten- 
dinte pentru a restabili o atmosferă de echilibru si seriozita- 
te. Dacă omul locvace este nevoit să alerge pe câmpia vieții 


fără să lase urme prea adânci, cel ce tace îşi creează o mare 

disponibilitate catre meditatie si creatie, vorbirea ramanand 
pentru el in continuare un instrument cu puterile sale origi- 
nare de obiectivare, de prefacere a lucrurilor si a raporturi- 
lor lor. 

Nu trebuie confundata tacerea ca disciplina a vietii noastre 
interioare cu neputinta omului de a cuceri o lume a intelesu- 
lui şi a comunica în compartimentele ei. Cineva poate fi tăcut 
şi totodată om deschis, deschis al spiritului, cuprinzător; am 
putea spune că în bună parte se presupun una alteia, aces- 
te însuşiri. Aşa se explică tăcerea în fata marilor emoţii, aşa 
se explică tăcerea în preajma oamenilor exceptionali. A spar- 
ge tăcerea întrun moment solemn înseamnă a lichida acest 
moment. 

A tăcea din sărăcie interioară este o infirmitate; a tăcea din 
premeditare a răului este un păcat. A tacea din abundență, 
din forță interioară, din aspirație către absolut, este spor, este 
afirmaţie şi frumusețe. 

Tăcerea ca atitudine şi disciplină a spiritului este o virtute 
gravă ca şi condiţia care a creat-o. 

Singurătatea şi tăcerea aparțin condiţiei noastre şi bine indru- 
mate devin rodnice. Dar căile universului nostru spiritual nu 
se închid aici. În fata lor vine cuvântul şi mărturisirea. 
Gândul tăcut e un potenţial neconsumat, e ceva profund, 
dens dar închis, fără finalitate. Gândul exprimat este obiecti- 
vare a spiritului, este formă şi act. Gândul tăcut este vorbire 
cu sine însuşi, gândul exprimat este vorbire cu alții; în primul 
caz avem un monolog, în cel de al doilea un dialog. Dacă tă- 
cerea are calitatea de a păstra deplin un fond ascuns, mărtu- 
risirea are calitatea de a-l fructifica. 


Gândul exprimat, gândul mărturisit îşi pierde în adevăr cali- 

tatea sa originară si misterioasă, îşi pierde tensiunea, cursul 
experienţei interioare oprindu-se prin acest act. Pe de altă 
parte însă, gândul exprimat se obiectivează şi devine valoare 
de sine stătătoare. Această nouă stare creează noi raporturi şi 
aduce la viata lucruri care nu existau, ele însele deținătoare 
ale unui potenţial. Pe plan interior produce acea eliberare 
prezentă nu numai în actul de creaţie al culturii (Aristote- 
les), dar şi în viaţa noastră de toate zilele. 

Expresia în calitatea ei superioară, indiferent dacă se produce 
în limitele artei şi filosofiei sau dacă se produce în cuvântul 
viu al zilei, partea ruptă din ființa noastră şi dăruită celuilalt 
rămâne o afirmaţie a omului şi spiritului său creator. 

Cu tot potenţialul de care dispune originar tăcerea, a exprima 
şi mărturisi sânt activități profund umane, sânt căi ale spiri- 
tului. Şi este astfel, pentru că nu e vorba aici de a transmite în 
mod convenţional prin sunete sau semne o seamă de lucru- 
ri, care poate fi egal dacă se produc sau nu. Cuvântul şi, prin 
el, mărturisirea despre care vorbim aici nu isvorăsc din cal- 
cule în legătură cu o lume exterioară ce vizează succesul, ci 
vin din cele mai adânci straturi ale unei vieți interioare, din 
experienţe autentice ale conştiinţei, din activitatea spiritului. 
Experiențele de fond, experienţele cruciale nu pot rămâne în- 
chise pentru că prin mijlocirea expresiei ele au puterea înno- 
irilor odată cu aceea a eliberărilor. Mărturisirea nu este nu- 
mai calea echilibrării unui suflet prea încărcat de probele la 
care l-a supus viaţa, ci şi calea comuniunii. Marile experienţe, 
atunci când se produc, nu pot muri în interiorul celui de le- 
a purtat; marile experienţe se cer dăruite, mărturisitorul de- 
venind în acest fel generatorul unor noi poziţii şi valori ce 


pot hrăni lumea celor ce-i sânt aproape prin natură si destin. 

Marile cuceriri ale spiritului nu apartin numai celui ce le-a 
experimentat, ci tuturor; ele sant un bun comun. 

Cuvantul si expresia ca marturisire e pe de alta parte mai cal- 
da si mai umana decat tacerea. Desi uneori ia un aspect tragic 
şi paradoxal în viata morală, mărturisirea aduce cu sine bu- 


curia purificării, a creaţiei şi împărtăşirii. 


03 | CUVINTE DESPRE ASCULTARE 
Lumea noastră este astfel întocmită, încât nu poate dura fără 
supunere. Omul cere omului să asculte. În tot ceea ce înfăp- 
tuim, în tot ceea ce năzuim, supunerea vine ca o strajă a con- 
vietuirii, ce ne îndrumează într'un fel sau altul, nu întotdeau- 
na pe voia noastră. 
Din această condiţie ia naştere una dintre cele mai triste stări 
ale omului: ascultarea prin constrângere, prin forță; e tristă, 
pentru că deschide calea desfigurării interioare a omului, pen- 
tru că nărue întregul edificiu al personalităţii sale, spirituale 
şi morale. 
A te supune fără voe, a asculta prin constrângere, este o si- 
tuatie care aminteşte ceva din dresajul animalelor; discer- 
nământul dispare, inițiativa este sufocată, orizontul se închi- 
de. I se cere omului să renunţe şi să asculte fără ca un sens, 0 
valoare sau un ideal să-l poată face responsabil, să-i întăreas- 
că cugetul şi fapta pentru înlăturarea atâtor poveri ale vieţii, 
care oricum stau ridicate stivă pe spinarea lui. 
În acest caz ascultarea devine o osândă. Dacă omul pus sub 
o astfel de ascultare mai manifestă vre-o sensibilitate, atunci 
totul se petrece sub regimul grijei, al fricei. Ca şi alte condiţii 
negative, această stare se produce dintr'o ignorare a naturii 


omului şi dintr'o totală dispretuire a sa. 

Se procedeaza cu omul ca si cand nimic bun nu sar afla in 
el, ca si cand binele nu-i poate veni decat din afara. Greseala 
iluminista a omului bun de la natura a fost inlocuita cu aceea 
a omului rau de la natura. Si in mod firesc, nu sa intarziat 
să i se aducă toate corectivele pentru a-l putea transforma şi 
aduce la o stare mai imbucuratoare. 

Sau luat în seamă numai inclinatiile rele ale omului, numai 
fondul său instinctiv sau spiritual luciferic, Sa pornit numai 
de la datele degradante ale naturii umane, date care pot fi re- 
ale dar nu fatale şi de neînvins. 

Supunerea totală, fără discernământ şi libertate, produce o 
cădere şi o risipire a fiinţei spirituale umane. Deşi stăpânit 
uneori de un fond teluric, omul poate să-şi pună în valoare 
tot ceea ce e pozitiv şi creator în natura sa, tot ceea ce-i aparti- 
ne frumos în mod principial. 

În raporturile ce se stabilesc între oameni ascultarea apare 
ca o necesitate, aproape fără excepţie, dar nu cu necesitate în 
forma de constrângere. Ascultarea poate veni şi pe alte căi, 
ceea ce fireşte îi poate defini şi calitatea. 

În primul rând vine ascultarea din dragoste, aşa cum apa- 
re uneori cu o mare fineţe şi căldură în raporturile familiale 
adică sot şi soţie sau părinţi şi copii. Cu toate că şi în aceas- 
tă instituţie fundamentală ascultarea prin constrângere este 
frecventă, sensul firesc şi logic al lucrurilor impun o ascul- 
tare prin dragoste. 

Prima consecinţă a acestui mod de a asculta este starea de li- 
bertate. Cine ascultă din dragoste, nu ştie ce este constrân- 
gerea şi nici căderile ei. În toate ocaziile drumurile sânt larg 
deschise; omul ascultă împlinindu-şi propria sa voinţa. Pe 


căile dragostei ascultarea devine aderare. 

Dar nu numai atat: ascultand liber adica printr’un fel de apar- 
tenentä, omul creşte, ființa lui interioară se dilată si persona- 
litatea (pe care o au şi copiii) se manifesta. Cel ce ascultă are 
un imbold al propriei sale ființe în desfăşurare. 

Ascultarea prin dragoste se produce într'un climat pozitiv de 
libertate, ceea ce face ca sentimentul prim al omului să fie 
un sentiment de satisfacţie, de îmbucurare. Producându-se în 
acest climat şi omul participând în mod firesc pe linia voinţei 
şi aspirațiilor sale, experimentează un al doilea sentiment, 
acela al dezvoltării si plinitatii, ceea ce indică sensul creator 
al ascultării prin dragoste. 

Se mai poate semnala un alt fel de ascultare care naşte dintr’un 
raport de-o altă natură şi vine pe o alta cale. Este vorba de as- 
cultarea ce vine prin recunoaşterea unei calități deosebite, a 
unei superioritati. Este ascultarea specifică raportului dintre 
maestru şi discipol. 

Deşi apare ca o formă înrudită a celei descrise mai sus, 
acest fel de ascultare merge pe temeiul unor sentimente de 
admiraţie şi respect. Dragostea se infiltrează şi ea, dar capătă 
o coloratură cu totul deosebită celor care acționează în in- 
teriorul familiei; e prezentă aici o dragoste cu implicaţii de 
venerație. 

lată deci cum ascultarea practicată în sens coercitiv, uneori 
până la inumanitate, poate deveni o cale şi un factor de cre- 
atie în raporturile dintre oameni. 


04 | FEMEIE ŞI FEMINITATE 
Universul nostru moral cuprinde şi raportul bărbat — femeie, 
raport de o calitate şi un sens deosebit; deosebirea vine din 


faptul că avem de-a face cu două naturi care în fond sânt 

doua principii, cel masculin si cel femenin cu formulele si 
valentele lor aparte. 

Există aici în lumea noastră, între bărbat şi femeie, o perma- 
nentă stare de tensiune care se manifestă în infinite chipuri, 
unele luminoase altele sumbre, unele echilibrate altele într'o 
dramatică luptă. Putere complexă şi misterioasă, dragostea 
omului pentru femeia lui, este de cele mai multe ori un impas 
unde ţese dulcele cu amarul şi cântecul cu plânsul. 

Cei mai multi dintre oameni văd însă în femeia lor o exis- 
tenta de o calitate inferioară o făptură care poate fi şi poate 
să nu fie. Atunci când o caută, o vrea ca pe o posesiune şi o 
exploatează ca pe un bun propriu, ceea ce face să-i stingă per- 
sonalitatea. Cei mai multi dintre oameni iubesc femeia pen- 
tru ei, nu pentru ea, şi o consumă, nu o cultivă. 

Acel „tu” pe care îl simţim zilnic in viata noastră interioară 
şi socială este cu totul specific în cazul femeii şi trebuie pri- 
vit ca atare. În general natura şi condiția femeii au fost privite 
întrun mod cu totul superficial şi nedemn. A trebuit să vină 
poeţii şi nu dintre cei mai fericiți (Dante) ca o reabilitare a ei 
să se producă. 

Pentru oamenii noştri de toate zilele, femeia este un obiect de 
uz casnic sau un instrument de furnizat plăceri, iar căsătoria 
o instituție prin care se câştigă certitudinea economică şi 
sexuală. Pe aceste temeiuri şi în acest sens este privită de 
cele mai multe ori, dragostea. Dragostea acestor oameni are 
aceeaşi calitate pe care o are însăşi viaţa lor ce se mişcă între 
apetit şi senzaţie. 

Femeia devenită soţie este în primul rând un om, omul cel 
mai apropiat şi cel mai bun, omul alături de care şi prin care 


iti implinesti destinul. Legătura sexuală există, dar nu este 

specifica si definitorie pentru ca ea cade si dincolo de sfera 
existenței umane; in biologie ea este reală şi necesară prin ca- 
racterul ei natural, dar această legătură capătă o semnificație 
nouă prin dragoste, adevărata legătură fiind de natură spiri- 
tuală. În acest fel, însăşi natura sensului biologic al căsătoriei 
se schimbă, se transfigureaza. 

Intelegem mai mult dacă privim lucrurile în adâncime, nu 
în aparențele lor înşelătoare. Oamenii când se căsătoresc o 
fac mai des impinsi de instincte, sau din interes, mai rar din 
dragoste; în acest fel ei îşi iau amante în loc de soţii care în- 
seamnă cu totul altceva. În aceste cazuri nu mai poate fi vor- 
ba nici de dragoste ca putere generatoare a spiritului, nici de 
familie, nici de casă în înţeles de cămin şi cu atât mai putin nu 
mai poate fi vorba de unitate de viaţă şi împlinirea unui des- 
tin uman superior. 

Întrucât e om, femeia trebuie tratată ca o făptură spirituali- 
zată; femeia are umanitatea ei pe care noi nu avem dreptul 
să o ignorăm şi mai ales s'o distrugem. Fiinţă cu o structură 
proprie, cu o sensibilitate şi vocaţie specifică, ea manifestă 
valori şi sensuri cu totul particulare. Cine doreşte masculi- 
nizarea femeii, nu ştie ce face, pentru că în acest fel sărăceşte 
universul umanităţii noastre. 

În căsătorie stau fata în fata două existente care sânt un po- 
tential de viață şi rodesc abia prin unificarea lor; sânt aşa 
după cum am mai spus, două principii în stare de tensiune 
având drept näzuintä realizarea unui echilibru existential. 
Participarea unuia la celalalt este intrun anume fel o asimi- 
lare reciprocă, care aduce la viata o altă existenţă şi care e in 
mod real altceva decât era iniţial. Aici e unul din misterele 


existenţei umane. 

Dragostea care are, in substanta si sensul ei adevarat ceva 
cosmic, nu merge pe relatie ci pe creatie. Noul este unitatea 
androgina. Aceasta este una din caile prin care omul poate 


învinge singurătatea şi alungă moartea. 

01 | PUTERILE DRAGOSTEI; 

DRAGOSTE ŞI TRANSFIGURARE 
Dragostea este începutul lucrurilor, din dragoste se hrăneşte 
totul. Nimic nu se poate face, nimic nu sporeşte, nimic nu dăi- 
nue fără dragoste: dragoste de Dumnezeu şi de om, dragoste 
de tot ceea ce ne străjue şi ne întovărăşeşte viata aceasta atât 
de plină şi nesocotită. 
Un val de aer uşor şi cald, acoperă sufletul îl purifică şi îl 
înalță spiral în inima cerului. Prin dragoste omul cálátores- 
te în lumea dorurilor lui turnate de la început în cupele su- 
fletului. 
Dragostea ne duce la Dumnezeu, ne descoperă omul şi lu- 
crurile, ne deschide porţile intelesului. Cel ce iubeşte e plin, e 
frumos, e luminat, iradiind numai pace şi încântare. Sufletul 
lui cântă rodul nepieritor, cântecul de răscruci al luminelor. 
Faţa lui e albă străvezie cu priviri în adâncimi astfel descope- 
rite, pasul lui liniştit şi stăpân. 
Dragostea coboară cerul pe pământ şi înalță făptura în zonele 
binefăcătoare ale isvoarelor vieții. Tot cuprinsul nostru creşte 
şi se preschimbă în inima şi sensul său. 
Un om, un animal, un copac, o floare, un firicel de iarbă, o 
gânganie cât de mică, toate sânt puse întâi să le iubeşti. Dra- 
gostea, nu folosinţă: aici e sensul existenţei lor în preajma ta. 
Cine sa uitat odată prin aripile unui gândăcel către soare? Tot 
curcubeul, tot cerul Raiului sadună în trupul unei ființe pe 
care o strivim sub pasul nostru neştiutor şi crud. 
Dragostea face totul, descoperă şi înnoieşte totul; prin ea 
omul creşte în ştiinţă şi omenie, descoperă în afară şi sporeşte 
înlăuntru. 


Omul adevărat iubeşte şi se roagă: buzele lui murmură în- 

tredeschis prisosul sufletului, cântecul interior se desprin- 
de, rodul dragostei se coace si cade plin de sucul vietii infru- 
musetate. 

Să cântăm cel mai frumos şi mai imaltator cântec de dragoste 
şi urmele trudei, ale urâtului se vor şterge, să mergem până a- 
colo unde se întâlneşte omul cu Dumnezeu, până în hotarul 
cerului care ne-a dăruit din stelele lui, să trăim în preajma is- 
vorului vieţii şi creației necontenite. 

Şi pentru tine omule, frate de destin, pentru tine cel de-a- 
proape, care-ţi plângi suferinţa şi-ti cauţi ispásirea, dragos- 
tea vine rodnică şi te învață cuceririle adevărate. Säracul, chi- 
nuitul, drumetul neospătat, copilul bolnav, tot omul în lip- 
sa materială sau sufletească are nevoe de dragoste; dragos- 
tea îl apropie, îl tămădue, îl hrăneşte, îl poartă pe mâini mân- 
gâietoare. lisus săracul, chinuitul, drumetul, El, om cu du- 
reri şi lipsuri, a venit să fie asemenea nouă, a venit să topeas- 
că suferința noastră prin dragostea lui divină. 

Ce vede şi cât înțelege un om care nu iubeşte? Ce vede şi cât 
înţelege din făptură şi din natură, omul rece, meschin, lipsit 
de focul dragostei? 

Cel ce iubeşte vede lumea înnoită, vede farmecul adânc al lu- 
crurilor, vede totul în adânc schimbat şi în afară îmbrăcat, cu 
fir de lumină ţesut, ca o grădină minunată, ca un vis deve- 
nit aevea. 

Dragostea coboară pe Dumnezeu pe pământ, îl face prezent 
în fiece fiinţă, în fiece plantă sau lucru; inima a dat totul, tot 
ce este se schimbă. 

Sfortarea omului nu este numai în a se desprinde din lumea 
aceasta a durerii pentru a se arunca grăbit în aceea în care 


totul nu este decât floare şi cântec. Rostul omului este şi aici 

Pe pământ, pe această lume a suferinţei, a trudei şi a ispăşirii, 
în aceasta colină a lacrimilor, rostul omului este în a suferi şi 
a iubi totul până la coborârea luminii de aur ce face din nou 
lumea noastră, adică până la transfigurare. 

Dragostea, dragostea plină şi nestăvilită este calea transfi- 
gurării, adică a naşterii din nou în spirit a lumii acesteia, sin- 
gurul ei fel de a fi acceptată de către un om adevărat. Un aer 
curat, plin de darurile grădinilor nevăzute, pluteşte în preaj- 
ma omului ce urcă crestele aburite de respiraţia setei lui de 
absolut. 

De ce nu înţeleg oamenii că dragostea stă la temelia vieții 
noastre şi că un suflet cald, generos şi pur valorează mai mult 
decât toate bunurile aparente ale lumii acesteia? 

În dragoste este multă poezie şi frumuseţe, dar ea trece din- 
colo de limitele acestea. Dragostea este o condiţie a existenţei 
înseşi. Dacă mergem până în formele ei cele mai înalte şi pure 
putem descoperi absolutul şi în acest fel prin ea putem par- 
ticipa la pulsatiile întregului univers. 

De ce nu înţeleg oamenii că numai dragostea îi poate elibera, 
că numai apropierea sinceră şi vibrantă fata de tot ce există 
pozitiv în lume îi poate face stăpâni pe un destin, azi trist şi 
apăsător, mâine îmbucurat şi sublim, cale deschisă libertăţii 
şi responsabilitatii noastre de ființe spirituale? 

Viaţa omului are un caracter de luptă, dar tocmai de aici se 
desprinde superioritatea şi satisfacția lui. În fata atâtor căi 
deschise, de ce să alegem pe acelea care şterg imaginea divi- 
na din noi şi ne slutesc? 

Dragostea creşte totul ca o putere misterioasă venită din altă 
lume. Țăranul îşi iubeşte pământul fără de care munca lui nu 


ar rodi, meşteşugarul - uneltele fără de care nu ar măestri, 

barbatul isi iubeste femeia si femeia copiii fara de care lumea 
nu ar dăinui. Dar cu cât îi întrece pe aceştia acela care are dra- 
goste de om, care se luptă pentru desăvârşirea tuturor, acela 
care iubeşte lumea în formele şi legile ei şi care merge pe căile 
adevărului şi frumuseţii? 

Omul este bogat în raport cu puterea sa de înţelegere a con- 
ditiei umane si a legilor ce conduc lumea; este bogat în ra- 
port cu puterea sa de depăşire. Or, la aceste cuceriri, dragos- 
tea este cea dintâi cale folosită. 

Dragostea dă omului putinţa unei experienţe prin care natura 
raportului dintre eu şi celălalt se schimbă fundamental. Cel ce 
iubeşte nu mai simte nevoia îngrădirii şi delimitării precise a 
ființei sale; dimpotrivă, el pierde sentimentul egoist, înlătură 
hotarele despartitoare până la o identificare cu ceea ce e din- 
colo de el. Când cineva iubeşte pe altcineva, atunci întreaga 
sa fiinţă se dilată şi se apropie până la bucuria regăsirii. 
Dragostea lărgeşte orizontul, intensifică viaţa şi alungă tot 
ceea ce nu este esențial condiției umane. Pe calea dragostei 
omul devine puternic, pentru că a căpătat o divină însuşire. 
Aceste judecăți sânt valabile, nu numai în raportul nostru 
cu oamenii, ci şi în raportul cu lucrurile şi lumea înconju- 
rătoare. 

Am văzut mereu în jurul nostru: unii oameni iubesc lucruri- 
le, alţii le dispretuesc; şi cei dintâi, care sânt mai multi, şi cei 
de al doilea, în număr mai restrâns, nu au o atitudine rezona- 
bilă fata de lucrurile ce ne înconjoară. 

Unii oameni iubesc lucrurile pentru că le pot sluji la ceva, 
iubesc lucrurile pentru că natura lor le poate împlini rosturi 
materiale imediate. Dragostea lor este periferică, este sete de 


stăpânire. Alţi oameni dispretuesc lucrurile pentru că, spun 

ei, le impiedica alte nazuinte, alte indemnuri. Dispretul lor 
este neînțelegere şi sărăcie interioară. 

Lucrurile apar în viata noastră ca realități concrete, şi ele au 
o valoare proprie, o valoare morală dincolo de utilitatea ce 
le-o putem da noi. De aici dragostea noastră pentru ele nu 
mai este interes, ci experienţă interioară, plinătate, armonie. 
Cine nu a iubit un mesteacăn, cine nu a simțit fiorul ape- 
lor sau nu s'a apropiat de o floare, cine na iubit o carte, un 
tablou sau o icoană, acela a trăit intr’un pustiu; lucrurile au 
şi o valoare morală dincolo de cea materială. 

Omul care a depăşit înțelegerea schematică şi uzuală a lucru- 
rilor, omul care nu se mulţumeşte cu formule abstracte atun- 
ci când e vorba de realități concrete ce se impun, acela care 
cunoaşte şi stabileşte o comuniune cu mediul său, omul acela 
este în stăpânirea mijloacelor ce-l poartă către inima tuturor 
lucrurilor. Prin dragoste, legăturile noastre cu lumea întreagă 
capătă alte dimensiuni şi se schimbă până la transfigurare. 
Totul creşte, totul irupe de viata şi bucurie, totul cântă o 
muzică de necuprins, muzica intelesului şi prezenței divine. 
Lucrurile obişnuite, acelea de toate zilele, o piatră, o brazdă, 
un arbore sau o apă, o rază de lumină pe un obraz de copil 
sau o perdea a nopții, toate au un înţeles şi o frumuseţe care 
ne descoperă tainele lumii şi vieţii. Prin dragostea sa omul 
le simte una, vii şi veşnice, minune şi realitate concretă toto- 
dată, expresii ale acelui ce te-a dăruit pe tine şi pe mine. 
Lucrurile şi lumea aceasta nu sânt făcute numai pentru folo- 
sinta noastră, rece şi calculată, ci şi pentru dragostea noastră. 
Dar mai e omul şi dragostea de om; dimensiune nouă, mare, 
poate chiar fundamentală a dragostei. Viața noastră morală 


este în cea mai mare parte prinsă aici. 

Dar si in acest sector pot apare semnele unei gresite orien- 
tari. Oamenii, chiar dintre cei mai buni, sant capabili sa se 
jertfeasca pentru o idee, in serviciul celorlalti. E un act foar- 
te interesant care desvălue frumoase însuşiri morale; elogiul 
epocii noastre nu i-a lipsit. 

Jertfa noastră pentru o idee isvoráste dintr'un anume ataşa- 
ment, dintr'o consumare a ființei noastre interioare in vede- 
rea împlinirii ei. Cu toate aparențele sale pozitive şi creatoare, 
dragostea pentru o idee abstractă, năzuind către un bine ide- 
al şi formal poate aduce după sine şi rezultate negative. Cel 
ce se dărue unei idei până la uitarea şi jertfirea de sine are fi- 
reşte o mare forță morală: puterea de depăşire, topirea diferi- 
telor forme ale egoismului. Dar este îndeajuns numai atât ca 
actul nostru să fie creator? 

Nu, şi iată de ce: în numele unei idei, în numele unei abs- 
tractiuni sau putut purta acțiuni dăunătoare omului şi socie- 
tátii. În istorie găsim exemple frecvente de susținere a afir- 
matiei noastre; să amintim numai războaele religioase şi este 
îndeajuns. 

Dragostea pentru o idee nu trebuie sa ia locul dragostei de 
om, şi să devină instrumentul eficient pentru o himeră a 
minţii noastre, să aruncăm în suferință pe cel ce ne este fra- 
te prin natură şi destin. Omul viu, omul concret, promovarea 
condiţiei lui către forme superioare de viata este fundamen- 
tul dragostei noastre. 

Cel ce iubeşte cu adevărat şi rodnic nu iubeşte ideea de om, ci 
pe omul real, persoana umană, făptura şi fiinţa ce există lângă 
noi şi în lumea mare. Dragostea de om ajută, mângâe, creşte 
frumuseţea în sufletul celuilalt, ca o răsfrângere a noastră, cei 


imbucurati de această cale a desavarsirii morale. 

Bunatatea vine tot pe căile dragostei; ea presupune mai în- 
tâi echilibru şi armonie, amândouă daruri ale unei înțelepte 
aşezări a ființei noastre în lume şi viaţă. Cine ştie ce înseamnă 
om şi cum străbate el căile unui destin cumpănit între negatie 
şi creaţie, între necesitate şi libertate, cine îl vede şi-l simte cât 
este de slab şi puternic deodată, de stupid şi inspirat, nu poate 
avea fata de aproapele său decât o atitudine de caldă si mân- 
gâietoare înţelegere. Oameni de mare puritate au avut o ast- 
fel de atitudine faţă de întreaga făptură. 

Situată între dragoste şi gingăşie, bunătatea vine ca un leac 
împotriva tuturor forțelor negative ale egoismului si dragos- 
tei de sine. Ea este o cale a apropierilor şi posibilităților de a 
sprijini orice pas şovăitor, orice suflet împovărat pentru a pu- 
tea trece dincolo în ţara bucuriei de a trăi. Din dragoste ea 
isi trage puterea transformatoare, din gingăşie - pe aceea a 
tamaduirii. 

Pe măsura dragostei pe care o presupune, bunătatea a fost 
socotită adesea ca o stare de slăbiciune, şi nu o virtute. 
Adâncind lucrurile, se poate uşor vedea şi cine poate expe- 
rimenta, că blándetea vine din forță, din stăpânire de sine si 
abundență. Ba apare, lumină caldă, revarsare din plinátatea 
unui suflet bogat, care ca-n poveste, din ce dărue, din atât 
creşte şi are mai mult. 

Omul bun vine ca un martor al suferințelor noastre. Din dra- 
goste, el ia asupră-şi răspunderile noastre, ne purifică şi ne 
deschide orizontul larg al vieţii spirituale şi al libertăţii noas- 
tre, în sborul pe care îl datorăm prin însuşi scopul prezenţei 
noastre în lume. 

Bunătatea este o stare şi o virtute rară. Oamenii o confundă 


şi o nesocotesc neştiind ce tării şi frumuseți poartă această 

delicată, echilibrată si armonioasă fiică a dragostei si inte- 


lepciunei. 


02 | ELANUL, MOD EXISTENTIAL 

Elanul este o stare interioară de mare luminozitate. Între 
stările muzicale ce aparțin vieții morale, elanul este acela 
care duce tonuri majore şi afirmaţie. 

Ca toate stările morale pozitive, elanul începe prin a fi o sta- 
re de plinătate, de bogăţie interioară şi continuă prin a fi o 
revărsare în act, cum apele ies din albia lor în timpul primă- 
verii. Ființa omului creşte uneori dincolo de limitele obişnui- 
te ale vieţii, ceva ce porneşte din sine, dar merge dincolo de 
sine, ceva miraculos ca putere şi îndemn. 

Ca şi celelalte stări interioare care aparțin naturii noastre mo- 
rale, elanul nu este un concept, ci un fenomen, nu este un 
produs al minţii noastre, ci unul din momentele caracteris- 
tice acestei naturi, o stare morală autentică ce se exprimă pe 
dimensiunea timpului. De aceea pentru a fi cunoscut, elanul 
trebuie prins pe viu, adică experimentat. 

Elanul este viata, viata care curge, viata în desfăşurare. Ela- 
nul înseamnă suflet deschis şi îndemn al inimii; el este tasni- 
re din adânc, este efuziune totală, elanul este creştere conti- 
nuă, este înaintare, este ritm ascendent; el poate fi privit din 
două puncte de vedere care îi definesc două caractere: acela 
de creştere şi acela de inältare. În acest de al doilea sens, în li- 
mita lui superioară elanul atinge bucuria. 

Privit ca stare de afirmare a vieţii, elanul are o semnificaţie 
creatoare; creatoare pentru că sântem în prezența unei stări 
morale active, nu contemplative. În adevăr elanul este vibraţie 


şi muzicalitate, este efuziune, dar toate laolaltă, străbătute 

de un fior al depasirii a stării de fapt, merg către cucerire. 
Să vedem acum în ce fel. Pentru o mai bună lămurire e nevoe 
de o comparaţie cu dragostea, care şi ea este legată sau defi- 
neste sensul creator al vieții. Elanul priveşte creaţia, dar nu o 
împlineşte ca dragostea; el dovedeşte mai mult o tendinţă în 
acest sens decât o împlinire, ceea ce aparţine în mod hotărât 
dragostei. Elanul nu are puterea de a prelucra ceva, nu 
reuşeşte să aducă ceva nou pe tipsia vibranta a vieţii, ci doar 
îndeamnă ființa morală la creaţie. Aici se opreşte înţelesul şi 
rostul său creator. 

Elanul este creator întrucât apare ca o condiţie a creaţiei, o 
cale mai mult decât o realizare. Această forță morală este cre- 
atoare mai mult în sens de impuls, nu de împlinire. Elanul 
nu poate aduce o renaştere, o transfigurare a elementelor şi o 
natură, alta decât aceea care a fost, putere care aparține dra- 
gostei, ci el porneşte numai, intensifică şi alimentează forţele 
originare ale naturii noastre morale. Elanul este expansiune, 
este cucerire, dar nu este creaţie în sensul strict al cuvântului 
adică generare, noutate; el vine ca un val care cuprinde totul, 
care desfăşoară forțele creatoare ale vieţii interioare, dar nu 
aduce la lumină o nouă formă, un nou fel de a fi, o nouă re- 
alitate; el este posibilul, dar numai în faza sa de pornire. E- 
lanul este revărsare peste ceea ce există, e o tendinţă continuă 
de desvoltare cu o nazuinta către altceva, dar pe care nu-l 
stăpâneşte. 

În legătură cu viata noastră morală, elanul înseamnă năzu- 
inta către înflorire; el aduce forţa şi frumuseţea actului. 
Elanul este o stare morală care ne indică sensul afirmativ al 
vieţii noastre. Cale a luminozitátii şi vibraţie permanentă de 


coarde iradiante, elanul ne aduce puteri noi şi ne valorifică 

latentele; face constiinta treaza si ridica potentialul moral la 
mari dimensiuni. Mai mult decat atat, prin el omul devine 
si se manifesta intreg nu fragmentat, unificat nu dispersat. 
Totul apare aici unitar, organic, firesc. 

Elanul nu marchează o răspântie şi nu aduce o stare proble- 
matică, ci este ceva cursiv, drum deschis de înalta efectuare. 
Elanul ne scoate din formele statice din locul sfârşit, pentru a 
ne purta spre alte forme şi conţinuturi. El este un leac impo- 
triva morții şi o condiţie noilor orizonturi. 


03 | ÎNȚELEPCIUNE ŞI ÎMPLINIRE 

Tipul uman care ar putea fi numit înţelept a apărut tot mai rar 
în epoca modernă, pe de o parte pentru că filosofia şi-a tră- 
dat misiunea ei originară devenind ,,stiintifica,” iar pe de alta 
pentru că nu a mai inspirat oamenii de experienţă interioară, 
ea însăşi devenind o simplă deprindere. 

Înţelepciunea este o activitate dublă prin care omul devine 
în primul rând cunoscător al datelor legate de existenţă şi 
soarta sa, iar în al doilea rând devine un virtuos, un stăpân 
pe propriile sale îndemnuri şi fapte. Om înţelept este acela 
care deplin lămurit asupra existenţei sale în lume, în toate 
legăturile fireşti născute din această condiţie specifică şi în 
toate rosturile ce are de împlinit, fata în fata cu realitatea, 
de la firul de iarbă la universul întreg, ştie mai mult decât 
atât, ştie că gândul şi fapta sa sânt supuse unei discipline în- 
cepând cu stăpânirea de sine până la armonizarea sa în ma- 
rea existenţă. 

Uneori se confundă înţelepciunea cu renunțarea, cu accep- 
tarea unei vieţi „în voia soartei” şi aceasta din cauză că oa- 


menii privesc lucrurile exterior. Liniştea, pacea sufletească 

a inteleptului deruteaza deoarece la fel se poate prezenta si 
omul căzut, omul tuturor acceptarilor, pe care nimic nu-l mai 
impresionează. 

Liniştea inteleptului vine din stăpânirea de sine în fata tu- 
turor evenimentelor pe care el le supune şi le îndrumează. 
Pe acest om nimic nu-l alungă, nimic nu-l răpune pentru că 
el este un om stăpân, un lucrător al lucrurilor concrete după 
modelul acelora principiale, înțelepciunea nu este o acceptare 
pasivă a lumii acesteia încărcate de atâtea poveri, ci o rân- 
duire a lor în sensuri creatoare, aşa fel încât toate converg 
către un punct luminos de echilibru şi armonie. Viguros şi 
cumpănit interior, înțeleptul devine un ordonator în ordinea 
exterioară. Adânc, sensibil şi însetat de absolut, el prelucrea- 
ză şi înalţă totul la un nivel şi intr’un spirit de binefäcätoare 
şi echilibrată pace. 

Acest caracter activ şi creator al înțelepciunii vine din fun- 
damentul său de mare puritate şi adevăr. Fără aceste calități 
înţelepciunea nu ar putea fi un pas în absolut. Omul înțelept 
fireşte nu capătă nimic gata făcut, nimic care să-l facă pasiv 
şi iresponsabil. Dimpotrivă, gândul şi fapta sa, näzuintele 
sale isvoresc toate din libertatea spiritului său care înaripat 
străbate direct ca o lumină, întreaga lume în care acest exem- 
plar uman superior este prins să trăiască. 

Înţelepciunea, ca un minus vital şi ca un sistem de îngrădiri 
permanente, este o interpretare falsă şi pe măsura celor ce 
o fac. Disciplina ei nu înlătura libertatea ci dimpotrivă o 
presupune. Modestia ei nu înlătură puterea ci dimpotrivă 
o construeşte. Că înțeleptul se apleacă în acelaşi chip şi cu 
aceeaşi dragoste asupra lucrurilor mici ca şi asupra celor 


mari, aceasta este din forța sa interioară care poate creşte ori- 

unde floarea alba a spiritualitatii. Ca inteleptul nu manifesta 
neliniste si nervozitate in cele mai grele situatii si ca le pri- 
meste ca fireşti, aceasta nu înseamnă că este un supus al vieţii 
oricum ar veni ea, ci dimpotrivă că el are întotdeauna initia- 
tiva şi libertatea de a lucra aşa cum îi spune conştiinţa sa de 
om stăpân şi profund. 

Înţelepciunea este un pas către absolut. Cel ce ajunge în gră- 
dinile ei vede drumul ce urcă în piscurile cuprinzătoare ale 
libertăţii şi împlinirii. El aici poate aştepta ca oricând privi- 
rea şi actul sublim să se producă pentru ca să devină un ilu- 
minat. Înţelepciunea pregăteşte omul pentru o stare nouă, 
pentru acea stare care cultivă puterile adevărului suprem, 
absolutul. 


Pe pământ nu e bucurie mai cuprinzătoare. 

01 | OMUL DARURILOR 
Am fost în cetate şi am văzut cum îşi naruesc oamenii sufle- 
tul, cum se alungă, uitând că dragostea şi creaţia, flori ignora- 
te ale spiritului, sânt adevăratele dimensiuni ale naturii sale. 
Mergi în viaţă alb şi pur ca o făptură de lumină şi dacă întâl- 
neşti la tot pasul bolnavii desfrâului ridicat la preţul legii mo- 
rale, nu preschimba metalul preţios al imaginii divine pe ru- 
gina aparentelor inselätoare. Intre oamenii din cetate, pierde 
totul pentru a ajuta un copil, o femeie, un om in nenorocire. 
lubeste soarele şi iarba, iubeşte pe cel ce te cheamă, ajută-l si 
îndrumează-l pe căile frumuseţii; pe cel căzut redă-l luminii, 
dorului şi setei de absolut. 
Rămâi singur în dragostea ta pentru alţii, rămâi al tău, nu 
alerga după împlinirile triste ale trufiei. Aşa vei fi liber, vei fi 
al tau, vei fi şi al oamenilor. Nu-ţi prinde fiinţa în lanţuri de 
care nu ai nevoe, nu-ţi nărui sufletul după lucruri ce poartă în 
inima lor duhul morţii. În cetate poţi rămâne în urmă; în casa 
înţelepciunii şi virtuţii fii cel dintâi. 
Omul superior, omul adevărat este o ființă care se revarsă în 
afară ca apele primăverii; el creşte din bogăţia sa interioară. 
Îi vezi pe cei mărunți cum trag totul şi toate către ei; adună, 
aşează şi ridică piramidele propriei lor lipse. Şi cu cât adună 
şi doresc mai mult pentru ei, cu atât se simt mai slabi şi mai 
săraci. 
Omul care ia dovedeşte sărăcie interioară, omul care dărue, 
dimpotrivă, bogăţie. Omul care ia se subtie, slăbeşte mereu şi 
se închide în propriile sale capturi. Omul care dărue creşte, 
se întăreşte, se eliberează până la desăvârşire. 
Generozitatea este semnul eliberării si omeniei înălțate. Nu- 


mai în acest fel ființa omului e stăpână şi înfloreşte până la 

iradiere. Omul generos este o binefacere nu numai pentru 
sine, ci si pentru tot cuprinsul sau. Omul generos este ca un 
pom minunat: cu fiecare rod folosit creste altul indoit de bo- 
gat si frumos. 

Nu se va impaca omul si nu se vor linisti popoarele pana ce in 
fiecare din noi nu va trai omul sublim, omul ascezei si puritatii, 
omul dragostei si al creatiei, omul bun al iertarii, omul tutu- 
ror darurilor si al frumusetii depline. Omul de azi poate invata 
din nou cum se inalta cugetul, cum se aleg vorbele si se randu- 
esc faptele. Omul de azi, ca cel bun de totdeauna, trebuie sa-si 
apropie din nou tara inocentei si a surasului, a gandului lumi- 
nat si a dorului creator. Pe aceste cai omul renaste si depaseste 
teama de necunoscut si orice umbra de indoiala si cadere. Ful- 
gerat de fiorul creatiei, el da lutului substanta vie a spiritului. 
Ca adânceşte ferul plugului în pământul reavăn, că pune 
pânză sau închipue o operă de ştiinţă si artă, acest om este 
biruitor în toate. El ştie că lumina nu-i deopotrivă cu întune- 
recul, că apa de isvor nu-i tot una cu aceea a mlaştinii, el ştie 
să învingă răul în toate modurile lui manifeste şi să sporească 
seninul binelui, din prispa casei sale până peste zările întinse 
ale cerului înflăcărat de razele soarelui, el ştie să preschimbe 
amarul în bucurie şi urâtul în frumuseţe. 

Să împlinim în fiecare din noi pe adevăratul om, omul puri- 
tatii şi dăruirii, al dragostei şi creaţiei. Mâna lui poartă toia- 
gul pelerinului, piciorul spălat în nisipul drumului aurit de 
lumina soarelui merge pasul cuceritor al zărilor deschise, chi- 
pul său, neasemuit de frumos şi bun, lasă pretutindeni mie- 
rea duhului păcii şi al mângâierii. Cruce de lumină în negu- 
ra suferinței şi totuşi om între oameni, drept şi curat ca în- 


cheieturile cerului de dimineaţa, rodit bogat şi dornic, stăpân 

al intelepciunii si virtutii, suflet clocotitor si bland deodata, 
revarsare de dragoste si mila, boare de aur peste viata noastra 
ranita si pustie, asa este omul darurilor nepieritoare pe care 
trebuie să-l căutăm în noi, dar nu numai pentru noi, ci pentru 


cei din jurul nostru, pentru lumea întreagă. 


02 | DIALOG CU OAMENII 
La margine de drum sa aşezat un om şi lumea îl crede 
cerşetor; s'a aşezat la marginea vieţii, acolo unde se deschid 
adâncimi de gânduri şi îndemn. 
Din marea apelor de gânduri unul sa desprins: nu pot odih- 
ni aşa cum sânt; pentru mine şi pentru ceilalți. Vreau sborul 
săgetător al vulturului, vreau să ajung într'o lume unde nu e 
nici urât, nici moarte. Sufletul meu e viu, un pârâu de munte, 
o floare de Mai, un cântec, o chemare spre paradis. 
În lungul drumului deschis călătoresc oamenii, călătoresc 
ca-ntr'o matcă a suferinţei, nestiuti de nimeni, nestiuti poate 
chiar de ei înşişi, îndurerat al spectacolului acesta trist el 
priveşte o dată, de două, de trei ori, şi soarele gândului său 
luminat a ridicat curcubeul peste pleoapa lui rodită. 
Pas, pas, convoiul oamenilor cântă, cântă trist un cântec ce 
sfredeleşte zarea până în mările cerului. Adânc plecat în- 
tâiul om, apoi al doilea si toți până la ultimul se valuresc în 
neştiuta cale a căutării, umbre a ceea ce a fost ieri şi sete a 
ceea ce va mai putea fi mâine după marea încercare. 
Şi astfel dialogul începe. În alungare şi singurătate, în dure- 
rea fragilitatii noastre, printre lacrimi ce limpezesc vederea 
împăienjenită, sufletul îşi deschide porţile şi omul îl vede pe 
om, pe fratele său de destin. Aşa devenim făpturi ale dragos- 


tei şi iertării, de o frumuseţe şi bunătate originară care şterge 

deosebirile intelectuale sau sociale si desvalue intr’o atmosfe- 
ra de duiosie pe cel necercetat, uitat si hulit din prostie, pe cel 
din adâncuri, pe cel care e in noi toţi, prin participarea la un 
destin comun. 

Abia atunci începe dialogul iertării, al dragostei si darui- 
rii, începe să se desfacă florile albe ale inocentei şi prin aco- 
perământul durerilor înăbuşite lumina să cadă vertical. Abia 
atunci începe dialogul cugetului cu fapta, a cerului înfrățit 
cu pământul, al eliberării depline, cântec tainic în arcul 
dimineţii. 

Cel ce alege binele de rău are privirea limpede şi pasul sigur. 
Omul care se apropie de adevăr cu sfințenie şi-l mărturiseşte, 
omul viu de ieri şi de azi, omul de mâine şi de totdeauna, cel 
bun al ogoarelor şi măestriei, poetul sau înțeleptul nu înşală 
pe nimeni, nu intrigă, nu-l judecă şi nu-l loveşte pe cel ce nu 
se poate apăra. 

O pasiune pentru o idee, un lucru sau o persoană, oricât ar fi 
de puternică, dacă nu are acel fior ascuns, îngemănare de pu- 
ritate şi îndemn la frumuseţe prin care fapta noastră de toate 
zilele devine creație, duce numai la consumuri zadarnice şi la 
trădarea destinului nostru însuşi. 

Omul care domină fondul său subuman, numai acela va bi- 
rui până la sfârşit. 


03 | ADEVĂR ŞI IRADIERE 
De obicei oamenii se socotesc serioşi şi stăpâni atunci când 
ei cunosc realitatea înconjurătoare, îndeosebi materială, când 
cunosc condiţia zilei pe care o trăiesc. În acest fel viața omu- 
lui apare mărginită şi statică, apare închisă în zăbrelele ma- 


teriei şi clipei trecătoare. 

Omul plin de elan, cu orizontul larg deschis şi mâinile intin- 
se într'o continuă cercetare, vede dincolo de ceea ce se vede 
cu simțurile şi dincolo de ceea ce este astăzi. El depăşeşte re- 
alul aşezat şi consumat, până în zona virtualului, a posibi- 
lului; el preschimbă natura lucrurilor. Omul mare depăşeşte 
spaţiul şi timpul actual către o realitate care nu există, dar 
care poate fi; şi această realitate mai bună, mai cuprinzătoare 
este pentru acest om şi mai adevărată. Nimic din ceea ce este 
azi nu-l împlineşte, totul îl constrânge. El deschide porţile vii- 
torului până în a-l traduce în realitatea prezentă. 

Omul spiritualizat, omul însetat de ascensiune este de tip 
profetic. Ceea ce cred cei márginiti că este poveste, că este 
poezie, devine pentru el adevărata realitate. Omul profetic 
schimbă povestea-n adevăr, visul de aur în realitate. 

Omul este ceea ce este, prin puterea adevărului, prin lumina 
ce-o răspândeşte ca purtător al unor valori care trec dincolo 
de existenţa sa fizică efemeră. Omul adevărat este o întrupare 
a experienţelor hotărâtoare, a ideelor generatoare de viata. El 
este cerul şi pământul unor rodnicii spirituale primare, ființă 
care ştie să angajeze clipa în perspectiva permanentelor. 
Gândul şi fapta acestui om, nazuintele sale, pornesc din au- 
rora vieții şi merg, merg continuu ascensional până în ceasul 
nocturn al împlinirii şi păcii. Păstor de timpuri, el trece hota- 
rele zilelor noastre trudite şi străjue acolo sus în lumea ideilor 
şi formelor pure, legătură care ne creşte şi ne infrumuseteaza 
existența noastră concretă. 

Geniul său bun este împovărat cu răspunderea ce o are, 
prin conştiinţa misiunii sale superioare, față de semeni şi de 
lumea întreagă. El este interpretul lumii noastre si colabora- 


torul celor ce nu se sting. Acest om nu există decât prin ade- 


251 | TREPTELE BUCURIEI 


vărul ce-l cuprinde si raspandeste, nu există decât pentru cei 
de aici, din lumea noastră de suferință şi păcat. 

Fiinţă pură, de o puritate transparentă, cugetul şi fapta sa de- 
vin lumină călăuzitoare în calea vieţii celor multi. Imbogätit 
al propriei sale fiinte, purtätor de indemn si energie creatoa- 
re, acest om duce greul pämäntului si pasul orbului. 

Puterea îi vine din cuprinsul său, un cuprins larg şi roditor. 
Mulţi dintre noi îi calcă hotarul, dar nu putem lua nimic decât 
atunci când cineva ne desvălue secretul, ceea ce echivalează 
cu a întrupa ca şi el permanentele. 

Când omul a ajuns să stăpânească viaţa în datele ei primare 
şi în virtualitatile ei, când acest om priveşte lucrurile de la 
înălţimea cuvenită pentru a fi înţelese, el nu mai lucrează la 
întâmplare, hărțuit de orice aparenţă înşelătoare, ci drept si 
puternic, întreg; şi cuceritor către scopul său luminat de setea 
mare a întâlnirii cu sensul lucrurilor şi misterul creației. 

Cel ce a cucerit lumina înțelepciunii este iradiant. Cel ce a 
întâlnit adevărul trebuie să-l descopere şi altora. Cel ce a cu- 
noscut frumusețea originară a lucrurilor trebuie să devină 
învăţător. 

Lumea ta şi a mea, lumea noastră de azi şi de totdeauna este 
coruptă; toate formele condiţiei umane suferă până la distru- 
gere, iar viata din ele se istoveşte. De aceea nu este îndeajuns 
de a ne dărui unei vieţi de puritate şi rugăciune, nu este în- 
deajuns de a ne dărui pe noi împărăției spiritului. Isvoarele 
bucuriei şi înţelepciunii trebuie deschise; cel ce le ştie locul, 
să-i poarte pe toți ai săi către ele, sa nască din nou omul viu, 
omul originar, omul sănătos, pe cel ce birue înclinările de- 
gradante puse în firea sa. 


Omul se lasă purtat de un bine ce trebuie să vină oricum, dar 

acest bine nu este decât o aparenţă înşelătoare, aparenţă ce-l 
chinue neaşteptat de mult. 

Omul nu se poate salva fără sfortare şi această sfortare are un 
scop îndoit: acela de a se cuceri pe sine şi de a îndruma pe 
alţii. Cei buni, cei aleşi, cei tari au datoria de a răspândi lu- 
mina ce a înflorit în inima lor. Ei nu se pot mulțumi cu bucu- 
ria de a se înălța singuri, nu se pot mulțumi sá dea frumuseţe 
nouă numai chipului lor. Ei merg purtând şi pe alţii, merg 
pasul ascensional al fraţilor de destin. 

01 | SENSUL AFIRMATIV AL VIEŢII 
Apropierile şi judecatile noastre întemeiate numai pe catego- 
rii abstracte duc în ordinea morală la poziţii sigure, dar ne- 
semnificative şi uneori inumane. E aşa fel întocmită lumea 
aceasta a noastră, încât căile directe, acelea ale apropierilor 
fără instrumente de măsurat, acelea ale experienţelor inte- 
rioare şi ale comuniunii de viata sânt rodnice şi binefăcătoa- 
re, sânt necesare. 
Întâi, o disponibilitate a noastră, ființă deschisă tuturor stări- 
lor şi tuturor formelor; apoi, o sete de lumină, lumina ade- 
vărului, nu acela al matematicii şi al statisticii, ci adevărul act 
viu şi profund, apropiere şi pătrundere a întregului cuprins 
uman universal. 
Lumea are o unitate, dar o unitate armonioasă a nesfârşitelor 
sale forme şi posibilități, nu a abstractiei. Există în lume o di- 
versitate pe care daca am inlátura-o, aripa neagră a morții sar 
lăsa, drept, întins şi covârşitor de trist. Trebuie să respectăm 
fiecărui lucru sau fiinţe, fiecărei existente calitatea şi frumu- 
setea proprie, aceea originară, toată țesătura măiastră şi sen- 
surile ei multiple, trebuie să-i respectăm taina unică şi chipu- 
rile bogate în care se prinde, se leagă şi se desleagă de armo- 
nia universală. 
Între tot ceea ce există în lume şi viaţă sânt legături adán- 
ci, sânt tării ce curg în ascuns, sânt stări şi frumuseți va- 
riate forme delicate şi pure ca scăldate în lumina celei din- 
tâi zile. 
Din pământ creşte crinul alb, în piatră curge aurul; aşa e pre- 
tutindeni, acolo unde nici nu bănuim, în negură sau în lu- 
mină, în mine, în tine sau în celălalt, creşte floarea albă a ne- 


vinovátiei, curge aurul vieții şi al duhului ce va străbate fap- 

tura aceasta, uneori trudită alteori iluminată, dar din priso- 
sul inimii tale şi al lumii întregi. 

Să nu uităm niciodată ce sântem şi cum sântem alcătuiți, 
să nu uitam nici căile atât de bogate ale destinului nostru 
de făpturi in care a privit odată eternitatea. Zi de zi viata 
obişnuită roade simţurile noastre cele mai fine şi mai cuceri- 
toare, acelea ale omului interior şi lucrurile toate ne apar tot 
mai şterse, tot mai banale, nebănuind frumuseţile diaman- 
tine şi cântecele fără de sunet ale tainelor ce le tin şi le poartă 
în lume. 

Dacă pătrundem bogăţia de căi şi forme ale lumii noastre, 
dacă le ştim privi în adâncime şi înțelege aşa cum sânt, sim- 
tim îndemnul pasului ascensional care ne duce la cucerirea 
adevărului. În acest fel nu trecem prin porţile vieții si ale 
morţii zadarnic. 

Fiecare dintre noi sântem o fântână ce adună isvoarele pă- 
mantului şi oglindeste albastrul cerului, dar nu toți avem con- 
ştiinţa si puterea de a folosi aceste isvoare. O mizerabilă încli- 
nare pornită din fondul nostru subuman ne poartă pe căile 
negatiei. 

Avem nevoe sa experimentam pe cont propriu o viata cat mai 
pura si demna, indrumata in sensul marilor impliniri, con- 
form naturii si destinului nostru uman. Ordonarea gandirii 
şi refacerea disciplinei interioare sânt pentru noi imperative, 
mai ales azi în faţa unei lumi intrate în derută, care îşi face un 
titlu de glorie din propriile sale slăbiciuni. 

Plenitudinea vieţii noastre interioare este un început bun; 
dublată de o conştiinţă care, credincioasă sieşi, nu lasă loc de- 
vierilor, ea ne poate purta către o formă superioară de viata 


până la locul unde lucrurile capătă un caracter durabil. Cine 

cauta si afla acest loc de frumusete si iradiere, acela patrunde 
in universul spiritual caruia orice om ii este obligat. 

Pentru a cunoaste treptele bucuriei, viata noastra de artificiu, 
înşelăciune şi fugă de răspundere, trebuie chemată din nou la 
aceste isvoare ale spiritului, de unde hrana şi lumina naşterii 
din nou vin pentru noi. 

Oamenii vor pentru ei bucuria, dar merg în genere fără să ştie 
unde şi cum. Pasul lor rătăcit nu le sdruncină convingerea că 
mai sânt sau nu în umanitate. Obişnuita omenie se lasă pe 
alunecuşul tuturor plăcerilor, cale cu umbre şi joc de fecioare, 
năluci ale unei vieți de evadare. Fie că doresc să cucerească 
dulcele senzual al momentului sau un ideal himeric, oamenii 
vor pentru ei o libertate care îi cufunda fără sprijin în liber- 
tatea ştimei lacurilor. 

Să nu uităm însă că sântem o existenţă de răscruce şi că viaţa 
are ceva din misterul creaţiei şi că moartea însăşi cere din 
partea noastră o sfortare prin care ea poate să devină o îm- 
plinire, un început de ziuă. Prin noi trebuie să birue o altă fata 
a lumii acesteia, aceea a permanentelor. 

Scăldat în marea taină a lumii, înfiorat căutător în inima lucru- 
rilor, omul, acest copil încrezut şi durut al existenței, numai 
prin luptă bine îndrumată poate să-şi făurească o lume pro- 
prie care să răspundă deodată naturii şi aspirațiilor sale. lată 
această lume care se sbate împlinind rosturi ştiute şi neştiute, 
iată munţii cu crestele înzăpezite ca nişte paznici uriaşi ai 
semnelor cereşti, iată dansul culorilor şi rodul livezilor, iată 
omul cu spiritul său răscolitor, adevărat mister al existenţei! 
Oriunde ai privi, aceeaşi taină, aceeaşi forță, aceeaşi grandoa- 
re; cand le apropii, o flacără curată te mistuie şi te înalță. 


Uneori sântem nevoiţi să batem căile lungi ale vieţii sub un 

cer furtunos, sub semnele unor zile ce ne vorbesc trist despre 
limitele cugetului si faptei noastre: alteori mergem nimbati 
sub cupola de aur a aurorei. Aşa e lumea noastră, aşa e viata 
noastră: cu tristeti şi frumuseţe; le purtam pe toate cu incre- 
dere şi bunătate, cu rodnicia unui om adevărat. Omul, acela 
de colo sau acela din tine, acela de ieri, de azi şi de totdeauna 
a biruit numai atunci când nu a preschimbat oricum şi pen- 
tru orice, nu şi-a trădat destinul pentru câştiguri de moment. 
E mai bine să nu reusesti, să fii biruit acolo unde cei mai multi 
birue, degradându-se. 

Deschide larg porțile inimii tale de om, făptură în care în- 
treg universul a privit odată, deschide lumii acesteia o altă 
cale oricât de mică, o cale nouă, dreaptă, săgetătoare, cale de 
lumină în beznă, scară prinsă-n cheotorile cerului, deschide- 
o din dragoste, din bunătate, din dărnicie, că e prea multă 
delăsare, prea multă trudă şi răutate, în care nici plânsul nu 
mai e plâns, roua unei nopţi care se topeşte in lumină. 

Viaţa omului e luptă şi îndemn. Ea poate fi povară şi bucu- 
rie, după cum poate fi ură şi dragoste, moarte şi creație. Din 
aceste virtualitati, din libertate şi conştiinţa unui ideal uman 
superior se desprinde sensul tragic al existenţei noastre, dar 
tot de aici vine şi salvarea. 

Omul este o ființă raţională şi spirituală. Spiritul activ îl în- 
deamnă să lupte, să-şi împlinească legea lui de om, să trăiască 
deplin, uneori cu voluptate alteori cu sfințenie, până la su- 
blim. Necunoscutele condiţiei sale şi libertatea de a le cuceri îl 
fac o făptură tragică. Necunoscutele vieții sale nu trebuie să-l 
degradeze, ci să-l înalțe, nu trebuie să-l deprime, ci să-l forti- 
fice. Pentru ca aceasta să fie posibil, se impune cu necesitate 


o atitudine afirmativă în fata vieţii. Dacă drama interioară 

există, ea nu trebuie să fie un isvor de amărăciune şi moarte, 
ci unul de bucurie şi creaţie. 

Viaţa noastră e joc ascuns de forme si-ntelesuri, dar e şi li- 
bertate de creaţie. Pentru cei buni, viata este întrecere în joc 
şi frumuseţe, dar şi o cursă pentru cei intunecati. De aceea 
omul trebuie să-şi filtreze orizontul, să judece aspiraţiile. 
Omul, omul adevărat, trăieşte în duh luminat, trăieşte intens 
fiece pas din preajma lui săracă, în perspectiva unui cosmos 
bogat transfigurat. 

Libertatea ne este dată, cale deschisă zărilor largi; o cale ce 
duce meşteşugit în zonele autentice ale naturii noastre intime 
şi ale lumii întregi. Cucerirea acestor zone ne aduce lumina 
intelesului şi ne purifica făptura. 

Isvoarele vieţii sânt aproape; le auzim murmurul şi le simțim 
puritatea. Din ele nasc gândul şi fapta noastră, cântecele zile- 
lor de mâine. Oamenii aleargă şi ostenesc cu priviri însetate 
căutând „mai binele.” Adevărul şi frumuseţea le stă în preaj- 
mă pentru că ele sânt pretutindeni. Numai să fii om, mâine 
mai mult decât astăzi. 

Dacă condiţia noastră ne arată uneori mizerabili e numai pen- 
tru că ne-am trădat destinul. Să căutăm locul unde spiritul 
nostru se scutură de poverile fondului subuman şi devine is- 
vor de energie creatoare, locul unde putem urca toate treptele 
bucuriei. 

Pentru aceasta să rămânem singuri şi curati, doar o clipă, în 
faţa propriei noastre conştiinţe: poate că judecătorul suprem 


va vorbi. 

